
CUVINT ÎNAINTE 


Dacă stupăritul ca ocupație s-a concretizat 
abia de citeva secole, în schimb produsele 
principale ale albinăritului, sînt cunoscute de 
om din timpuri imemorabile. Ca o confirmare 
a acestui fapt stau mărturie unele desene ru- 
pestre, care datează de peste 18000 de ani. 
Astfel, unul din acestea reprezintă, fără pu- 
tință de tăgadă, un om scoțind miere din scor- 
bura unui copac. 

După cum este cunoscut, albinele au trăit 
mai întîi în stare sălbatică, în adăposturi na- 
turale constituite din caverne de stînci, scor- 
buri de copaci, cuiburi părăsite de păsări etc. 
Omul recolta mierea şi ceara din fagurii des- 
coperiți intîmplător în aceste „sălașe“ primi- 
tive, fără a depune vreun efort pentru îngri- 
jirea albinelor. 


Primele scrieri despre albinărit le datorăm 
istoricului grec Herodot, iar apoi poetul la- 
tin Vergilius a cîntat în versuri viața al- 
binelor numindu-le „oştence harnice și viteze“. 
Mai tîrziu, în evul mediu, un călugăr necu- 
noscut a lăsat scris în limba latină unele date 
referitoare la viața familiilor de albine. 

În secolul al XVIII-lea  danezul J. Swa- 
merdan folosind microscopul a putut de- 
monstra că viața albinelor în stup este con- 
dusă de matcă, spre deosebire de alții care 
pînă atunci susțineau că familia de albine 
este condusă de trîntor. Totodată a constatat 
că în lipsa conducătorului (matca) din stup 
se produce haos și că în cele din urmă acti- 
vitatea familiei încetează. Către sfîrșitul seco- 
lului trecut se poate spune că această înde- 
letnicire a început să se desfășoare sistematic 
pe baze științifice folosind utilaj corespunză- 
tor, cînd Berlepsch, Crist şi Dzier- 
zon în Germania, Bertrand în Elveția, L a- 
yens în Franța, Dadant, Langstroth 
şi Root în America, au conceput și experi- 
mentat felurite ustensile necesare stupăritului 

(unelte, rame pentru clădit faguri, prese pen- 
tru format faguri, extractoare de miere etc.), 
precum și stupii sistematici înlocuindu-i pe cei 
care erau de forma buduroaielor. 

Urmare efortului depus de pionierii stupă- 
ritului începînd cu anii 20 ai secolului nos- 
tru, s-a ajuns să se înlocuiască în totalitate 
stupii primitivi (buduroaie) de la care nu se 
puteau obține mai mult de aproximativ 5 kg 
miere, cu stupi sistematici de la care se poate 
recolta în medie cîte 25—30 kg miere. 

Creşterea consumului a dus la dezvoltarea 
stupăritului pe plan mondial, astfel în anii 
70 (date F.A.0.) existau pe glob cca 40 mi- 
licane familii din care aproximativ 25%0 (10 mi- 
lioane) în Û.R.S.S. și cca 12%/0 (5 milioane) în 
S.U.A. Numărul familiilor de albine în țara 
noastră era de 1,2 milioane reprezentînd 54 fa- 
milii la mia de locuitori, față de numai 20 fa- 
milii la mia de locuitori în S.U.A. 

În ultimii 20 de ani stupăritul la noi a că- 
pătat o dezvoltare foarte mare, mai ales că 
pe lîngă produsele obținute direct din stup 
(miere, ceară, polen, propolis, lăptişor de mat- 

că, venin etc.) agricultura beneficiază indirect 
obţinînd producții suplimentare atit la plan- 
tele de cultură cît și la plantațiile de pomi, 
datorită polenizării efectuate de către albine. 

Pentru-a mări eficacitatea acestei ramuri de 
producție, s-au luat măsuri de îmbunătăţire 
a activității stupăritului prin A.C.A. (Asociaţia 
Crescătorilor de Albine) care a luat ființă, îm- 
preună cu filialele județene, în anul 1957. 
Această asociaţie are menirea să ajute atit pe 
stuparii vechi cu experiență, cît mai ales pe 
cei începători, acordindu-le credite necesare 
procurării utilajelor, ustensilelor și materiale- 
lor, îndrumări profesionale, inițiere în practi- 
ca stupăritului etc. 

De asemenea, se acordă sprijin pentru obți- 
nerea mijloacelor de transport și a ampla- 
samentelor din zonele cu masive de plante 
nectarifere (melifere) în vederea culesului pas- 
toral etc. 

Organizarea muncii pentru creşterea albine- 
lor implică însă cunoașterea vieții intime a fa- 
miliei de albine, precum şi a metodelor de 
lucru. Acesta este motivul pentru care arti- 


vitatea în stupărit nu poate fi indicat să se 
înceapă fără un minimum de cunoștințe de 
specialitate. În acest scop s-a conceput lucra- 
rea de față, care să constituie un ABC al stu- 
păritului, tratînd pe scurt majoritatea proble- 
melor ce se pun peniru un începător, în ve- 
derea bunei desfășurări a proceselor de pro- 
ducție apicolă. Ca urmare, poate fi utilă atit 
începătorilor, care doresc să practice stupă- 
ritul ca ocupație suplimentară, cît şi celor 
cu o experiență oarecare în această nobilă şi 
pasionantă îndeletnicire. 


BIOLOGIA ȘI STRUCTURA 
FAMILIEI DE ALBINE 


Albinele fac parte din punct de vedere zoo- 
logic din clasa insectelor, familia Apidae, ge- 
nul Apis cu patru specii: Apis dosrata, Apis 
indica, Apis florea şi Apis mellifera. Dintre 
aceste specii, Apis melifera este cea mai răs- 
pîndită și prezintă cea mai mare importanţă 
economică. În cadrul acestei specii s-a dife- 
renţiat o rasă destul de valoroasă Apis me- 
lifera carpatica, albina românească carpatină. 
Această rasă este excelent adaptată la con- 
diţiile de climă şi cules din ţara noastră, este 
foarte prolifică, asigură creşterea producţiei și 
productivităţii muncii şi are o slabă predis- 
poziţie la roire. Această rasă prezintă popu- 
laţii de șes, zonă montană şi premontană etc. 
(V. Harnaj şi C.L.Hristea, 1979). 

O familie de albine este constituită din: 
matcă, albine lucrătoare şi trintori (fig. 1). 


Fig. 1 — Componenţii familiei de albine: 
1 — matcă ; 2 — trîntori ; 3 — lucrătoare 


12 


Albinele se dezvoltă numai în asociere, un 
stup sistematic putind adăposti pe timpul cu- 
lesului în medie cca 60000 lucrătoare, o mat- 
că şi citeva sute de trîntori. 

Matca avind organele sexuale dezvoltate asi- 
gură perpetuarea speciei prin depunerea a cca 
200 000 ouă, pe sezon, deci cca 2000 pe zi, din 
care majoritatea fiind fecundate se nasc albi- 
nele lucrătoare şi din cele nefecundate trîn- 
torii. Menţionăm particularitatea biologică pe 
care o are matca aceea de a se împerechea cu 
mai mult trîntori. Ciclul dezvoltării este de 
aproximativ 3 zile pentru stadiul de ouă, sta- 
diul de larvă este de 5 zile pentru matcă, 
6 zile pentru lucrătoare şi 7 zile pentru trîn- 
tor. 

Larvele din celulele destinate să producă 
matca sint hrănite cu lăptişor de matcă pro- 
dus de aşa-numitele albine doici, provenite 
dintre cele mai tinere a căror glandă secretă 
acel lichid miraculos care este format din 
apă 66,5%, proteine 12.34%, zahăr invertit 
12,49/0, grăsimi 6,46% și alte substanţe 3,21%. 

Totalul substanţelor uscate fiind de 34,950 
(C. Antonescu, 1979). 

După trecerea stadiului ae larve hrănirea 
nu se mai face întrucît acestea se transformă 
în nimfe, iar celulele se căpăcesc cu ceară 
de către albinele „zidărițe“. Durata stadiului 
de nimfă este: 8 zile pentru matcă, 12 zile 
pentru lucrătoare, 14 zile pentru trintor (mas- 
cul). Astel întregul ciclu de dezvoltare este 
aproximativ de : 16 zile pentru matcă, 21 zile 
pentru lucrătoare, respectiv 24 zile pentru 
trîntor (V, Harnaj, 1979). În cazul cînd tem- 
peratura în stup este optimă (34—35° C) du- 
rata ciclului se reduce întrucitva. 

Larvele ce se dezvoltă în celulele obișnuite 
(în care se dezvoltă lucrătoarele şi trintorii) 
sînt hrănite de albinele lucrătoare cu un 
amestec de păstură, miere şi apă. 

Durata vieţii unei mâtci este de 3—5 ani, iar 
a lucrătoarelor de cca 40 zile în timpul cu- 
lesului şi de 7—8 luni cele care iernează, 
aceasta pentru -a asigura perpetuarea speciei. 
Trîntorii apar în stupi numai primăvara şi 
vara. Toamna sint eliminați din stup de căţre 

albine şi mor, urmind :să apară din nou în 
primăvară după ce matca începe să depună 
ouă. 

O familie (colonie) în medie este formată 
pe timp de vară din cca 60—80 mii albine, 
toamna 25—30 mii, iar iarna 20—25 mii, nu- 
mărul lor fiind determinat de gradul de în- 
grijire a stupulpi de către posesor. 

Cuibul familiei de albine este format din 
fagurii clădiţi din ceara produsă cu ajutorul 
glandelor cerifere, care transformă hrana în 
grăsime ce se depune sub formă de solzişori 
de ceară, pe ultimele cinci inele ale abdome- 
nului. 

Fagurii cuprind un număr de celule * pe am- 
bele părţi, varind între 850 celule mici de al- 
bină lucrătoare sau 530 celule mari de trîntor, 
acestea calculate la dm? de fagure. 


În afară de celulele destinate reproducţiei 
(puietului), în fagure mai există celule pentru 


° Spaţii din fagure avînd diverse forme şi dimen- 
siuni în care se dezvoltă puietul şi se depozitează 
mierea şi alte produse apicole. 

depozitarea producţiei de miere, cu capacitate 
de circa 0,5 g fiecare. 

Matca începe să depună ouă în celulele des- 
tinate puietului la virsta de -5—7 zile de la 
ieşirea din celula în care s-a dezvoltat, de la 
stadiul de ou pină la terminarea stadiului de 
nimfă şi formarea definitivă a organelor de 
-reproducere, dar nu înainte de împerechere 
care are loc în aer la o înălţime de peste 
30 m. De asemenea, matca va depune ouă 
numai după aproximativ 3 zile din momentul 
împerecherii. 

La ieşirea din celule, lucrătoarele sînt apte 
pentru activităţile curente cum ar fi: cură- 
tenia în stup, hrana puietului, transportul 
apei necesare şi al hranei, serviciul de pază 
a familiei etc. Trîntorii folosesc numai la per- 
petuarea speciei. Menţionăm că trintorii ies 
de obicei în roi mare în timpul zborului de 
împerechere şi prin luptă reușesc cei mai pu- 
ternici să exercite dreptul de mascul, din 
această cauză numărul ouălor fecundate este 
aproape de 100%, 

Lucrătoarele destinate muncilor grele, în spe- 
cial cele din primăvară, sînt din generaţia 
întiia (intre 3—15 zile) care au sarcina să 
transporte apa şi să efectueze curăţenia. 

Un mare apicultor C. L. Hristea le nu- 
meşte pe cele ce transportă apa — sacagiţe— 
care pe orice vreme, primăvara, trebuie să 
asigure necesarul de apă stupului. Se impune 
de aceea, ca o necesitate, aprovizionarea stu- 
pului cu apă călduţă în care s-a dizolvat pu- 
ţină sare, dar despre aceasta la capitolul res- 
pectiv. 

Așa cum s-a arătat, primăvara activitatea 
în stup începe cu zborul de curăţire care du- 
rează cca 3 zile după care albinele lucrătoare 
devin doici (în absenţa sursei de cules) ali- 
mentind larvele în vîrstă de 4—5 zile. Odată 
cu aceasta, lucrătoarele pleacă din stup efec- 
tuind prima dată un zbor de orientare. După 
apariţia florilor, lucrătoarele din stup primesc 
şi depozitează nectarul adus de albinele cule- 
gătoare, clădind faguri noi, menţin curăţenia 
şi temperatura în stup şi fac paza cuibului. 
Începind de la virsta de 20 zile majoritatea 


17 


albinelor ies la culegerea nectarului, execu- 
tind aproximativ 10 ieşiri pe zi. Cu cit însă 
distanţa de la stup la masivul florifer este 
mai mică numărul de ieşiri va fi mai mare. 
În vederea culesului, o lucrătoare parcurge 
o distanță de aproximativ 200 m în timp de 
12 secunde, iar într-un zbor transportă cca 
30 mg nectar ceea ce constituie 1/3 din greu- 
tatea ei. Unii autori arată că pentru a culege 
nectarul necesar producerii unui kilogram de 
miere, albina trebuie să cerceteze aproximativ 
2 milioane flori de salcim sau 5 milioane 
flori de sparcetă, ori 7,5 milioane flori de tri- 
foi roşu. O familie de putere medie recol- 
tează, transportă şi transformă într-o singură 
zi de vară, o cantitate de nectar din care pot 
rezulta în jur de 5 kg miere, cu condiţia ca 
baza meliferă să fie cit mai aproape de stup. 
O familie de putere medie consumă 90 kg 
miere pe an, aşadar, pentru a obţine de la 
un: stup 30 kg miere marfă ar trebui să se 
obţină 120 kg miere pe familie şi sezon. 
Pentru consumul din timpul iernii sau în lu- 
nile cînd lipseşte culesul este necesar a oferi 

albinelor sirop în concentraţie de minimum 
30% zahăr, dacă este mai diluat (sub 10%) nu 
va fi consumat de albine. 

O familie de putere medie, după unii au- 
tori, trebuie să atingă greutatea de: 2 kg 
albine în timpul toamnei, 1,5 kg albine pri- 
măvara, 15 kg provizii de miere toamna, 8kg 
provizii primăvara, 9—12 kg faguri clădiţi în 
cuib. Un fagure căpăcit (a căror celule cu 
miere sînt închise cu un capac de ceară de 
către albinele zidăriţe) trebuie să aibă cca 
350 g miere pe dm?. 

O ramă cu un conținut mediu de miere cîn- 
tăreşte aproximativ 2 kg şi, pentru o bună 
dezvoltare a cuibului, un stup (o familie) va 
trebui să conţină 5 rame pline, adică 10 kg 
miere. 

În cursul unui an, dezvoltarea şi viaţa unei 
familii cuprinde patru etape din care prima 
începe, aşa cum s-a arătat, primăvara cînd 
apar schimbările calitative şi cînd cu toate 
că numărul indivizilor este scăzut (20 000) prin 
munca organizată și cu o matcă tînără, bine 
dezvoltată, poate ca într-un timp foarte scurt, 

numărul indiviziilor să crească de trei ori 
(20000 x 3 cicluri a 20 zile = 60000), număr 
cu care de obicei începe culesul mare al nec- 
tarului. 

În această primă perioadă are loc înlocuirea 
albinelor bătrine ieşite din iarnă, începînd cu 
momentul cînd matca depune primele ouă şi 
cînd larvele sînt hrănite de albinele doici. În 
acest interval matca depune un număr mai 
redus de ouă (cca 800 pe zi) astfel că în stup 
nu se produc modificări esenţiale în ceea ce 
privește componenţa efectivului de albine. 

Perioada următoare din activitatea albinei 
debutează odată cu creșterea temperaturii me- 
diului şi începerea culesului. În acest interval 
matca atinge maximum de reproducere de- 
punînd cca 2 000 ouă pe zi, aşa cum s-a arătat, 
pentru ca spre sfîrşitul perioadei (august, sep- 
tembrie) capacitatea de reproducere să scadă 
din nou. 

Odată cu scăderea numărului de ouă depuse, 
numărul albinelor doici creşte în raport cu 
puietul ce trebuie hrănit şi ca urmare albi- 
nele lucrătoare încep să clădească botci (ce- 

lule destinate dezvoltării mătcilor), iar dupâ 
căpăcirea lor apare fenomenul de roire. În 
acest timp matca bătrină părăseşte cuibul cu 
o parte din albine şi împreună formează o 
familie, în stup rămînind restul albinelor cu 
matca tînără. 

O curiozitate biologică observată la albine 
este aceea că ele construiesc botcile cu mai 
multă plăcere pe marginea fagurilor decît în 
mijlocul lor, explicaţia fiind existenţa unui spa- 
ţiu mai confortabil, aceasta favorizînd în ace- 
lași timp o circulaţie mai lejeră între faguri 
şi o aerisire optimă, întrucit se obţine o ven- 
tilaţie activă prin pătrunderea primilor cu- 
renţi de aer din exteriorul stupului în spa- 
ţiul fagurilor cu puiet. 

În cazul cînd albinele clădesc botci în mij- 
locul fagurilor cu puiet şi nu sînt condiţii bune 
de creştere a larvei viitoarei mătci, albinele 
rod pereţii despărțitori de la 3-4 celule, lăr- 
gind astfel spaţiul. Totodată albinele modifică 
cu O rapiditate uimitoare pereţii celulei, pre- 
lungind marginile în afară pînă cînd adîn- 
cimea acesteia atinge dimensiunea de 24— 

25 mm. În acest caz, ca măsură de precau- 
ţie, albinele doici măresc vigilenţa şi inundă 
pur şi simplu celula cu lăptişor de matcă pen- 
tru ca larva să nu ducă lipsă de hrană. 

La clăditul botcilor, albinele folosesc ceara 
celulelor din marginile fagurilor pe care sînt 
amplasate şi în consecinţă culoarea lor este 
identică, astfel dacă fagurele este vechi avind 
o culoare negricioasă şi botca va avea aceeaşi 
culoare şi invers dacă fagurele este nou, cu- 
loarea botcii va fi galbenă-aurie. De notat 
că albinele preferă să folosească ceara proas- 
păt clădită de la faguri noi, întrucit este 
mai uşor de mestecat şi de clădit. 

Suprafaţa exterioară a botcilor apare în pri- 
mele zile netedă şi foarte subţire şi nu ra- 
reori se întîmplă ca în timpul activităţii să 
se deformeze. În acest caz, albinele trec ime- 
diat la căpăcit botca, îngroşind pereţii cu un 
strat gros de ceară pe care adesea imprimă 
linii şi forme de început de celule. 

-Dacă există o arhitectă  desăvirşită, fără 
diplomă de studii, aceasta este albina proiec- 
tantă, organizatoare şi constructoare a cuibu- 

lui dintr-un stup. Această afirmaţie se con- 
firmă dacă se ia în seamă simetria liniilor 
şi formelor celulelor dintr-un fagure, spaţiul 
de acces între fasurii clădiţi trasat uniform, 
zona de circulaţie lăsată liberă pe un fagure 
pe timp de iarnă, spaţiul strict necesar rezer- 
vat pătrunderii luminii în stup, aerisirea şi 
menţinerea temperaturii constante, atit pe tim- 
pul verii cît și al iernii etc. 

Este de remarcat cum Tudor Arghezi, 
marele nostru poet, descrie în mod plastic mă- 
iestria acestor mici vieţuitoare în poezia „Fe- 
tica“ ; 


„Ca din lână, ca din ace, 
Teşi rețeaua de ghioace, 
De celule-n care pui 
Mierea dulce şi un pui.- 
Scule, numere, cîntare 

Au spus la măsurătoare 
Că-ncăperea cea mai mare 
În găuucea cea mai mică 
E ghiocul tău, fetică. 

Eşti, pe- lumea de sub cer, 
Cel mai mare inginer. 
Pe-ntuneric făr'să ştii, 

Ai făcut bijuterii.“ 


STRUCTURA ANATOMICĂ A ALBINEI 


Corpul albinelor este constituit din trei părţi 
distincte : cap, torace şi abdomen. 

Capul albinei. Este diferențiat ca formă, 
astfel la albina lucrătoare are formă triun- 
ghiulară cu trăsături delicate, pe cînd cel al 
trîntorului este rotund şi mai mare, iar al măt- 
cii puţin ovalizat.. Este constituit dintr-o sub- 
stanță chitinoasă pe care sînt crescuţi peri- 
şori ce servesc la pipăit, precum şi antenele, 
în număr de două, reprezentînd organele sim- 
ţului. Antenele albinei lucrătoare sînt com- 
puse din 12 segmenţi iar ale trîntorului din 
13 segmenţi. Sub antene se găsesc orificiile des- 
tinate simțului mirosului. 

Creierul este implantat în cutia craniană, 
bine adăpostit de plăcile chitinoase ale ca- 

pului și este mai dezvoltat la lucrătoare decit 
la matcă și trintor, aceasta se datorește fap- 
tului că matca este destinată numai reprodu- 
cerii, iar trîntorii duc o viaţă de huzur, pe 
cînd toată activitatea cade în sarcina lucră- 
toarelor, care au fost dotate de natură cu 
un plus de materic cenușie. 

Ochii (organe de vedere) sînt foarte com- 
plicaţi fiind prevăzuţi cu un număr imens 
de lentile (feţe), care după unii autori sînt 
formaţi din cinci perechi, din care două pe- 
rechi sînt simpli, iar trei perechi compuși 
dintr-un număr de lentile ce diferă în funcţie 
de categorie “astfel: matca are un număr de 
4500, lucrătoarea 3 500, iar trîntorul 7 500. După 
alţi autori ochii compuşi ar fi formaţi -din 
4920 la matcă, 6300 la lucrătoare, respectiv 
13 000 la trîntor. Oricare ar fi numărul feţelor 
la ochi cert este că albina lucrătoare distinge 
masivul florifer de la distanţe de cîţiva kilo- 
metri. Cu ochii simpli numiţi şi ocelli al- 
bina vede obiectele apropiate. 

Aparatul bucal (gura) este format din man- 
dibule (cleștişori), trompă (de forma unui tu- 

bulet) şi buze. Cu ajutorul mandibulelor al- 
bina se eliberează în primul rînd din celula 
în care s-a dezvoltat, rozind capacul de ceară, 
apoi le foloseşte la celelalte activităţi, inclusiv 
transportul şi ca armă de atac împotriva al- 
binelor hoaţe. Mandibulele sînt constituite 
dintr-o substanţă chitinoasă şi au culoarea ne- 
gricioasă, strălucitoare. 

Trompa albinelor lucrătoare este alcătuită 
din mai multe părţi fiind folosită pentru ex- 
tragerea nectarului din flori și a apei, la iden- 
tificarea substanţelor  hrănitoare din plante 
etc. 

Yoracele. Este alcătuit din patru inele unite 
între ele, din care pe cele din faţă sînt fi- 
xate două piciorușe, iar pe cel din mijloc 
care este mai mare este prinsă o altă pereche 
de piciorușe. Pe inelul din mijloc sînt crescute, 
de asemenea, două aripi mai mari. Pe cel 
de-al treilea inel sînt fixate picioarele lungi 
de dinapoi, precum şi a doua pereche de aripi 
mai mici decit cele din faţă. 

Aripile, aşa cum s-a arătat, sînt în număr 
de patru, două pe dreapta şi două pe stinga, 

cu zimţuri mici pe margini, avind aspect 
transparent şi servesc la zbor şi la simularea 
zborului în stup în vederea aerisirii şi eli- 
minării prisosului de apă din nectar. De ase- 
menea, prin bătaia aripilor albina realizează 
o temperatură mai redusă atunci cînd în stup 
se depăşeşte temperatura optimă đe 34—35* C. 
Sub aripi toracele este prevăzut cu patru ori- 
ficii care servesc la schimbul de acr în corp 
(respiraţie). 

Picioarele sînt formate din cinci articulaţii : 
coxa, trochanter, femur, tibia şi tarsul. Picioa- 
rele anterioare sînt acoperite cu perișori fini 
cu ajutorul cărora albina ` îşi curăţă limba, 
ochii şi antenele. Albina lucrătoare are ul- 
tima articulaţie (metatars) de formă aproape 
dreptunghiulară cu laturile de cca 2 mm, pre- 
văzută cu perișori destul de tari ce servesc 
la scuturarea polenului de pe trupul albinei 
introducîndu-l în coşulețul aflat pe articula- 
ţia numită tibia. Albina foloseşte, de ase- 
menea, picioarele anterioare la recoltatul po- 
lenului, iar pe cele mijlocii la descărcarea 
din coşuleţele aflate pe picioarele posterioare. 

folosindu-se de un pinten. Această operaţie 
este făcută folosind piciorul din stinga pentru 
partea dreaptă a corpului şi invers piciorul 
din dreapta pentru partea  stîngă a corpului. 

Abdomenul. Este legat de torace printr-un 
apendice (gituitură) pe unde trec unele organe 
din abdomen în torace, permiţind în acelaşi 
timp mobilitatea celor două părţi ale corpu- 
lui. Abdomenul este constituit dintr-un nu- 
măr de 9 inelușe din care ultimele trei nu 
se disting decît folosind lupa şi numai la trîn- 
tor. Ineluşele au perișori fini care sînt de cu- 
lori diferite (galben-închis sau cafeniu-deschis, 
arămiu, cenușiu etc.) în funcţie de care se pot 
identifica rasele de albine. Abdomenul are 
la fel ca toracele un număr de orificii cu aju- 
torul cărora se realizează respiraţia. Sub ab- 
domen sînt plasate un număr de 8 buzună- 
rele prin care se detaşează solzişorii „de ceară 
atunci cînd albina este în măsură să-i pro- 
ducă. 

Între ultimele două ineluşe ale abdomenului 
este plasată glanda aşa-zisă de recunoaştere 

care emană o secreție cu un miros specific 
familiei din care face parte albina. 

Cind o albină descoperă un grup de plante 
nectarifere (melifere), anunţă suratele prin 
emiterea secreției glandei împrăștiind mirosul 
bătind din aripi. Mirosul degajat nu este iden- 
tificat decît de către indivizii aceluiaşi stup. 
Tudor Arghezi descrie acest moment în 
poezia „Iscoada“ : 


„De cum s-a ivit lumina, 
A ieşit din stup albina, 
Să mai vadă, izma-creață 
A-nflorit de dimineaţă ? 
Se-ngrijeşte gospodina 
de-nflorește și sulfina, 
Căci plutise văl de ceaţă, 
astă-noapte pe verdeață. 
A.găsit toată grădina 
Înflorită şi verbina, 

Și s-a-ntors după povaţă 
Cu o probă de dulceaţă.“ 


Corpul albinei este prevăzut cu un număr de 
aparate (organe) pentru digesție, respiraţie, co- 

ordonare nervoasă, circulaţia sîngelui, repro- 
ducere, securitate (apărare) şi pentru activitate. 
` Aparatul digestiv. Este compus din limbă, 
gură, intestinul mijlociu (stomac), intestinul 
subţire şi cel gros, formînd maşina de pro- 
ducţie a albinei, el nefiind numai un aparat 
care ajută la existenţă, ci transformă necta- 
rul în miere pregătind totodată hrana nece- 
sară puietului. 

Limba ca parte a aparatului digestiv ser- 
vește la culesul nectarului pe care îi introduce 
în gușă, aceasta nefiind altceva decît o pungă 
subţire şi elastică în care cu ajutorul sucu- 
rilor acide secretate de glandele cu secreție 
internă, transformă zaharoza din nectar în glu- 
coză, apoi prin filtrare şi evaporare a apei 
devine miere. 

Aparatul respirator. Este format din ori- 
ficiile menţionate la descrierea toracelui şi ab- 
domenului precum şi din cîte doi săculeți 
existenţi în torâcele trîntorului şi lucrătoarei. 
Săculeţii sînt destinaţi a fi umpluţi cu: aer 
(prin procesul de inspiraţie) mărind astfel vo- 
lumul insectei şi reducerea greutăţii specifice. 

Prin acest proces albina lucrătoare îşi uşu- 
rează înălțarea -În zbor, mai ales atunci cfñd 
este încărcată cu nectar sau polen, iar trînto- 
rul are posibilitatea să-și mărească viteza de 
zbor în momentul împerecherii. De menţionat 
că sacii cu aer au şi ei menirea de a ajuta eli- 
minarea reziduurilor prin apăsare asupra in- 
testinului gros, în timpul zborului de cură- 
ţire la ieșirea din iarnă a albinelor. Se ştie 
că albinele nu ies din stup toată iarna, timp 
în care se hrănesc, iar excrementele sînt re- 
ținute în intestin şi numai primăvara se eli- 
berează de acest balast, odată cu primul zbor. 

Aparatul de semnalizare. Este compus din 
mai multe celule glandulare situate sub mem- 
brana subţire în dreptul unirii inelelor 6 şi 
7, de pe abdomenul albinei. Aceste glande 
sînt prevăzute cu canale foarte fine care co- 
munică cu exteriorul şi datorită unor muş- 
chi se obţine o flexiune între inele, provo- 
cind emiterea unei substanţe cu miros spe- 
cific fiecărei familii aşa cum s-a arătat, ast- 
fel că indivizii aceluiași stup sint recunoscuţi 
între ei. 

Comunicarea între membrii familiei se face 
prin „dansul albinei“ care constă dintr-o serie 
de mişcări ale corpului şi un zbor specific pe 
suprafaţa fagurelui. Acest zbor poate fi în 
formă de cerc, albina descriind cercuri mici, 
semicircular sau în formă de opt, cind miş- 
carea o face din abdomen prin balansarea cor- 
pului. După felul mişcărilor sînt deduse secre- 
tele comunicării : distanţa pînă la masivul flo- 
rifer, direcția în care se găseşte aceasta etc. 
Unii autori precizează chiar că atunci cînd 
albinele efectuează balansul abdomenului mer- 
gind fn sensul fagurelui înseamnă că sursa 
florală se află în direcţia soarelui, iar dacă 
albinele se deplasează balansindu-se în direc- 
ţia de jos a fagurelui, înseamnă că sursa se 
află în partea opusă a soarelui. 

Sistemul nervos. Este localizat în antene, de 
unde pornesc cordoane nervoasc, pe care sint 
fixate din loc în loc şapte perechi de ganglioni, 
din care două perechi sînt legate de torace 
(care comandă mişcările aripilor) şi a celor 
trei perechi de picioare şi cinci perechi de 
ganglioni care sint fixați în abdomen, aşezaţi 

în lungul cordonului care vine de la creier şi 
la rîndul său are doi ganglioni prin care se 
coordonează întregul aparat senzual. 

Aparatul circulator. Este alcătuit din inimă 
şi are forma unui tubuleţ, fiind împărţită în 
cinci compartimente care prin contracţii succe- 
sive împing sîngele în aortă şi de acolo în 
întreg corpul albinei. Deosebit de inimă în to- 
race mai există două diafragme din care una 
dorsală şi cealaltă ventrală avind menirea de 
a împinge sîngele din corp înapoi în compar- 
timentele inimii. 

Aparatul reproducător. Este dezvoltat numai 
la matcă şi trintor, cel al lucrătoarelor fiind 
atrofiat, nu produce ovule și deci nici ouă. 
Organele reproducătoare ale mătcii sînt: ova- 
re şi oviducte cite două, punga spermatică, 
două copulatoare şi vaginul. În ovare se dez- 
voltă ovulele care ajunse la maturitate trec 
prin oviducte în vagin unde se fecundează cu 
spermatozoizii eliberaţi de punga spermatică 
situată deasupra vaginului. Din cele menţio- 
nate rezultă că matca are toate organele ne- 
cesare reproducerii, fiind prolifică fără a fi 

împerecheată cu trintorul (mascul). Ouăle eclo- 
zionate fără ca matca să fi fost împerecheată 
vor produce numai trîntori, nu şi albine lu- 
crătoare. La baza perpetuării speciei stă însă 
numai împerecherea. 

Aparatul reproducător la trîntor este format 
din testicule, canalul diferenţial, vezica semi- 
nală, glanda mucoasei, canalul de ejaculare şi 
penisul. Testiculele, în număr de două, fiind 
străbătute de un număr de tuburi testiculare 
în care se produc spermatozoizii. Canalele di- 
ferenţiale sînt în continuarea testiculelor avînd 
forma unor tubuleţe care se dilată formînd 
veziculele seminale. Trîntorii sînt apți pentru 
reproducție la virsta de 8—12 zile. 

Aparatul de apărare. Este dezvoltat numai 
la albina lucrătoare şi este format dintr-un 
ac şi secreția glandulară (veninul) reprezen- 
tind arma de apărare a albinei. Acul este for- 
mat dintr-o substanță chitinoasă, de consis- 
tenţă tare, care deși pare a fi constituit din- 
tr-un întreg este secţionat în două părţi pe 
lungime. Între cele două jumătăţi este un 
spaţiu de forma unui șănţuleţ care unindu-se 

formează un canal prin care trece secreția 
glandulară numită venin. Veninul este depo- 
zitat într-o mică puneuliţă situată la extre- 
mitatea dinapoia abdomenului. Emiterea veni - 
nului prin canalul acului se face la dorinţa 
albinei cu ajutorul unui piston acţionat de 
nişte mușchi ce contractă puneguliţa (băşicuţa) 
în care se află otrava (veninul). Cu ajutorul 
acestor organe albina fie că se apără, fie că 
atacă, folosind înţepătura, după care la scurt 
timp moare, întrucît nici o albină nu poate 
trăi fără acest organ ce formează un tot uni- 
tar cu întreaga ființă. Aceasta numai dacă 
înţeapă mamiferele, ale căror muşchi se con- 
tractă. Veninul este rezultatul arnestecului în- 
tr-o proporţie încă necunoscută din două sub- 
stanţe (alcalină şi acidă) seeretate de două 
glande din care una produce substanța alca- 
lină şi cealaltă substanţa acidă. S-a constatat 
că acidul formic este dominant în amestec și 
faptul că pe timp de iarnă concentraţia este 
mai redusă explică fenomenul că în acest ano- 
timp înţepătura este mai puţin dureroasă. 

Albinele obişnuindu-se cu apicultorul” (stu- 
parul) nu-l înţeapă. În cazul că totuşi unii 
sint înţepaţi (mai rar) cu timpul devin imuni 
la înţepătură. Totuşi pină cînd se vor fi obiş- 
nuit albinele cu stuparii, aceştia vor purta o 
mască de pinză pe faţă întrucît aceasta este 
partea cea mai vulnerabilă şi mai sensibilă 
la înţepături. Dacă înţepăturile sînt repetate 
la un interval de timp scurt, este bine ca cel 
înţepat să se retragă deoarece mirosul înţepă- 
turii degajat irită albinele şi atacul este mul- 
tiplicat, ceea ce devine periculos. 

Cei care prezintă fenomenul de alergie cu 
semne de urticare sau bătăi de inimă, scă- 
derea tensiunii arteriale etc. (şoc anafilactic) 
se vor retrage din stupină şi vor cere ajutor 
urgent din partea medicului. Pînă la venirea 
medicului se vor face bolnavului frecţii pe 
picioare, miini, şira spinării şi ceafă. Ca me- 
todă preventivă stuparul poate folosi pe lingă 
mască şi afumătorul cu care alungă albinele 
de pe rame, soluţii apifuge din care cea mai 
la îndemînă poate fi preparată chiar de stupar. 
Se pun cca 20 g floare de soc uscată în 

150 ml spirt alimentar de 50—60 grade şi se 
lasă recipientul cu amestec la soare pentru 
macerat cca 15 zile, agitindu-l din două în 
două zile. Înainte de începerea activităţii în 
stup stuparul se va spăla pe miîini cu pre- 
paratul (lichidul strecurat) de care albinele se 
îndepărtează nesuportind mirosul. 

Aparatul muscular. Este foarte dezvoltat 
ceea ce face ca o albină lucrătoare să poată 
transporta o cantitate de nectar sau polen 
egală cu cca o treime din greutatea ei, așa 
cum s-a menţionat, şi să posede forță pentru 
activitate neîntreruptă de peste 16 ore pe zi 
în sezonul culesului. Aparatul muscular este 
format în principal din muşchii toracici ai apa- 
ratului locomotor (picioare şi aripi), muşchii 
organelor bucale (limbă, trompă, mandibule), 
muşchii antenelor şi ai aparatului digestiv, ai 
gușii şi faringelui etc. 


SPECIALIZAREA ALBINELOR 
PE ACTIVITĂŢI 


Întocmai ca noi oamenii, albinele şi-au im- 
pus o disciplină în activitatea lor, au purces 

la o specializare şi o diviziune a muncii aşa 
cum s-a arătat în treacăt la capitolul respec- 
tiv, dar se impune să insistăm asupra organi- 
zării muncii în stup în vederea cunoașterii cit 
mai bine a intimităţii acestor insecte atit de 
folositoare. Astfel se constată o organizare 
perfectă, munca fiind împărţită în primul 
rind pe categorii de virstă şi de specializare a 
indivizilor. De asemenea, este foarte dezvoltat 
spiritul de prevedere,  luîndu-se întotdeauna 
cele mai indicate măsuri pentru a face posibilă 
perpetuarea speciei (dacă nu au hrană caută 
să o fure, dacă nu au matcă şi-o cresc ime- 
diat etc.). 

Cu toate calităţile cunoscute, unii autori re- 
proşează albinelor că le lipseşte sentimentul 
solidarităţii faţă de membrii altui stup. În- 
tr-adevăr nu au nici un fel de milă pentru 
indivizii din alt stup, chiar dacă sînt proveniţi 
din aceeași mamă (În cazul roiului plecat prin 
roire din aceeaşi familie). Alţi autori înţeleg 
că aceasta este o calitate, căci numai astfel 
în stup dăinuie de mii de ani o ordine de- 

săvîrşită şi că procedind altfel s-ar produce 
un haos încît familiile organizate ar dispare. 

Specializarea muncii face ca şi productivi- 
tatea familiei să crească Întrucît indivizii care 
permanent execută aceeaşi activitate o reali- 
zează mai bine şi într-un timp mai scurt. În 
consecinţă, activitatea în stup este divizată pe 
anumite specializări, după cum urmează: 

Activităţi destinate albinelor tinere. Acestea 
pot fi: hrănitoarele (doici), garda mătcii, paz- 
nicii, ventilatoarele (albinele însărcinate cu pri- 
menirea aerului în stup), îngrijitoarele, dan- 
satoarele, preparatoarele de ceară. constructoa- 
rele). 

Hrănitoarele sau docile au sarcina să se în- 
grijească de creşterea şi hrănirea puietului 
pînă în ziua a noua cînd alte albine specia- 
lizate vin şi căpăcesc celulele, Acestea sînt 
Singurelele înzestrate de natură cu un număr 
de glande amplasate lingă esofag, cu rolul 
extragerii părţilor uşor asimilabile din hrana 
consumată. După consumarea hranei, albina 
doică o transformă în lăptișor (întocmai cum 
mamiferele transformă hrana în lapte) cu 

care hrăneşte larvele aşa cum s-a arătat. Glan- 
dele acestea nu funcţionează multă vreme ci 
numai cît albinele sînt foarte tinere (7—8 zile), 
după. care primesc alte însărcinări. O excep- 
ție se face în cazul albinelor care se nasc 
toamna tirziu la care glandele nu-şi pierd 
funcţia timp de 7—8 luni pentru a-şi hrăni 
puietul primăvara. Albinele doici prepară, așa 
cum s-a spus, atit lăptișşorul de matcă cu care 
este hrănită matca cît şi hrana obişnuită pen- 
tru creşterea larvelor din care se dezvoltă lu- 
crătoarele şi trîntorii. 

Garda mătcii este formată dintr-o grupă de 
albine doici și au misiunea de a însoţi matca 
oriunde se deplasează, chiar şi în timpul îm- 
perecherii. Rolul lor principal însă constă în 
hrănirea ei. Hrana de bază servită mătcii este 
lăptişorul, dar uneori se adaugă cîte puţin 
polen prelucrat mai înainte de albina doică. 

Paznicii se recrutează dintre albinele care au 
efectuat zborul de orientare precum şi din 
rîndul celor îmbătrînite. Acestea au sarcina 
să vegheze atit asupra albinelor hoaţe cît şi 
asupra altor „musafiri“ nepoftiți cum ar fi 

fluturele „cap de mort“ care printr-un țipăt 
asemănător celui emis de matcă, de multe ori 
înșală vigilenţa „paznicilor“ şi intră în stup 
pentru a se înfrupta din delicatesele preparate 
de albine. De cele mai multe ori însă paz- 
nicii observă că sînt înşelaţi şi îşi sporesc 
vigilenţa, fac zarvă şi împreună cu o parte 
din lucrătoare îl silesc pe hoţ să se îndepăr- 
teze. Cînd numărul fluturilor este mai mare, 
albinele care prepară ceara micşorează ori- 
ficiul de acces în stup, astfel că aceștia nu 
mai pot intra la furat. Desigur că în cazul 
cînd începe lupta paznicele se sacrifică în- 
ţepînd pe orice dușman care atentează la buna 
desfăşurare a muncii în stup. 

Albinele însărcinate cu primenirea aerului 
din stup au sarcina menţinerii unei tempera- 
turi constante (în special mai scăzute pe tim- 
pul verii cînd sînt călduri mari) întrucit dacă 
s-ar ridica temepratura prea mult în stup nu 
ar mai putea să se menţină mierea în fagure 
și deci producţia s-ar pierde. Tehnica venti- 
lării aerului din stup constă din plasarea unui 
număr de albine care bat aerul cu aripile 

aşezîndu-se cu capul înspre interiorul stupului, 
iar altele se plasează invers adică cu capul 
spre ieşire. Astfel că primele introduc aerul 
de la exterior (curat şi răcorit) iar cele orien- 
tate spre ieşire elimină aerul viciat și încălzit. 
Aerisirea se face şi pentru a crea condiţii op- 
time pentru lucrătoare, în special pentru matcă 
şi puiet. i 

Îngrijitoarele au sarcina să curețe stupul fie 
de diverse insecte ce întîimplător au intrat în 
stup, fie chiar de albinele care au murit. De 
altfel, albinele cînd simt că se apropie sfirşi- 
tul vieţii lor pleacă singure afară din stup 
pentru a muri în afara lui. 

în cazul cînd în stup se strecoară un şoarece 
acesta este omorît pe loc de albinele îngriji- 
toare și deoarece nu poate fi evacuat 'din cauza 
greutăţii şi a volumului mare (faţă de deschi- 
zătura urdinișului), acestea fac apel la albi- 
nele specializate în producerea cerii şi la „ar- 
hitecte“ care execută măsurătorile, după care 
cadavrul este acoperit cu un strat de ceară 
şi propolis. Datorită acidului formic introdus 
în corpul şoarecelui cu ocazia înţepăturilor 

acesta nu putrezeşte, ci se mumifiază fiind 
scos de stupar în timpul reviziei stupului. 

De altfel în minunata poezie „Tilharul pe- 
depsit* de T. Arghezi se demonstrează în 
chip poetic intervenţia colectivă şi pedepsirea 
intrusului : 


„Roiul, cum de l-a zărit 
C-a intrat, l-a copleșit. 
Socoteală să-i mai ceară ? 
Nu ! l-au îmbrăcat cu ceară. 
De la bot pînă la coadă, 
Tăbărite mii, grămadă, 

Și l-au strîns cu meșteșug, 
Incuiat ca-ntr-un coșciug-“ 


Dansatoarele sînt albinele care au îndeplinit 
pînă la această activitate funcţia de hrănitoare 
(doici). Ele ies prima dată în exterior şi exe- 
cută (în apropierea stupului) un zbor în cerc 
pe care din ce în ce îl măresc tot mai mult 
pentru a mări suprafaţa prospectată, urmărind 
cu mare atenţie coordonatele terenului şi po- 
ziţia stupului în aşa fel ca să-l poată iden- 
tifica operativ şi cu precizie. 

Albinele care execută activităţi tehnice (pre- 
paratoare de ceară, clăditoare de faguri etc.) 
sînt recrutate dintre acelea bine dezvoltate, 
indiferent dacă sînt bătrine sau tinere, avîn- 
du-se în vedere că pentru o serie de munci 
indivizii depun o activitate calificată și une- 
ori epuizantă. 

Albinele destinate preparării cerit sint do- 
tate, aşa cum s-a arătat la descrierea anato- 
mică, cu organe specializate pentru această 
activitate şi anume cu glandele ceriere situate 
sub abdomen. După unii autori albinele ti- 
nere secretă ceară şi clădesc faguri atunci 
cînd au virsta de 12—18 zile, deci cînd sînt 
in stadiul de nezburătoare. Pentru ca albina 
să producă ceară trebuie să existe condiţii 
din care unele se referă la albine şi altele 
la mediu. Astfel, albinele trebuie să fie bine 
dezvoltate, în plină putere, glandele lor să 
funcţioneze perfect şi să consume o hrană 
adecvată, de bună calitate și uşor asimilabilă 
(miere curată, polen proaspăt). Polenul utili- 
zat de albine are o mare influenţă în pro- 
ducerea cerii şi în special a creşterii poten- 

țialului energetic al albinei datorită conţinu- 
tului în azot. Condiţiile de mediu constau în 
principal în temperatura interioară a stupu- 
lui care trebuie să fie constantă, relativ ridi- 
cată (minimum 20° C) şi în crearea unui spa- 
tiu corespunzător pentru construirea fagurilor. 
Este bine să se reţină că proporţia între can- 
titatea de miere consumată de albine şi canti- 
tatea de ceară rezultată este de aproximativ 
10:1. Astfel din 10 kg miere rezultă 1 kg 
ceară. 

Albinele constructori (arhitecţi) sînt cele mai 
calificate întrucit au misiunea să proiecteze, 
să execute măsurătorile şi să asiste la clădirea 
fagurilor şi la căpăcirea lor. Aceasta ne-o do- 
vedește un amănunt foarte interesant, acela 
că peretele despărțitor între cele două feţe 
pe care sînt clădite celule, are o grosime 
mai mare de la jumătate în sus, pentru a 
păstra un echilibru atunci cînd fagurele se în- 
carcă cu miere. 

Activităţi destinate albinelor mature. În 
această categorie intră toţi indivizii care au 
trecut pe rind prin toate activităţile descrise 

la punctul anterior. Majoritatea albinelor din 
această categorie au misiunea principală de 
culegătoare de nectar, polen, propolis etc. 
Culegătoarele de nectar împreună cu ma- 
gazionerele încheie de altfel şirul de activi- 
tăţi desfăşurate în stup. Misiunea lor este cea 
mai grea şi mai istovitoare, la care participă 
peste 800%/ din efectivul stupului. În timpul 
acestei activităţi survine şi sfîrşitul vieţii al- 
binei care, așa cum s-a menţionat, are o du- 
rată medie de viață de 40 zile, pe timpul ma- 
relui cules. , 
Albinele cînd simt că s-a ridicat roua de pe 
plantele înflorite încep a ieşi pc „rampa de 
lansare şi aterizare“, care este o scîndură (po- 
licioară) de cca 10 cm lățime şi lungimea de 
2/3 din lăţimea stupului. Pleacă apoi grăbite 
la cules, de unde tot în grabă (deşi nimeni 
nu le silește) se întorc, predînd nectarul al- 
binelor însărcinate cu depozitarea mierei şi 
din nou la drum, executind un număr de 
curse în funcţie de distanţa de la stup la sur- 
sa de nectar şi de cantitatea de nectar ce se 
găseşte pe o floare. Astfel, dacă planta este 

bogată în nectar, albina vizitează un număr 
mai mic de flori şi deci execută un număr mai 
mare de curse. De asemenea, dacă distanţa 
între depozit şi sursă este mai mică, albina 
execută un număr mai mare de curse şi deci 
productivitatea muncii creşte. De menţionat că 
astfel economicitatea activităţii albinelor crește 
dacă timpul este optim. Aceasta înseamnă 
în primul rind să nu plouă, să nu fie rouă 
mare (în această situaţie nectarul conţine 
multă apă), să nu bată vintul şi să nu fie 
zgomot în zonă. 

Albinele sacagiţe au sarcina destul de grea 
de a menţine umiditatea optimă în stup, 
transportind apa necesară pentru a umezi fa- 
gurii și pereţii stupului, în vederea prelucră- 
rii nectarului, precum și pentru a o servi 
doicilor care prepară hrana necesară puietu- 
lui în care caz apa este reţinută în guşă, ser- 
vind-o direct „la cerere“ fără a o depune în 
celulă. 

Pentru uşurarea muncii acestor categorii de 
albine, stuparul are obligaţia să pună un adă- 

pător chiar în imediata apropiere a stupilor 
(vezi capitolul respectiv). 

Culegătoarele de polen au misiunea de a 
recolta, transporta şi depozita polenul, care 
din punct de vedere biologic reprezintă „pti- 
nea albinelor“ avind în conţinut albumine, 
proteine, vitamine etc., fiind consumat zilnic 
de majoritatea categoriilor de albine. Culegă- 
toarele de polen îl găsesc mai uşor decît cele 
culegătoare de nectar, aceasta deoarece miro- 
sul deosebit şi atractiv al polenului poate fi 
mai uşor memorizat. 

Deplasarea culegătoarelor de polen este ane- 
voioasă întrucit polenul este format din gră- 
uncioare sferice foarte fine şi puţin aderente 
care pot fi pierdute la cea mai mică neaten- 
ţie din partea albinei, din care cauză mersul 
lor în zbor se face ţiniînd picioarele îndepăr- 
tate de corp. 

Culegătoarele de propolis sînt mai puţin 
grijulii în privinţa siguranţei transportului în- 
trucit propolisul este foarte aderent şi spre 
deosebire de culegătoarele de polen mersul 

acestora se face cu picioarele strinse lingă 
corp. 

Magazionerele au sarcina de a prelua de la 
culegătoare produsul colectat pe care, în func- 
ție de sortiment, îl trece prin guşa lor spe- 
cializată, după care-l depozitează ordonat în 
locul stabilit. Pentru a înlesni evaporarea 
apei de prisos din produsul respectiv (nectar, 
polen, propolis,) albinele culegătoare îl îm- 
part la mai multe albine depozitare (magazio- 
nere) care-l filtrează eliminind ana pină la 
procentul optim. 

Magazionerele au misiunea să încheie pro- 
cesul de producţie și depozitare a tuturor pre- 
paratelor (miere, ceară, polen, propolis). Atunci 
cînd celulele sînt aproape pline cu miere, ma- 
gazionerele predau ștafeta celor însărcinate cu 
zidirea fagurilor care încep să oblonească (să 
închidă) celulele, înălţind mai întfi pereţii, in- 
cepînd de la bază. Între timp magazionerele 
aduc mierea din celulele din josul fagurelui 
unde aceasta a stat un timp mai îndelungat 
și a avut loc evaporarea apei de prisos, um- 
plind celulele de sus, La căpăcirea celulelor se 

lasă un punct neînchis' pentru accesul albine- 
lor însărcinate cu „controlul de calitate“. Acest 
unic orificiu rămîne deschis 2—3 zile, pentru 
a avea siguranţa evaporării întregii cantităţi de 
apă rămasă în plus, după care se pune ul- 
tima „cărămidă“ din ceară, de către zidăriţe. 

Odată cu activitatea de clădit şi deci con- 
comitent cu începerea vegetației plantelor, se 
declanşează perioada de reproducere a fami- 
liei. În acest moment apar pe fagurii de pu- 
iet primele celule de trîntori, aceasta constit- 
tuind semnalul că în stup a început o nouă 
viaţă. Magazionerele au misiunea de astădată 
de a efectua un control amănunţit asupra fa- 
gurilor cu celule libere și. în cazul cînd aces- 
tea lipsesc, sau sint în cantităţi insuficiente, 
încep să se agite, deoarece matca nu va avea 
unde să depună ouă, oprind în acest caz dez- 
voltarea normală a cuibului, respectiv a fa- 
miliei. 


BOLILE ȘI DĂUNĂTORII 
ALBINELOR 


Orice organism viu este supus îmbolnăviri- 
lor, dar mai ales micile vieţuitoare cum sint 
albinele, care trăiesc în colonie cu zecile de 
mii într-un spaţiu atît de redus cum este 
stupul. Aceasta impune din partea stuparului 
cunoaşterea cît de cît a simptomelor bolilor 
respective, precum și a măsurilor de preve- 
nire şi de combatere, dacă ele au apărut. 

Pe lingă bolile provocate de microbi şi viruși 
albinele nu sînt scutite nici de atacul unor 
dăunători şi, de asemenea, pot suferi intoxi- 
caţii grave în medii poluante. 


BOLILE ALBINELOR 


În cele ce urmează sint descrise bolile cele 
mai grave şi mai frecvente, ce apar în colo- 
niile de albine. 

A. Boli produse de bacterii (bacterioze) 

Loca americană este produsă de un microb 
(bacterie) minuscul (Bacillus larvae). Boala se 
recunoaşte după moartea larvelor, survenită 
după căpăcire, constatată prin deformarea căpă- 
celelor, aspectul neuniform în pilcuri răzlețe 
a puietului, consistenţa  viscoasă a larvelor 
moarte care emit un miros greu de clei de 
timplărie, aderenţa larvei moarte la pereţii 
celulei etc. 

Important este de ştiut că acest microb în 
stare vegetativă este foarte fragil, fiind dis- 
trus în 10 minute cu apă încălzită la 60°C, 
iar cu o soluţie de 5%/0 sodă caustică sau for- 
mol 10% moare în 5 minute. În stare de spori 
însă (în lipsa condiţiilor de dezvoltare) este 
foarte rezistent ceea ce constituie factorul de 
gravitate al bolii întrucit poate rezista mulţi 
ani fără a se hrăni. 

Transmiterea bolii de la o familie la alta 
se face prin albinele hoaţe care atacă pe cele 
slăbite de boală, sau cu ocazia activităţii stu- 
parului (prin schimbarea fagurilor, folosirea 
uneltelor de la un stup la altul fără dezinfec- 

tarea lor etc.). De asemenea prin achiziţio- 
narea de familii, roiuri ori mătci de la un 
stup contaminat. Boala are o frecvenţă mai 
mare în timpul verii cînd apar căldurile ca- 
niculare. 

Combaterea bolii se impune a fi făcută fo- 
losind metode radicale neadmiţindu-se măsuri 
superficiale, fiindcă, aşa cum ş-a arătat, este 
foarte uşor trasmisibilă, tratindu-se şi familiile 
din stupină care nu prezintă simptomele bolii. 

Ca primă măsură este aplicarea tratamen- 
tului cu o soluţie de sulfatiazol (o fiolă de 
5 ml în concentraţie de 20%, la un litru de 
sirop) administrată unei familii pe timp de 
7 zile, repetind acest tratament de 3 ori cu 
o pauză de 7 zile între tratamente deci 3 1 
sirop la fiecare familie. 

Produsul Locacid, elaborat de Institutul de 
Cercetări pentru Apicultură (I.C.A.), se ad- 
ministrează prin prăfuire folosind 5 doze a 
cîte 100 g, la interval de 7 zile. 

în literatura de specialitate sînt recoman- 
date şi alte produse cum ar fi: Locamicinul, 

Teramicina etc., care se vor folosi conform 
instrucţiunilor din ambalaj. 

După ce tratamentul a fost aplicat urmează 
acţiunea de distrugere a materialului infec- 
tat, transvazind albinele în alt stup dezinfec- 
tat şi efectuarea dezinfecţiei, pentru a îm- 
piedica reapariţia bolii în stupină. Transva- 
2area constă din eliminarea .ramelor puietu- 
lui bolnav cu menţinerea albinelor sănătoase 
care urmează să primească tratament. Dezin- 
fecţia se face la tot inventarul (stupi, hrăni- 
toare, unelte şi echipament) folosind o soluţie 
caldă de sodă caustică în concentraţie de 3% 
cu repetare după 12 ore. După prima îmbăiere 
se curăţă obiectele de propolis, răşină, resturi 
de murdărie, iar după a doua repriză se spală 
în cîteva ape tot ce a fost supus dezinfec- 
tiei. 

Loca europeană este o boală contagioasă a 
puietului de albine, la producerea ei contri- 
buind mai multe specii de microbi ca: Ba- 
cillus pluton, Bacillus alvei, Bacillus eurydice, 
Streptococus apis etc. Recunoaşterea bolii nu 
poate fi făcută decît într-o fază mai avansată 

întrucit la începutul infecţiei familiile conta- 
minate îşi păstrează ritmul normal de activi- 
tate, concomitent cu eliminarea larvelor moar- 
te, mătcile reuşind să înlocuiască pierderile 
suferite. Abia mai tirziu apar semnele bolii, 
cînd încep să moară larvele de 3—4 zile, îna- 
inte ca celulele să fie căpăcite, Totodată, se 
constată neuniformitatea puietului care apare 
în formă de piîlcuri cu goluri în punctele ata- 
cate şi reînsămînțate de matcă după o pauză 
oarecare. 

Larvele atacate devin transparente, iar apoi 
îşi schimbă culoarea din alb-sidefie în galbenă 
și apoi în maro-inchis. Corpul larvei începe 
să se descompună şi emană un miros de pu- 
trefacţie. Cu timpul, prin deshidratare (us- 
care) corpul larvei se transformă în solzişori de 
culoare cenuşie-brună. > 

Combaterea se face folosind Teramicină sau 
Streptomicină. În cazul folosirii Teramicinei 
poate fi combătută şi Loca americană. în care 
caz se vor respecta instrucţiunile date de pro- 
ducătorul acestui antibiotic. 

În ceea ce priveşte Streptomicina se va fo- 
losi sub formă diluată administrată cu sirop. 
Conţinutul unui flacon ce are 1 g greutate 
substanţă activă se dizolvă în puţină apă 
fiartă şi răcită, care este apoi amestecată cu 
un litru sirop. Pentru un tratament complet 
la un stup este necesar 1,5 l sirop și deci se 
vor folosi 1,5 flacoane de Streptomicină. Si- 
ropul se administrează albinelor prin hrăni- 
tori, în fagure, sau aspersare, folosind pulve- 
rizatorul, -la interval de 7 zile cite 0,5 litri. 
Concomitent se vor distruge fagurii cu mai 
mult puiet bolnav, odată cu transvazarea fa- 
miliilor şi celelalte măsuri indicate la comba- 
terea bolii precedente. . 

Septicemia este produsă de bacteria Bacillus 
apisepticus care apare la albinele adulte, evo- 
luînd în raport de puterea coloniei. Ca şi ba- 
cilul Koch, microbul acestei boli deși vieţu- 
ieşte în interiorul stupilor nu-şi începe ac- 
tiunea decit atunci cind puterea coloniei scade, 
pătrunzind mai întîi în aparatul respirator şi 
de aici în hemolimtă unde înmulţindu-se. pro- 
duce moartea albinei prin septicemie. Dato- 

rită acestui specific, boala poate apare în tot 
cursul anului, aceasta depinzind atît de vi- 
goarea indivizilor şi a întregii familii, cit şi 
de condiţiile de igienă şi de mediu existente 
în stup. 

Apariţia bolii este greu de sesizat mai ales 
că este destul de rară, nefiind contagioasă. 
Totuși poate fi bănuită atunci cînd se observă 
o scădere a capacităţii de lucru a familiei mai 
ales în perioada culesului. În acest caz, dacă 
alte boli care se recunosc mai uşor nu sint 
sesizate, se solicită sprijinul specialistului ve- 
terinar. 

în consecinţă, măsurile de prevenire cele mai 
eficiente a acestei boli constau în întărirea fa- 
miliei, îmbunătăţind condiţiile de întreţinere, 
eventual schimbarea mătcilor. 

B. Boli produse de viruși (viroze) 

Boala neagră, boala de pădure, paralizia 
etc., sint denumiri care nu se referă la boli 
de sine-stătătoare ci la unele manifestări pa- 
tologice provenite din aceleaşi cauze. Viru- 
sul apare şi se înmulţeşte în cazul intoxicării 
cu mană, polen sau nectar toxic, ori în lipsa 

polenului şi a apei precum şi ca urmare a 
creșterii temperaturii în stup etc. 

Recunoaşterea bolii se face uşor prin aceea 
că albinele pierd perişorii şi pizmentaţia cor- 
pului cu schimbarea culorii care devine brună 
spre negru. Boala în formă mai uşoară afec- 
tează un număr redus de indivizi, dar poate 
deveni şi gravă cuprinzind întreaga familie, 
inclusiv trintorii şi matca. 

Alt indiciu privind existenţa bolii este pre- 
zenţa în faţa stupului a unui număr mare de 
albine ce încearcă să zboare dar nu reuşesc, 
iar în interiorul stupului se remarcă existenţa 
albinelor moarte şi bolnave. Albinele bolnave 
sînt lipsite de vioiciune fiind recunoscute cu 
ușurință de către „paznicii“ de la intrare (ur- 
diniș) care nu le lasă să intre în stup mani- 
festindu-și astfel instinctul de conservare. 

Combaterea este greu de realizat întrucit în 
prezent nu există medicaţie specifică. Totuşi 
s-a constatat că se obţin rezultate promiţă- 
toare prin tratarea cu vitamina C fiole, în doze 
de 250 mg la un litru de sirop sau sucul de 
la o lămiie la 4 litri sirop dat în hrană. De 

asemenea, se recomandă schimbarea mătcii 
la familiile bolmave concomitent cu adminis- 
trarea zilnică a unei cantităţi de 250 ml sirop 
călduț cu adaos de 10% lapte fiert (100 ml 
lapte la 900 ml sirop de concentraţie 1:1). 
Odată cu aceste măsuri se va menţine o cu- 
răţenie strictă cu înlăturarea şi arderea albi- 
nelor moarte, apoi restrîngerea şi împacheta- 
rea cuiburilor, evitarea furtişagului, strimto- 
rarea urdinişului. 

Puietul în sac este o boală contagioasă de 
natură virotică, denumirea fiind dată de fap- 
tul că larvele moarte iau forma unui sac plin 
cu lichid. Virusul are o rezistenţă redusă, el 
putind fi distrus de razele soarelui în citeva 
ore. Devine activ în 3—4 zile prin procesul 
de descompunere a larvelor moarte. 

Recunoaşterea bolii poate fi făcută mai uşor 
cînd atacul se extinde fiind favorizat de tem- 
peratura crescută a mediului şi de culesul 
redus. Așa cum arată şi denumirea, larvele 
atacate iau forma de sac, fagurele cu pilcuri 
de puiet, avind celulele înfundate, perforate, 
decăpăcite şi mai închise la culoare etc. 

Tratamentul se face utilizînd Sulfatiazolul 
combinat cu Streptomicina conform dozelor 
prescrise de specialişti, dar cele mai eficiente 
măsuri de prevenire a acestei boli sînt asigu- 
rarea condiţiilor de igienă şi un cules bogat, 
întrucît din cercetări a rezultat că în timpul 
marelui cules intervine vindecarea fără inter- 
venţia stuparului. 

C. Boli produse de paraziți (parazitoze) 

Nosemoza este o boală specifică albinelor 
adulte, apare mai ales cînd familia a iernat 
necorespunzător fie din lipsă de hrană, fie din 
lipsa unei ventilaţii adecvate. Este o boală pa- 
razitară, agentul patogen fiind Nosema apis. 
Este contagioasă şi uşor transmisibilă fie de 
către stupar (prin folosirea fagurilor şi puie- 
tului de la familiile bolnave, cu ocazia în- 
tăririi altor familii sănătoase), fie de către 
albine, prin acţiunea de furtișag, roire, gre- 
şeli de orientare, transmiţind boala de la fa- 
miliile bolnave la cele sănătoase. 

Recunoaşterea se face prin constatarea unei 
activităţi reduse în timpul primăverii sau după 

perioadele reci şi ploaioase din timpul verii, 
precum şi prin depopularea familiei, cu toate 
că puietul este bine dezvoltat. De asemenea, 
prezenţa bolii poate fi sugerată şi de punctele 
eu fecale diareice de pe stup şi de prezenţa în 
faţa stupului a albinelor moarte sau cu mişcări 
molatice. Cu toate aceste manifestări boala nu 
poate fi precizată decit de un specialist, prin 
analize de laborator a unui număr de 30—40 
albine moarte, molatice, culese şi introduse fn- 
tr-o sticluţă cu spirt. 

Pentru a preveni atacul se vor evita urmă- 
toarele : pătrunderea bolii în stupină anuliînd 
contactele cu alte stupine (prin izolare) care 
se presupun a fi bolnave, difuzarea bolii la 
toate familiile din stupină limitind la strictul 
necesar schimbul de albine, faguri şi echi- 
pament apicol între familii. 

De asemenea, ca măsură de prevenire a bo- 
lii se vor evita: apariţia furtişagului, efec- 
tuarea. roirilor la familiile slabe, întreruperea 
creşterii puietului între culesuri şi sfîrşitul 
verii cu hrănirile stimulative la nevoie. Con- 
comitent se va reînnoi echipamentul apicol, 

îndeplinind totodată toate sarcinile statorni- 
cite pentru o bună întreţinere a albinelor. 

Tratamentul bolii se face folosind preparatul 
Fumidil B, care este produs în flacoane de25g 
substanță totală din care 0,5 substanţă activă. 
Cu conţinutul unui flacon se tratează 5 fa- 
milii de putere medie. Medicamentul se freacă 
mai întii cu puţin zahăr şi se diluează cu 
cca 150 ml apă fiartă şi răcită, apoi se ames- 
tecă în siropul servit ca hrană albinelor, ad- 
ministrînd fiecărei familii cite 0,5 1 de două 
ori pe săptămină, timp de 4 săptămîni. În 
cazul cînd medicamentul se foloseşte iarna, se 
va amesteca cu pastă sau şerbet de zahăr, un 
flacon la 10 kg pastă din care se va da fie- 
cărei familii 0,5 kg, repetind tratamentul des- 
cris. Tratamentul va fi completat cu măsuri de 
igienizare descrise la celelalte boli. 

Varoza ceste o boală parazitară ,produsă de 
un parazit minuscul numit Varroa. Este deose- 
bit de contagioasă, din care cauză este su- 
pusă restricţiilor sanitar-veterinare şi implică 
măsuri de carantină la declararea ei. 


62 


Parazitul atacă atît albinele adulte cît şi 
puietul, iar înmulţirea lui se face aproape in- 
stantaneu, din care cauză se impun măsuri 
imediate şi eficace de combatere. 

Atacul este mai frecvent la familiile slabe, 
fiind favorizat de temperatura mai redusă. S-a 
observat că parazitul preferă larvele de trîn- 
tor şi de matcă. 

Recunoaşterea bolii se face greu mai ales în 
primii 2—3 ani de la infestare cind albi- 
nele au o activitate aparent normală și nu- 
mai cînd cca 30% din albine sînt atacate de 
paraziți, familia slăbeşte şi dacă aceasta se 
întîmplă toamna, poate pieri. 

Parazitul poate fi descoperit cu ochiul liber 
în special dacă se fac observaţii asupra ce- 
lulelor de trîntor şi de matcă, cunoscind pre- 
ferinţa lui. Cu ajutorul pensetei se scot lar- 
vele din celule şi se privesc pe partea ven- 
trală unde de obicei sînt fixaţi paraziţii. 

Preparatul Digvar folosit ajută la depistarea 
paraziţilor chiar în primul an de apariţie în 
stup, ceea ce determină reducerea riscului. 
I.C.A, recomandă utilizarea preparatului Sine- 

acar prin prăfuirea între rame a cca 100 g şi 
închiderea stupului, cu introducerea prin ur- 
diniş a cca 10 jeturi de fum, fără a se fn- 
chide urdinișul. Tratamentul se aplică cînd 
albinele sînt toate în stup dar nestrinse în 
ghem şi numai în perioada 15 martie—30 apri- 
lie şi 15 septembrie—30 septembrie. În ambele 
perioade se repetă tratamentul de trei ori cite 
7 zile cu reluarea în anul următor. 

In timpul carantinei stupii se vor ţine la 
distanţă de minimum trei kilometri de stupii 
din alte stupine. 

Acarioza este produsă de un parazit numit 
Acarapis woodi. Transmiterea bolii şi îmbol- 
năvirea familiei se fac ca la toate bolile pa- 
razitare. Evoluţia bolii are o formă latentă. 
Atacul este cu atît mai intens cu cît familia 
este mai slăbită din diverse cauze, înainte de 
apariţia bolii. Albinele tinere sînt mai uşor 
parazitate decit cele adulte. De asemenea, ata- 
cul este mai frecvent iarna cind albinele stau 
strînse una în alta (ghem) favorizind trecerea 
parazitului de pe o albină pe cealaltă. Dacă 
la intrarea în iarnă infecția cuprinde cca 

50% din efectivul stupului, pină în primă- 
vară familia moare. 

Recunoaşterea bolii se face numai de către 
specialist, find dificilă fără analiza de labo- 
rator, întrucît simptomele ei sînt uşor confun- 
dabile cu ale altor boli. 

Combaterea se face prin tratament medica- 
mentos şi distrugerea sau transvazarea familiei 
în alt stup dezinfectat. Cînd boala nu este 
încă avansată combaterea se face cu ajutorul 
substanţelor volatile sau fumigene folosind 
preparaiul Folbex care se livrează sub formă 
de folie. Tratamentul care se repetă de 8 ori 
se realizează prin aprinderea în interiorul 
stupului închis complet (inclusiv urdinişul), a 
unei fişii din folie, de 10X 2 cm, care are 
0,5 g substanţă activă. Folia se introduce cînd 
toate albinele sînt în stup şi se fixează între 
ramele de cuib, în poziţie verticală, cu aju- 
torul unei sirme sprijinite de marginile unui 
orificiu creat în podişor În acest scop. Se 
controlează apoi prin ascultare pentru a ve- 
dea dacă hirtia arde complet, 

Tratamentul se va face preventiv la toate 
familiile din stupină chiar dacă nu prezintă 
simptome de îmbolnăvire, folosind procedeele 
descrise pentru celelalte boli. 

Familiile cu infecţie puternică vor fi des- 
fiinţate arzînd conţinutul şi dezinfectind stu- 
pul, iar ceara recuperată va fi valorificată în 
alte scopuri decît albinărit 

Brauloza este produsă de o insectă destul 
de mare, comparativ cu paraziţii descrişi ante- 
rior avind dimensiunile de 1,5X0,9 mm. Are 
culoarea brun-roşcată şi se recunoaşte uşor 
după picioare, în număr de 6 cite 3 pe o parte 
şi de alta a corpului, care se termină cu cite 
un pieptene. 

Combaterea adulţilor sa face cu substanţe 
ce au miros puternic (camfor, naftalină, timol, 
fenotiazina) care acţionează ca paralizant tem- 
porar, ceea ce se impune culegerea lor din 
stupi şi distrugerea înainte de a-şi reveni. Tra- 
tamentul se aplică atit familiei cu parazitoză 
cît şi celorlalte, în mod preventiv. 

În cazul folosirii camforului sau naftalinei 
se împrăștie în stup (seara cînd toate alhinele 

sînt înăuntru) cca 20 g pe o hirtie pusă pe 
fundul stupului, iar dimineaţa se ridică hir- 
tia cu paraziţii căzuţi şi se distrug prin ar- 
dere. Timolul se pune într-un tifon (cca 60g) 
şi se lasă de seara, pe o hirtie pusă pe fun- 
dul stupului, apoi dimineaţa” se arde împreună 
cu paraziţii. 

Fenotiazina şi tutunul se folosesc fumegind 
stupul cu ajutorul afumătorului în care s-au 
pus mai întîi cîţiva cărbuni. Se pun cărbuni 
şi 4 g fenotiazină la 4 stupi sau 3—4 ți- 
gări după care se închide urdinişul lăsînd 
spaţiu cca 1 cm: se acţionează foalele afu- 
mătorului şi se introduc 30—40 fumuri după 
care se închide complet urdinișul După apro- 
ximativ 10 minute se mai introduc 20—30 
fumuri (1 fum reprezintă o apăsare pe foale), 
iar după alte 10 minute se deschid uridini- 
şurile şi se scot hirtiile cu paraziţii care se 
ard. După alte 10 zile se mai repetă trata- 
mentul o singură dată. 

D. Boli produse de ciuperci (micoze) 

Ascosferoza atacă exclusiv puietul, agentul 
patogen fiind Ascosphera apis, de culoare albă 

şi consistenţă dură, avind denumirea în po- 
por „puiet văros“. Este formată din micelii 
de ambele sexe care prin unire dau naștere 
unor formaţiuni capsulare numite asce. Aces- 
tea conţin sporii care reprezintă „săminţa“ 
ciupercii ce rezistă ani de zile chiar în cor- 
pul larvei moarte. 

Atacul apare în luna aprilie, iar toamna sca- 
de din intensitate, uneori, dacă familiile sînt 
puternice, micoza, dispare (albinele în acest 
caz au posibilitatea să-şi înlocuiască puietul 
distrus) fără intervenţia stuparului. 

Recunoaşterea se face prin observarea apa- 
riţiei unei pînze albe de mucegai ce ocupă 
spaţiul liber din celulă, lăsînd afară numai 
capul larvei, în care caz larva își reduct vo- 
lumul şi se desprinde de pe pereţii celulei 
întărindu-se. Fagurii au aspect mozaicat. 

Combaterea se face folosind produsul Sta- 
micin prin prăfuire deasupra cuibului a 4 
comprimate de 500000 U.I. (UI = unităţi in- 
ternaţionale), cîte unul la interval de o săp- 
tămină. Comprimatele' se pisează şi se ames- 
tecă în 100 g zahăr pudră. I.C.A. a realizat 

preparatul Micocidin, care se administrează 
cite 150 g prăfuind cu sita deasupra cuibului, 
iar tratamentul se repetă de 4—5 ori la in- 
terval de 7 zile. 

Toate celelalte măsuri adjuvante recoman- 
date pentru celelalte boli rămîn valabile şi 
pentru micoze în general. 

Aspergiloza este n micoză care apare la ani- 
male și păsări, în special la cele din capti- 
vitate şi chiar la om. localizîndu-se la plă- 
mini. Deşi apare rar la albine, evoluţia ei 
este mai periculoasă, afectind atit puietul cit 
şi adultul. Ciuperca răspunzătoare de apariţia 
bolii este Aspergillus flavus. Recunoaşterea 
se face prin observarea miceliului la supra- 
faţa corpului larvei, care începe să se for- 
meze de la cap învăluind-o într-o țesătură 
verzuie iniţial, care apoi devine negricioasă. Se 
deosebește de ascosferoză prin aceea că atacă 
atit puietul cît şi albinele adulte. Caracteris- 
tic pentru această micoză este faptul că mi- 
celiul invadează pur şi simplu celulele care 
capătă o culoare galben-verzuie. 

Contaminarea se face pe cale digestivă, 
boala apărind concomitent atit la puiet cît 
şi la albinele lucrătoare, așa cum s-a arătat. 

Combaterea este aceeaşi ca la ascosferoză, 
dar stuparul în acest din urmă caz va purta 
obligatoriu la gură o bucată de tifon evitind 
contaminarea sa, cu ciuperca respectivă. 


DĂUNĂTORII ALBINELOR 


Galerioza (molia fagurilor), care în popor se 
mai numește Găselniţă, este datorată depune- 
rii ouălor de fluturele mare (Galeria melo- 
nella) şi de fluturele mic (Achorea grisella) pe 
fagurii din depozit sau din stup. Fluturii se 
ascund ziua în stup sau în apropiere, iar 
noaptea pătrund şi depun ouă din care apar 
larvele răspunzătoare de daunele produse. 
Acestea se hrănesc cu ceară săpind galerii 
în faguri şi distrugind astfel cuibul. Recunoaş- 
terea este uşurată datorită apariţiei unei ţe- 
sături de pinză cu fire ca de mătase în jurul 
galeriilor. Larva poate să apară şi în maga- 
zie distrugînd astfel fagurii de rezervă. 

Ciclul dezvoltării Găselniţei este de aproxi- 
mativ 66 de zile la temperatura de 35° C, 
iar la o temperatură mai scăzută, de 18—20*C, 
ciclul se măreşte, uneori dublindu-se. Un flu- 
ture depune pînă la 800 de ouă la un ciclu, 
pe care le fixează prin lipire pe colţurile 
stupului. De la ieşirea din ou și plnă la sta- 
diul de nimfă consumă cel puţin 0,4 g ceară 
de individ, distrugind aproximativ 500 celule. 
Totuşi paguba nu este prea mare, datorită mă- 
surilor de protecţie luate de albine, care nu 
lasă să intre moliile în stup, iar o bună parte 
din larvele existente în stup sînt distruse. Tot- 
odată stuparul prin controlul permanent con- 
tribuie la limitarea pagubelor, datorită măsu- 
rilor corespunzătoare luate în timp optim. 

Fagurii din depozit se tratează cu produsul 
Galecid în doze de o tabletă la o ramă tip 
RA-1001 sau 3 tablete la rame pentru stupul 
multietajat. Produsul se transformă direct din 
stare solidă în vapori, fiind volatil. După 10 
zile se repetă tratamentul. Se recomandă ca 
fagurii să fie aerisiţi 2—-3 zile înainte de a-i 

folosi. Fagurii din stupii atacați masiv se în- 
lătură şi se topesc, iar cei uşor atacați se 
tratează cu fum de pucioasă calculind 50 g 
la mă sau la 10 rame. 

Viespea este destul de dăunătoare deəarece 
intră în stupi şi fură mierea atacind chiar și 
albinele. 

Gărgăunul (Vesca carbo) este o specie de 
viespe, care este extrem de rapace, atacind 
in special dimineaţa cind albinele sînt mai 
moleşite. Se combate ca şi viespele comune 
pulverizînd în cuiburile lor care sint adăpos- 
tite în şoproane, streşini, scorburi, capacele 
stupilor etc., DDT sau HCH. 

Lupul albinelor (Philanthus triangulum) se 
aseamănă cu viespele, fiind însă mai mare. 
Atacă în zbor albinele pe care le consumă, 
iar pe altele le transportă la cuib pentru 
hrana larvelor proprii. Combaterea se face că- 
utind să se distrugă cuiburile sau omoriîndu-l 
cu paleta, la apariţia lui în stupină. 

Fluturele „cap de mort“ (Acherontia atropos} 
se recunoaşte foarte uşor datorită faptului că 
are pe torace, în partea dorsală, un desen ase- 

mănător craniului omenesc şi produce un zgo- 
mot specific care poate fi uşer recunoscut. Un 
fluture consumă pînă la 20 g misre (prin pă- 
trundere în stup noaptea) şi dacă rămine în 
stup cîteva zile consumă pînă la cca 100 g 
miere. De cele mai multe ori este depistat de 
albine, care îl omoară imediat. 

Furnicile intră prin crăpăturile stupului şi 
dacă sînt multe pot consuma pînă la 1 kg 
miere pe zi. 

Prevenirea atacului se face prin ungerea pi- 
cioarelor stupului cu păcură, sau aşezarea lor 
în cutii cu apă pentru a opri urcarea furni- 
cilor în stup. De asemenea, prin distrugerea cu 
DDT, HCH etc., precum şi distrugerea muşu- 
roaielor din preajmă. 

Broaştele şi şopîrlele atacă albinele în fața 
stupilor şi chiar pe scindura de zbor. Atacă 
de asemenea, la locul de cules cînd florile 
sint aplecate la pămînt. 

Ca măsură de prevenire stupii se aşază 
pe picioare în locul invadat de aceşti dăună- 
tori, la înălțimea de cca 30 cm. 

Păsările atacă albinele în zbor: un mare 
dăunător al albinelor este prigoria care se 
deplasează în stoluri şi se postează în dru- 
mul albinelor pe care le atacă în special pe 
acelea ce se întorc din zbor încărcate şi cu 
viteză redusă. Fiecare prigorie poate răpi cca 
50 albine în 2 ore. Alte păsări dăunătoare 
sînt: rîndunelele, ciocănitoarea, vrăbiile, pi- 
ţigoiul şi chiar rața domestică. l 

Şoarecii reprezintă o categorie de mari duş- 
mani ai stupăritului, care se combat preventiv 
prin distrugerea lor, folosind capcane şi anu- 
mite substanțe chimice. 


INVENTARUL NECESAR 
STUPĂRITULUI 


Stupul. în apicultură (stupărit) stupul repre- 
zintă elementul de bază fără de care nu se 
poate începe exploatarea familiilor de albine. 
Dacă în trecut se foloseau stupii primitivi, 
confecţionaţi din trunchiuri de copaci <fig. 2 a), 
împletitură de papură, răchită, paie sau stuf, 
în zilele noastre nu se concepe activitatea 
de stupărit fără a se utiliza stupi sistematici, 
care pot fi procuraţi de la unităţile A.C.A. 
sau pot fi confecţionaţi în propria gospodărie. 

Principalele componente ale stupului sistema- 
tic, indiferent dacă este de tip orizontal sau 
vertical, sint: fundul stupului, corpul, capa- 
cul, diafragme şi rame pentru puiet sau pen- 
tru producţie marfă. 

Stupii utilizaţi de apicultori pină în anii '50, 
de la care s-au preluat majoritatea detaliilor, 

Fig. 2 — Tipuri de stupi: 
a — stup primitiv; b — stup sistematic vertical 

erau de două tipuri, verticali (fig. 2, b) după 
concepţia americanului Ch. Dadant şi ori- 
zontali, după concepţia francezului G. Lay- 
ens. Cu timpul aceste tipuri au fost perfec- 
ţionate, însă elementele constructive de prin- 
cipiu au rămas aceleaşi. 

Indiferent de tipul folosit, stupul trebuie să 
satisfacă anumite condițiuni şi anume : 

e Să asigure spaţiul corespunzător puterii 
familiei de albine, funcţional să existe posi- 
bilitatea reducerii sau măririi volumului (spa- 
ţiului) în stup, în funcţie de evoluţia fami- 
liei. 

e Să existe posibilitatea aerisirii spaţiului 
ori de cîte ori se simte nevoia. 

e Să fie uşor de manipulat. 


e Să fie confecţionat dintr-un lemn uşor, 
ieftin şi solid, cu posibilitatea menţinerii unei 
temperaturi constante în interior, indiferent 
de anotimp. 

e îmbinările părților componente să fie ast- 
fel făcute încît să nu pătrundă umezeala în 
interiorul stupului, 

Ramele să fie uşor mancvrabile în stup 
etc. 

Stupul vertical îmbunătăţit de americanul 
Langstroth, care a adus modificări celui 
conceput de Ch. Dadant, «este alcătuit din 
două corpuri suprapuse avind fiecare ctte 
12 rame. Corpul etaj are în interior 45 cm 
lungime şi 34 cm lăţime. La perfecţionarea lui 
a contribuit un alt apicultor anume Blatt, 
motiv pentru care acest tip de stup a fost cu- 
noscut sub denumirea de Dadant-Blatt. 
După Fl. Bengescu citat de C. Anto- 
nescu stupul s-ar fi perfecţionat de A. I. 
Root şi ar avea denumirea de Dadant- 
Root. 

Stupul orizontal conceput de Layens este 
mai mare avind 20 rame, înalte de cca 370 mm 
şi cu lăţimea de cca 310 mm. Datorită ca- 
pacităţii sale mari, acest stup a fost multă 
vreme apreciat şi folosit de ștuparii amatori. 

Utilizînd tradiţia, pe scheletul primilor stupi 
sistematici menţionaţi şi ca urmare a perfec- 
ţionării lor în continuare, în ţara noastră se 
folosesc următoarele tipuri de stupi: 

Stupul vertical. La acest tip de stup dez- 
voltarea familiei de albine se realizează pe 
verticală, apropiindu-se într-o măsură mai 
mare de mediul natural de viaţă al acesteia. 
Acest tip de stup are variantele „RA-:001, 
RA-1001 simplificat şi stupul vertical cu un 
singur corp şi un singur magazin (piesă su- 
plimentară cu care se măreşte spaţiul stupu- 
lui pe verticală prin suprapunere). 

Tipul RA-1001 (fig. 3) are următoarele piese 
detaşabile : un soclu sau fund, un corp, două 
magazine, un capac, anexele formate din 
10 rame în corp, avind dimensiunile exterioare: 
de 435/300 mm și cele din interior de 
415/270 mm, respectiv 10 rame în fiecare ma- 
gazin cu dimensiunile exterioare de 435/162 mm 
şi cele interioare de 415/134 mm, o diafragmă, 
un hrănitor de podişor împreună cu dispoziti- 
vul de fixare în cazul folosirii culesului pa- 
storal. 

Greutatea stupului complet asamblat este de 
cca 35 kg. 

Soclul sau fundul stupului este detaşabil şi 
poate fi folosit pe ambele părţi uşurind munca 


79 


Fig. 3 — Stup vertical RA—1001 : 


1 — capacul; 2 — hrănitor situat pe podişor; 3 — 

magazin ; 4 — corp cu rame; 5 — fundul stupului; 

6 — scîndura de zbor; 7 — magazin; 8 — dispozi= 
tiv de fixare pentru transport 

în timpul curăţeniei de primăvară. De aseme- 
nea prin întoarcerea sa se poate regla înălţi- 
mea urdinișurilor care pe o parte au înălţimea 
de 18 mm necesară în timpul culesului, iar pe 
cealaltă parte 8 mm folosită pe timpul iernii. 
Scîndura de zbor este detaşabilă şi poate fi 
folosită la închiderea urdinişului în vederea 
transportului pentru culesul pastoral. Scindura 
de zbor se poate fixa cu două foraibere cînd 
are poziţia închisă. La nevoie fundul se imo- 
bilizează folosind cele două cîrlige fixate pe 
părţile laterale ale corpului. 

Corpul  stupului are patru pereţi din 
care cei laterali au grosimea de 25 mm, 
iar ceilalţi doi 33 mm. Laturile exterioare 
au 524 X 436 xX 312 mm, iar cele interioare 
450 X 386 X 312 mm. Sus, pe laturile pereţilor 
spre exterior, corpul are prevăzut un falţ cu 
un briu destinat fixării prin suprapunere a 
magazinului, care la rîndul lui are pe partea 
interioară un alt falt care serveşte la îmbinarea 
părţilor componente pentru stabilitatea stupu- 
lui. În interior corpul este prevăzut cu un alt 
falt montat pe pereţii din faţă şi spate desti- 

nat sprijinirii ramelor. Pentru înlesnirea ma- 
nipulării stupului acesta este prevăzut, atit la 
peretele din faţă cît şi la cel din spate, cu 
cite o scobitură în formă de scoică. Pentru a 
uşura îmbinarea fundului cu corpul stupului, 
pe pereţii laterali; jos, în exterior, este pre- 
văzută o scobitură semicirculară în care se 
prind două cîrlige: 

Magazinele în număr de două sînt identice 
cu corpul, cu deosebirea că au aproximativ ju- 
mătate din înălţime, astfel la exterior 
524 X 436 X 175 mm, iar interior 450 X 
386 X 175 mm. Dimensiunile magazinelor fiind 
mai mici, respectiv ramele cu adincime re- 
dusă, favorizează albinele eare realizează un 
randament mai mare la cules producînd în 
acelaşi timp miere de calitate, aceasta întrucît 
se realizează din nectar cules de la un număr 
mai restrins de specii de plante sau chiar nu- 
mai de la o singură specie. 

Capacul stupului este prevăzut cu un falţ 
care foloseşte la îmbinarea cu falţul corpului. 
Partea superioară a capacului este plană şi 
acoperită cu tablă zincată. Înălțimea capacului 

cu tot cu ramă este de 170 mm. Pereţii ca- 
pacului, atit în faţă cft şi în spate, au pre- 
văzute orificii (deschideri ` dreptunghiulare) 
dispuse orizontal, prin care se realizează ven- 
tilaţia. Înălțimea deschiderilor este de 20 mm. 
Pe partea de jos a ramei capacului, în dreptul 
deschiderilor, este fixată o plasă cu ochiuri 
de 2 mm. Plasa este necesară pentru preve- 
nirca intrării în stup a diverșilor dăunători. 

În spaţiul dintre podişor și plasă se poate 
pune iarna o salteluță (confecţionată din paie, 
rumeguș sau fin) în vederea izolării stupului 
de mediu exterior, pentru păstrarea căldurii 
pe timpul rece. 

Podişorul este confecţionat dintr-o ramă şi 
tablie (platforma podişorului). Fiind reversibil 
(se poate întoarce) prin grosimea ramei sale 
marginale, permite ca pe o parte să se creeze 
un spaţiu de 10 mm, iar pe cealaltă parte 
numai de 5 mm. Spaţiul limitează partea su- 
perioară a ramelor din corpul magazinului şi 
partea inferioară a podişorului. Acest spaţiu 
serveşte la introducerea hrănitorului necesar 

administrării hranei suplimentare în caz de 
necesităţi. 

Ramele corpului sînt de două tipuri, din 
care unul pentru cuib avînd la exterior 
435 X 300 mm şi la interior 415X 270 mm şi 
tipul al doilea format din rame de producţie 
(pentru magazin) care au jumătate din înăl- 
ţimea primului tip şi anume 435 X 162 mm la 
exterior şi 415X134 mm la interior. 

În corpul stupului încap 10 rame şi o 
diafragmă (tablie de mărimea ramei), în locul 
ei se poate adăuga la nevoie o ramă în plus. 
Ramele se sprijină cu umeraşele pe falţurile 
din interior ale peretelui. 

Ramele de magazin nu sînt prevăzute cu 
distanțatoare, pentru a permite gruparea lor 
laterală în cîte 5 rame, formînd un spaţiu 
liber pe mijloc, destinat refugiului albinelor 
pe timpul transportului. 

Diafragma se introduce la nevoie în poziţie 
verticală, în vederea restrîngerii sau extinderii 
spaţiului destinat cuibului. 

Stupui Ra-1001 simplificat are aceeaşi con- 
strucţie ca primul şi are două variante, Pre- 

zintă un avantaj prin aceea că are o produc- 
tivitate mai ridicată şi un consum de material 
lemnos mai redus. Poate fi manipulat mai 
ușor, întrucît nu mai este prevăzut cu fah. 

La prima variantă a stupului RA-1001 sim- 
plificat corpul nu are falţ, iar soclul (fundul) 
nu este reversibil Corpul stupului are dimen- 
siunile interioare de 450 X 386 X 312 mm, 
precum şi 10 rame a căror dimensiuni exte- 
rioare sînt de 435 X 300 mm. Podişorul şi ea-- 
pacul sînt acoperite cu tablă galvanizată. 
Stupul este prevăzut cu scindură de zbor 
(scîndură fixată în fața urdinişului). 

Varianta a doua are un corp şi un magazin, 
deosebindu-se de prima variantă prin modifi- 
carea dimensiunilor care sînt: 450 Xx 386 X 
175 mm respectiv dimensiunea ramelor 435 X 
162 mm la exterior iar cele interioare de 
415 X 134 mm. 

Stupul vertical cu un corp și un magazin se 
deosebește de Ra-l1001 prin aceea că pentru 
cuib sint destinate 10 rame cu dimensiunile 
exterioare de 435 X 300 mm şi pentru magazin 
10 rame de 435 X 162 mm. Are avantajul că 

permite folosirea unor elemente de la stupul 
multietajat cum ar fi: fundul, rama de venti- 
laţie, magazinul, dispozitivul de împachetare, 
şipca de închidere şi blocul de urdiniş, dind 
posibilitatea ca prin asamblare să se extindă 
spaţiul productiv în cazul unei baze nectarifere 
bogate. 

Avantajele tipului de stup vertical sint: 

e Dispune de posibilitatea extinderii capa- 
cităţii de producţie, în funcţie de împrejurări, 
prin suprapunerea de corpuri sau magazine, 
concomitent cu obţinerea unei calităţi superi- 
oare de miere. 

e Productivitatea albinelor creşte, datorită 
condiţiilor de viaţă din acest stup care se asea- 
mănă mai mult cu cele naturale, astfel că albi- 
nele activează mai intens. 

e Se realizează economii prin reducerea for- 
ţei de muncă, întrucît apicultorul lucrează cu 
corpul stupului, nu cu rama. 

@ Se păstrează căldura mai bine în stup pe 
timp de iarnă, iar albinele încep să clădească 
fagurii primăvara mai de timpuriu. 

Fig. 4 — Stup multietajat (secţiune) : 


A — paralelă cu ramele; B — perpendiculară pe 
rame 

è Avind un tip constructiv mai simplu, este 
mai accesibil apicultorilor amatori care îşi în- 
sușesc astfel mai repede cunoştinţele despre 
creșterea şi îngrijirea albinelor. 

“Stupul multietajat. Este asemănător stupului 
RA-1001 fiind de tipul stupilor verticali, dar 
are o productivitate mare, albinele întreţinute 
în acest tip avînd condiţii optime de dezvoltare 
(fig. 4). Albinele au avantajul oferit de condi- 
tiile asemănătoare mediului natural, depunind 
proviziile deasupra cuibului, așa cum instinctiv 
au făcut în trecutul îndepărtat. Acest stup per- 
mite mărirea spaţiului productiv datorită po- 
sibilităţii suprapunerii unui număr mai mare 
de corpuri şi aplicarea unor variate combinaţii 
legate de tehnica avansată de creștere şi între- 
tinere a albinelor cu scopul măririi produc- 
tiei apicole. 

Dacă stupii de tipul RA-1001 sînt formaţi de 
un corp şi un număr de magazine, acest stup 
este format din trei corpuri suprapuse, de di- 
mensiuni egale, fiecare corp avînd 10 rame. 

Fundul stupului (fig. 5) este mobil şi rever- 
sibil (se poate folosi pe ambele feţe), gros de 

Fig. 5 — Dimensiunile fundului la 


stupul multietajat : 
A — secţiune verticală ; B — vedere de sus; C — 
bloc reductor de uridiniş 


20 mm, scîndurile componente fiind încheiate 
cu falţ. Fundul are trei laturi, o bordură înaltă 
de 20 mm, avind în partea de jos o ramă 
încheiată cu cep, groasă de 20 mm şi lată de 
60 mm, care este bătută în cuie direct pe 
fundul stupului, constituind postamentul stu- 
pului. Laturile ramei fundului au în mijlocul 
feţei exterioare cite o scobitură de 50xX50X 10 mm 
întărită în partea de sus cu o placă din metal 
găurită, avînd rol protector, şi în care se fixează 
extremitatea de jos a tijei de oțel cu ştift. Are 
lăţimea la exterior de 420 mm şi lungimea de 
550 mm, depășind lungimea corpului cu cca 
60 mm, care formează scindura de zbor a stu- 
pului, iar în timpul transportului asigură cir- 
culaţia aerului în stup. Urdinişul (ușa de in- 
trare a albinelor în stup situată de obicei dea- 
supra scîndurii de zbor) este tăiată între fund 
şi corp în dreptul îmbinării acestor două ele- 
mente, Orificiul urdinişului este secţionat pe 
lungimea interioară a fundului, pe o lungime 
de 380 mm şi cu înălţimea de 20 mm, avînd un 
limitator de urdiniş lung de 378 mm, cu două 
deschideri pe două suprafeţe, care formează la 

nevoie două urdinișuri de lungimi diferite : una 
de 158X9 mm şi alta de 50x9 mm. Deschide- 
rile se folosesc după nevoie, iar închiderea com- 
pletă se realizează folosind o şipcă care se fi- 
xează cu două cuişoare fără a scoate blocul 
reductor, 

Corpul stupului este format din trei părți 
identice, avind fiecare dimensiunile 490 X 420 
X245 mm la exterior şi 450X380X245 mm la 
interior. Grosimea pereţilor este de 20 mm fiind 
încheiaţi la capete în cepuri. Pe toată lungi- 
mea sînt prevăzute în partea de sus cu cîte 
un falţ oblic de 17 mm înălțime şi 10 mm adîn- 
cime care servesc la sprijinul ramelor. Falţul 
este acoperit cu tablă zincată, pentru a per- 
mite culisarea ușoară a ramelor, precum și 
pentru a evita depunerea propolisului. Pereţii 
laterali au cîte un orificiu cu diametrul de 
10 mm, prin care se introduc tijele pentru 
fixarea componentelor stupului. în vederea 
transportului. Pereţii din faţă sînt prevăzuţi 
pe mijloc (aproximativ la 65 mm mai jos de 
partea de deasupra a corpului) cu două sco- 

bituri adinci de 10 mm care servesc la manipu- 
larea corpului de stup. 

Primul corp se aşază pe fundul stupului cu 
care, pe o porţiune secţionată, se formează şi 
urdinişul, iar celelalte corpuri sau magazine, 
după caz, se suprapun independente fără fal- 
turi stînjenitoare. 

În cazul cînd se impune folosirea magazine- 
lor (care sînt identice cu corpul pe care se 
suprapun) acestea vor avea dimensiunile la 
exterior de 490X420X172 mm, iar la interior 
de 450 X 380x172 mm. Ramele folosite pentru 
aceste magazine vor avea 435X162 mm la exte- 
rior şi 415X134 la interior. 

Capacul stupului este telescopic (interiorul 
capacului avînd dimensiunile exteriorului cor- 
pului îl îmbracă pe acesta), avind suprafaţa 
plană confecţionată din PFL sau scindură de 
10 mm grosime (bucăţile încheiate în falţ), care 
se montează pe o ramă cu grosimea de 20 mm 
şi înălţimea de 91 mm îmbinată la capete. Ca- 
pacul are la exterior 534X463 mm şi înălțimea 
de 101 mm şi este acoperit cu tablă zincată care 
îmbracă şi pereţii laterali ai acestuia (ai capa- 

cului) pe o lățime de 20 mm. Pe pereţii late- 
rali în interior sînt fixate două distanţiere cu 
care capacul se sprijină pe podişor, formînd 
un spaţiu între acesta şi capac, unde se poate 
pune salteluţa în sezonul rece. 

Distanţoarele sînt întrerupte (distanţate) la 
mijloc pe cca 55 mm, prin care se introduce 
tija de fixare a corpurilor şi piuliţei în cazul 
transportării la pastoral. 

Podișorul este asemănător corpului pe care 
se suprapune şi este confecţionat din scinduri 
de 10 mm fiind încadrat de o ramă lată şi 
înaltă de 30 mm formînd adîncituri pe ambele 
părţi de 10 mm. 

Fiecare parte are cite trei urdinişuri trape- 
zoidale situate pe trei laturi diferite. Latura 
mare a urdinişului are la exterior 50 mm, iar 
latura mică are 40 mm, fiind plasată în inte- 
rior, înălțimea urdinişului este de 5 mm, iar 
adîncimea de 30 mm corespunzind cu lăţimea 
ramei. Rama exterioară a podişorului are pe 
ambele suprafeţe 6 urdinișuri Yuprapuse două 
cite două pe 3 laturi diferite. Urdinişurile sînt 
prevăzute cu închizători în form's de pană. Cen- 

trul podișorului are un orificiu dreptunghiular 
de 60x40 mm acoperit cu o sită metalică pe 
ambele părţi fixate cu şipci sau tablă. Prin 
acest orificiu se permite uniformizarea inte- 
riorului între familii, înlesnind totodată sepa- 
rarea familiei de bază de familiile ajutătoare, 
în care caz familia de bază va circula pe urdi- 
nișul stupului, iar cele ajutătoare pe cel mic 
din podişor. 

Hrănitorul stupului multietajat este confec- 
ționat din tablă zincată prevăzut cu o ramă 
de lemn cu 4 pereţi, avînd înălţimea de 60 mm. 
Pereţii laterali ai ramei au două scobituri în 
care se montează pe interior două leaţuri de 
15X 400X 300 mm pe care se sprijină tava din 
tablă avînd dimensiunile de 348X375X45 mm, 
aceasta la rîndul ei are două margini îndoite 
formînd un fel de umeraşe de 18 mm cu care 
se sprijină de leaţurile mobile fixate în rama 
hrănitorului. Tava se montează pe cele: două 
leaţuri din interiorul ramei (iar umeraşele tăvii 
vor fi cu 10 mm mai jos de partea superioară 
a ramei) permiţind accesul albinelor pe am- 
bele părţi ale tăvii. 

Rama hrănitorului fără tavă, cu leaţurile 
demontate, poate fi utilizată la extinderea spa- 
ţiului de ventilaţie dacă este aşezată deasupra 
stupului sub rama de ventilaţie. De asemenea 
prin aşezarea acesteia între fundul stupului 
și un corp se facilitează folosirea în caz de 
nevoie a ramelor mari de la stupul orizontal. 

Ramele sînt identice la toate corpurile com- 
ponente avind la exterior 435X230 mm (fig. 6). 
Speteaza inferioară a ramei este de 468 mm 
lungime, 18 mm grosime, respectiv 25 mm lä- 
time, formînd umerașele cu care se sprijină 
pe falţurile din interiorul corpului. Spetezele 
laterale ale ramei au lungimea de 230 mm; 
lăţimea de 25 mm şi grosimea de 10 mm. Spe- 
teaza superioară pe o înălţime de 70 mm este 
prevăzută cu umerașe avind lăţimea de 37 mm 
iar cea inferioară are lungimea de 435 mm, 
lăţimea de 15 mm şi grosimea de 10 mm. Lu- 
mina interioară (spaţiul interior dintre şipci 
care cuprinde fagurele) a ramei este de 4,5X 
202 mm. 

Rama de ventilație (ramă obişnuită prin care 
se realizează aerisirea stupului) este formată 

Fig. 6 — Ramă de fagure la stupul multietajat: 
A — ramă pentru cuib; B — ramă pentru magazin 

din şipci de 22 mm înălţime încheiate în cep, 
avind lăţimea egală cu cea a corpului peste 
care se suprapune. De ramă se prinde plasa 
de sîrmă care se întăreşte la mijloc cu o şipcă 
pentru a evita deformarea ei. Plasa se fixează 
cu 3 ștraifuri din tablă bătute în cuie pe cele 
trei laturi ale ramei (față, spate, mijloc), pe 
părţile laterale fixîndu-se două chingi din lemn 
de 50X30 mm pe o lungime de 550 mm. Chin- 
gile folosesc la sprijinirea capacului fiind mai 
lungi cu 30 mm decit rama. Ele au sus cite 
un falț adînc de 20 mm, lat de 30 mm, care 
măresc stabilitatea la sprijinirea capacului. 
Rama de ventilaţie se așază totdeauna cu chin- 
gile laterale în sus peste rama hrănitorului. 
Tijele de fixare a componentelor descrise 
ale stupului sînt confecţionate din oţel cu dia- 
metrul de 7,5 mm, au o lungime medie de 
991 mm cu filet în partea de sus pe o lun- 
gime de 70 mm, Care se prind cu o piuliță, 
iar pe partea de jos tija se rotunjeşte avînd 
la cca 5 mm de virf un orificiu de 3,3 mm 
în care se introduce un ştift (siguranță) de fi- 
xare atunci cînd se montează stupul. Ambele 

tije au lungimea sumei dimensiunilor compo- 
nentelor suprapuse ale stupului după mon- 
tare. 

În locul tijelor poate fi folosit cablu din 
sirmă oţelită existind posibilitatea ca înălți- 
mea de fixare să poată fi reglată în funcţie de 
necesitate. 

Acest tip de stup este considerat cel mai bur 
deoarece : 

e Are capacitatea utilă mai mare, spaţiul 
putind fi uşor extins sau redus în funcție -de 
condiţiile naturale existente. 

& Poate fi utilizat în toate regiunile, indi- 
ferent de altitudine. 

®© Este uşor manipulabil şi permite folosirea 
tehnologiei avansate (corpuri independente). 
E. T. Volcinschi şi colab., autorii manua- 
lului „Utilaje şi construcţii apicole“, 1980, arată 
că utilizînd tipul de stup vertical se pot folosi 
tehnologii care permit efectuarea unor operaţii 
(dezinfecţia mai ușoară a părţilor componente, 
efectuarea în condiţii optime a roirii artifi- 
ciale, utilizarea  mătcilor ajutătoare etc.) în 
mai bune condițiuni. i 


@ Se obţine o miere de calitate superioară 
întrucît are rame mici şi uniforme ca mărime, 
care pot fi completate de albine într-un timp 
mai scurt cu miere provenită din nectar cules 
de la un număr redus de specii de plante. 

@ Este practic la culesul pastoral, putînd 
intra în mijlocul de transport mai mulţi stupi. 
Are un volum total de 0,263 më din care util 
0,126 m3 (125 1), respectiv cca 47,9%/0 din volu- 
mul de încărcare. 

Stupul orizontal. Se deosebeşte de cel verti- 
cal prin aceea că atit cuibul, cît şi ramele 
cu produs de rezervă sint într-un singur spa- 
ţiu pe direcţie orizontală de unde și denumi- 
rea (fig. 7). Este o. variantă perfecționată a stu- 
pului sistematic conceput de Layens şi are 
forma dreptunghiulară. 

Stupul este confecţionat dintr-un singur corp, 
dezvoltarea cuibului făcîndu-se pe orizontală. 

Fundul stupului este fix, fiind confecţionat 
din scînduri groase de 20 mm fără noduri că- 
zătoare (detaşabile), încheiate în falţ pe di- 
recția lungimii stupului. În vederea asigurării 
unei rezistenţe, fundul are pe partea posteri- 

Fig. 7 — Stup orizontal: 

1 — pereţii corpului; 2 — briul corpului; 3 fundul 
stupului ; 4 — bloc reductor urdiniş; 5 — scîndură 
de zbor; 6 — şipci suport; 7 — diafragme; 8 — 
scîndură podişor ; 9 — rama capacului; 10 — rama 
streașină ; 11 — clapetă pentru închis ventilaţia; 
12 — tavanul capacului; 13 — rame pentru fagure; 
14 — bară de fixare; 15 — învelitoare din tablă; 
16 — plasă pentru ventilaţie ; 17 — balamale îngro- 
pate ; 18 — foraibăre cu şurub ; 19 — toartă meta- 
lcă mobilă 

oară două bare transversale, cu o secţiune de 
30X50 mm şi lungi de 516 mm. Aceste bare 
permit conservarea stupului prin aceea că au 
o poziţie mai înaltă față de linia solului. 

Corpul stupului este confecţionat, de aseme- 
nea, din scinduri groase de 24 mm fără de- 
fecte (noduri căzătoare). Dimensiunile exteri- 
oare ale corpului sînt de 516x828x400 mm, 
iar cele interioare de 450X780X380 mm, cu pe- 
reţii îmbinaţi în falţ încheiaţi şi întăriţi cu 
cuie, fiind prinşi de fund în acelaşi mod pen- 
tru a-i conferi stupului o rezistenţă mai mare 
avînd în vedere dimensiunile, numărul de rame 
și greutatea specifică. 

Pereţii din faţă şi spate au sus în interior 
două falţuri din care primul este lat de 6 mm 
şi adînc de 5 mm destinat fixării scîndurilor 
de podişor şi al doilea situat mai jos de pri- 
mul cu o lăţime de 9 mm şi adîncimea de 
5 mm, formînd un unghi ascuţit care este pro- 
tejat cu un ştraif din tablă zincată şi este 
destinat sprijinirii ramelor. Pereţii laterali au 
în interior pe partea de sus două plăci meta- 
lice în care se prinde bara de fixare a rame- 

lor în timpul transportului la pastoral. Pentru 
a uzura manipularea stupului sint prevăzute 
(pe pereţii laterali) două torţi mobile confec- 
ţionate din oţel. Urdinişurile în număr de 2 
sint profilate în partea de jos a peretelui 
frontal, avind înălţimea de 20 mm din care 
unul în lungime de 300 mm, permiţind acce- 
sul familiei de bază şi celălalt de 150 mm 
destinat accesului familiei ajutătoare, avind 
spaţiul separat prin diafragmă în același corp. 
Reglarea urdinişurilor se face folosind şipcu- 
lite care culisează longitudinal, mărind sau 
reducind deschiderea în funcţie de cerinţele 
momentului. Sub urdinişuri sint fixate scîndu- 
rile de zbor, cu foraibăre, în aşa fel ca prin 
ridicarea lor (înainte de plecarea la pastoral) 
să se închidă urdinişul. 

Pe peretele frontal se poate monta o tăbliță 
(715x50 mm) pe care se scrie numărul de or- 
dine al Stupului. 

Pereţii au la 20 mm de partea superioară 
un briu din lemn format din scurtături late 
de 55 mm şi groase de 22 mm, avind rolul 
întăririi rezistenţei, asigurînd totodată fmbi- 

harea perfectă cu capacul care este prins ;de 
corp cu balamale. 

Capacul depăşeşte ca dimensiuni corpul stu- 
pului cu 20 mm şi este rabatabil. Dimensiu- 
nile exterioare ale capacului sint de 919X 
605 mm cu înălțimea de 110 mm. Rama capa- 
cului se încheie cu cepuri încleiate şi se bate 
în cuie. La partea superioară -este întărită cu 
un briu gros de 22 mm, avînd lăţimea, de 
35 mm. Suprafaţa superioară a capacului. este 
acoperită cu tablă zincată care îmbracă și briul 
de jur împrejur. Capacul este fixat pe pere- 
tele frontal, astfel ca în poziţie deschisă spri- 
jinit cu leaţ formează un paravan, protejindu-l 
pe stupar (în timpul activităţii în stup) atunci 
cînd albinele se întorc de la cules. 

Rama capacului are două deschideri pentru 
aerisire, lungi de 380 mm și înalte de 30 mm 
fiind prevăzute cu plasă din sîrmă zincată- eu 
ochiuri de 2x2 mm şi cu dispozitive de fn- 
chidere pe timpul iernii formate din „două 
clapete prinse în balamale. Deschiderile sint 
prevăzute de asemenea în interior cu plasă 
de sirmă care se prinde la partea de jos de 

capac şi se fixează cu o stinghie. Scopul astu- 
pării orificiilor cu plasă este de a preveni ie- 
şirea albinelor din stup. 

În partea de jos plasa de sirmă 'se fixează 
de scîindurile laterale ale capacului. 

Podişorul este format din 6 scîndurele de 
484X 130X10 mm care se aşază una lingă alta 
deasupra rameior, pe cel de-al doilea falț, for- 
mînd un plafon cu spaţiu liber de 10 mm între 
podişor şi partea superioară a ramelor care 
are menirea să fonneze un izolator termic pen- 
tru păstrarea temperaturii constante în stup. 
La controlul familiilor scîndurelele se ridică 
una cîte una pe măsura verificării ramelor, 
aşezindu-le în urmă la locul lor, în aşa fel ca 
ramele să nu rămină mult timp descoperite, 
cu scopul eliminării furtişagului. 

Pentru asigurarea aerisirii în timpul contro- 
lului în stup se poate folosi o sită înrămată 
de mărimea unei scîndurele. Între scîndurile 
podişotului, plasele de sîrmă și plafonul ca- 
pacului se formează un spaţiu liber unde se 
pot refugia albinele în timpul transportului, 
acest spaţiu putind fi folosit pentru introdu- 

cerea salteluţei în vederea împachetării pentru 
iernat. 

Ramele stupului în număr de 20, au dimen- 
siunile de 435X300 mm, la exterior şi 415X 
X270 mm pe interior, fiind prevăzute cu dis- 
tanţatoare, confecţionate din lemn de tei (dacă 
este posibil) fără noduri căzătoare avind toto- 
dată o greutate mică. Indiferent din ce lemn 
se confecţionează, vor fi bine şlefuite pentru 
a se putea îndepărta uşor resturile de ceară şi 
propolis şi a menţine o igienă corespunzătoare 
în stup. 

Speteaza de sus a ramei este mai mare cu 
17,5 mm pe fiecare parte formînd umeraşul 
de fixare în interiorul stupului. Lungimea spe- 
tezei este de 470 mm, lățimea de 25 mm iar 
grosimea de 20 mm. Suprafaţa fagurelui din 
ramă este de 1120 cm? şi are o greutate de 
cca 4 kg plin cu miere. 

Părţile laterale sau picioruşele ramei au lun- 
gimea de 300 mm fiind prevăzute în partea 
de sus cu distanţatoare care depăşesc lăţimea 
cu 6 mm de fiecare parte, formînd umeraşele. 

Pe lateraliil m se străpung rnici găurele 
prin care trece sirma fixatoare a fagurilor arti- 
ficiali. Latura inferioară a ramei are lungimea 
de 435 mm, iar lăţimea şi grosimea au aceeaşi 
secţiune (10X10 mm) în care se fixează păr- 
ţile laterale. 

Diafragmele sînt două din care una etanşă 
pe toate părțile, denumită diafragma „despăr- 
ţitoare“ (fig. 8) a familiei de bază de cea aju- 
tătoare şi alta denumită „reductoare“ care este 
cu 20 mm mai scurtă în partea de jos, permi- 
ţind trecerea albinelor prin acest spaţiu. Toto- 
dată această diafragmă serveşte la reducerea 
sau mărirea spaţiului destinat cuibului, pre- 
cum şi la hrănirea stimulatoare a familiilor 
indicate de tehnologie prin decăpăcirea fagu- 
rilor cu depozit de miere. De asemenea asigură 
menţinerea unei temperaturi corespunzătoare 
cuibului în special în anil cu primăveri tim- 
purii. 

Dispozitivul de fixare a ramelor pentru pas- 
toral este format dintr-o bară metalică și două 
șipci din lemn cu secţiunea de 10X10 mm care 

Fig. 8 — Diafragma stupului orizontal 


se aşează pe părţile laterale în lungul stupului, 
deasupra ramelor. Peste aceste şipci se pun cele 
6 scîndurele pe podişor grupate cîte două su- 
prapuse iar deasupra scindurelelor se aşază pe 
mijloc bara de fixare a scîndurelelor podişor. 
Bara are lungimea de 778 mm şi secţiunea de 
50x40 mm. şi este fixată la capete cu două 
foraibere sau cu şuruburi în plăci de metal 
prinse pe partea inferioară a pereţilor laterali 
ai stupului. 

Stupul orizontal descris are avantajul că este 
uşor de exploatat din care cauză este recoman- 
dat incepătorilor care doresc să se iniţieze în 
albinărit. Pe lîngă aceasta mai are o serie de 
avantaje, astfel : 

® Are capacitate mare. 

€ Are o construcție simplă cu formă geo- 
metrică regulată, cu o stabilitate şi soliditate 
corespunzătoare culesului pastoral. 

E poate fi folosit în toate zonele ţării (șes, 
deal, munte). 

permite iernarea în condiţii satisfăcătoare 
a două familii într-un singur stup. 

Permite creşterea mătcilor ajutătoare lingă 
familia de bază. 

Faţă de avantajele menţionate, stupul ori- 
zontal este foarte bun pentru începători dar 
pentru stupinele mari are şi unele dezavantaje : 

e Are greutatea relativ mare şi volumul util 
fix, fapt ce duce la limitarea dezvoltării fa- 
miliei. 

"Jneori spaţiul este prea mare pentru o 
singură familie şi prea mic pentru două fa- 
milii. 

Nu permite folosirea tehnologiilor moderne 
de stupărit intensiv. 

Spaţiul din interior este utilizat cu ran- 
dament scăzut. 

Nu poate fi folosit eficient la stupăritul 
pastoral. 


Pentru a da posibilitatea confecţionării în. 
gospodărie a stupilor, doritorii pot folosi ta- 
belul 1, în care sînt prevăzute materialele 
(cantitativ şi calitativ) pentru cele trei tipuri : 
verțica] (RA-1001 şi multietajat) şi orizontal. 

INVENTAR STRICT NECESAR 
APICULTORULUI AMATOR 


Atumătorul este folosit pentru producerea 
fumului cu care stuparul îndepărtează albinele 
din anumite părţi din stup în vederea execu- 
tării unor operaţii ocazionate de întreţinere şi 
exploatare (fig. 9). Este confecţionat dintr-un 
rezervor cilindric şi un grătar montat în in- 
terior, aproape de fund, avind diametrul de 
cca 100 mm şi înălțimea de cca 180 mm. Pom- 
piţa de tip „foale“ comunică printr-un tub me- 
talic cu interiorul cilindrului montat între fund 
şi grătar. Deasupra este montat un alt grătar 
şi un capac în formă de pilnie cu un orificiu 
prin care iese fumul. Foalele sînt formate din 
două scinduri de 120X180xX8 mm înclinate for- 
mind un unghi ascuţit cu virful în jos, de 
care sint prinse două bucăţi de piele sau în- 
locuitori de piele. În partea de jos are un ori- 

ficiu care comunică cu rezervorul (În care se 
pun cîrpe sau cărbuni a căror ardere se face 
fără flacără), iar alt orificiu într-una din scin- 
durele prin care intră aerul la deschiderea 
foalelor. 


IP ZOLA ddd) 


Fig. 9 — Afumător: 


1 — corp; 2 — grătar; 3 — rezervor presiune; 

4 — capac rabatabil; 5 — orificiul de evacuare a tu- 

mului ; 6 — burduf; 7 — orificiul de intrare a ae- 
rului ; 8 — toarta capacului; 9 — arcul foalei 

Masca de protecţie se poartă în timpul acti- 
vităţii în stup, este absolut indispensabilă mai 
ales pentru începători şi eventualii vizitatori. 
Se îmbracă peste pălărie, deci are dimensiuni 
corespunzătoare (nu se poartă cu capul desco- 
perit, pentru ca purtătorul să fie protejat). 

Are forma cilindrică cu diametrul de apro- 
ximativ 400 mm şi înaltă de cca 600 mm. Este 
confecţionată dintr-o plasă deasă ca să nu pă- 
trundă albina, cu materialul fixat pe o ramă 
de sîrmă oţelită pentru a ţine pinza întinsă 
şi cu posibilitatea închiderii în jurul gitului. 
Se poate confecţiona în gospodărie. 

Dalta este necesară desprinderii ramelor din 
locul de contact cu corpul stupului, unde de 
obicei sînt lipite cu propolis, precum şi la cu- 
răţatul stupilor pe dinăuntru de ceară şi pro- 
polis. Lama poate avea dimensiunile de cca 
200 mm lungime, 25 mm lăţime la mijloc şi 
35 mm lăţime la capete. Grosimea lamei va fi 
de 5 mm. Este ascuţită la ambele capete. Se 
poate confecţiona în gospodărie sau la nevoie 
se foloseşte o daltă corespunzătoare de tfm- 
plărie. 

Peria este confecționată din păr de cal, cu 
lungimea corespunzătoare, folosind la înlătura- 
rea albinelor de pe rame în stup fără a le 
dăuna (irita), mai practice din acest punct de 
vedere sînt penele de giscă. 

Lădița serveşte pentru transportul ramelor 
de la stup la atelierul de extracţie şi înapoi 
la stup (fig. 10). Se confecţionează dintr-un 
material uşor, avînd dimensiunile de cca 450 
mm lungime, 250 cm lăţime şi 320 cm înăl- 
time. Se poate folosi un corp vechi de stup 
la care se aplică două plăci din PFL. la am- 
bele deschideri din care una mobilă prinsă în 
balamale. 

Pulverizatorul este folosit atunci cînd se im- 
pune unificarea a două familii mai slabe pre- 
cum şi la pulverizarea unor soluţii pentru 
combaterea bolilor (fig. 11). Poate avea o capa- 
citate de cca un litru. Se poate utiliza şi un 
atomizor (cu o capacitate mai mare) folosit 
la pulverizarea apei de colonie sau a parfu- 
mului. 

Colectorul de polen este întrebuințat la co- 
lectarea polenului adus de albine. Este con- 

fecţionat dintr-o plasă cu ochiuri de 0,5 cm 
în diametru sau din folie de material plastic 
avînd perforaţii de aceeaşi mărime. Se pla- 
sează la intrarea în stup (urdiniş). Albinele 
strecurîndu-se prin aceste ochiuri lasă (prin 


Fig. 10. — Lădiţă pentru transportul ramelor cu 
faguri 

Fig. 11 — Pulverizator pentru dezinfecţie în 
stup 


desprindere) grăunciori de polen, care apoi este 
reţinut şi colectat în acest dispozitiv. Din cind 
în cînd (periodic) este scuturat de stupar în- 

tr-un vas corespunzător după care se montează 
la locul lui. 

Colivia serveşte la separarea mătcii în ve- 
derea transportării la alt stup orfan sau în 
timpul selecţiei. Este confecţionată dintr-o sită 
metalică sau din lemn, cu dimensiunile 52 mm 
lungime, 31 mm lăţime, 16,5 mm înălțime, 
cu un orificiu (prevăzut cu dop sau un capac 
de tablă) pentru introducerea şi eliberarea 
mătcii. În interiorul coliviei este prevăzută 
o hrănitoare (o adîncitură la cele din lemn, 
respectiv o tăviţă la cele din plasă) necesară 
mătcilor nou-născute, în care se pun cîteva pi- 
cături de miere. Se poate confecţiona în gos- 
podărie. 

Hrănitorul universal este confecţionat din 
lemn avînd o capacitate medie de cca 6 kg 
miere sau sirop. Are forma dreptunghiulară 
asemănătoare unei cutii cu chibrituri, albinele 
avind acces pe partea inferioară a hrănitoru- 
lui care se aşază deasupra cuibului. Se folo- 
seşte în cazul familiilor care din diverse motive 
nu au rezerve de hrană fie din cauză că stu- 

parul nu le-a rezetvat, fie că nu au existat 
condiţii prielnice (lipsa bazei melifere, timp 
nefavorabil pentru cules etc.) pentru că există 
şi acest risc, 

Lădiţa pentru unelte este în aşa fel con- 
fecţionată încît poate servi şi ca scaun şi este 
compartimentată pentru uneltele descrise mai 
sus (de care se foloseşte stuparuil). De aseme- 
nea, poate servi şi pentru recuperarea restu- 
rilor de ceară şi propolis rezultate de la cu- 
răţirea stupilor, precum și pentru alte mate- 
riale. Se poate confecţiona în gospodărie. 

Perforatorul pentru găurit ramele în punc- 
tele unde se introduc sîrmele de fixare a fa- 
gurilor artificiali. Poate fi folosit și burghiul 
de traforaj sau chiar o simplă sulă cu dia- 
metru de cca 1 mm (grosimea sirmei). 

Fagurii artificiali reprezintă foi de ceară pe 
care sînt imprimate formele celulelor. Se con- 
fecționează de către A.C.A. la comanda stu- 
parului şi se livrează în schimbul unei canti- 
tăţi corespunzătoare de ceară şi o sumă re~ 
prezențind prestare de servicii (laminarea foii 
de ceară şi imprimarea formelor celulelor). 

Fig. 12 — Planșetă-calapod pentru fixat fagu- 
rii pe ramă 


Planșeta-calapod este folosită la fixarea fa- 
gurilor artificiali în: rame avind dimensiunile 
de: 410/260 mm pentru a încăpea în rama cuib 
şi 410/120 mm pentru rama magazin (fig. 12). 
Acest utilaj se confecţionează din scînduri de 
15 mm unite între ele pe partea inferioară cu 

două şipci avind dimensiunile ce vor depăşi 
marginile planșetei cu scopul sprijinirii ramei 
care se cuică pe planşetă în timpul fixării fa- 
gurelui. Se poate confecţiona în gospodărie. 

Dispozitivul pentru fixarea sîrmelor în rame 
este format dintr-o planşetă prin care sirma 
se întinde cu ajutorul unor role din lemn, uşu- 
rînd astfel munca manuală. Pentru această 
operațiune sint necesare 5 strme întinse bine 
într-o ramă de stup orizontal şi 4 strme la un 
stup multietajat, folosindu-se sirmă de 0,4— 
0,5 mm. 

Pintenul seryeşte la lipit fagurii. Este prevă- 
zut cu o rotiţă dințată cu un şanţ pe cant care 
se roteşte pe un ax la capătul unui miner. 
Diametrul rotiţei este de 22 mm iar lățimea 
șănţulețului de 0,6 mm cu adîncimea de 0,5 
mm. Înainte de folosire, dispozitivul se încăl- 
zeşte la o sursă de căldură fixînd apoi rotița 
în aşa fel ca sirma să intre în şănțuleţ, rotin- 
du-se în lungul sîrmei, pe fagure. { 

Extractorul de miere, cel mai simplu extrac- 
tor de tip tangențial (fig. 13) are dimensiunile 
rotorului adaptate la mărimea ramei standard 

Fig. 13 — Extractor tangențţial : 
1 — bazin; 2 — şurub pentru fixat agregat pe tim- 
pul transportului ; — 3 angrenaj elicoidal ; 4 — su- 
port lagăr ; 5 — suport rame; 6 — ax; 7 — fund; 
8 — orificiul de golire 


de 435X300 mm, dar permite folosirea şi pen= 
tru rame de alte dimensiuni (multietajat, ver- 
tical cu magazine, orizontal). 

Extractorul poate fi încărcat cu 3—4 rame, 
astfel că prin întoarcerea manuală a ramelor 
se poate extrage pe ambele părți. 

Fagurii în acest extractor se introduc în po- 
ziţie tangenţială pe circumferința coşului care 
se roteşte. 

Dezavantajul folosirii acestui tip de extractor 
este acela că din cauza presiunii exercitate 
asupra mierei, aflată în fagure face necesară 
intoarcerea repetată a fagurelui pentru a se 
evita deteriorarea. 

Această operaţiune se face prin oprirea ro- 
torului, ceea ce face să se piardă mult timp 
și muncă. 

Industria realizează două extractoare ma- 
nuale de tip tangenţial de capacităţi reduse co- 
respunzătoare pentru cei cu un număr redus 
de stupi din care unul are rotorul pentru 
2 rame de 435x300 mm (stup orizontal) sau 
4 rame de 435X150 mm (stup vertical), este 
confecționat din tablă cositorită de 0,6 mm, 

cu diametrul de 590 mm şi înâlţimea de 
700 mm, sistem de transmisie cu raport 1:2,8. 

Al doilea extractor poate extrage mierea de 
la trei rame (stup orizontal) sau şase rame 
(magazin — stup vertical), are aceeaşi înălţime 
şi acelaşi diametru ca primul, este confecţionat 
din tablă de 0,75 mm avînd acelaşi raport de 
transmisie de 1:2,8. Ambele sînt ușor mane- 
vrabile. Se procură din comerţ — magazine 
specializate pentru vinzarea uneltelor destinate 
agriculturii sau magazinele A.C.A. 

Topitorul de ceară solar serveşte la extra- 
gerea cerei din faguri. Este confecţionat dintr-o 
cutie de lemn lungă de 500 mm, lată de 
400 mm avind peretele din spate de 240 mm, 
iar cel din faţă de 140 mm ceea ce-i dă o 
anumită înclinaţie. Cutia are o ramă cu falțuri 
pe care se sprijină două geamuri duble de sti- 
clă de 3 mm cu distanţa între ele de 15 mm. 
Rama închide etanş cutia, ce are o înclinaţie 
de cca 20 grade, care permite razelor solare 
să cadă perpendicular pe topitor și deci să 
realizeze temperatura necesară topirii cerei 
(fig. 14). 


124 


ES ISI SSI DE si 


Fig. 14 — 'Topitor solar pentru topit ceară: 


1 — corpul topitorului ; 2 — capac; 3 — sistem opri- 

tor ; 4 — balama ; 5 — vas colector; 6 — geam opri- 

tor; 7 — suport grătar; 8 — geam; 9 — toartă; 
10 — suport telescopic ; 11 — şuruburi de fixare 


Acest topitor este indicat tocmai pentru a 
obține un produs de calitate şi totodată să se 
facă economie de energie, cu condiția ca să 
nu se introducă în ţopiţor faguri vechi, de cu- 

loare închisă, deoarece în timpul topirii cămă- 
şile larvelor se îmbibă cu ceară, care apoi se 
elimină în boştină, risipind astfel ceara. 

Pentru obținerea unei calități mai bune, to- 
pitorul va fi prevăzut cu un podişor înclinat 
paralel cu rama care susține geamurile şi care 
va începe înclinația aproximativ de la jumă- 
tatea înălţimii peretelui din spate spre pere- 
tele din faţă, dar nu va ajunge pînă la pere- 
tele din faţă lăsînd loc liber către jeheabul 
colector de ceară. Peste podişor la 2—3 cm 
se aşează o foaie de tablă, iar la alți 2—3 cm o 
sită inoxidabilă pe care se aşază un strat de 
faguri pentru topit. Cutia topitorului este mon- 
tată pe un suport vertical mobil, care permite 
rotirea pe plan orizontal putind fi mişcat şi 
orientat odată cu schimbarea direcţiei razelor 
solare. Pentru menţinerea căldurii în cutie va 
fi umplut spaţiul liber (dintre fundul plan şi 
fundul înclinat) cu talaş, rumeguș, pene, vată 
de sticlă etc. Cutia va fi vopsită pe dinăuntru 
cu vopsea neagră, iar la exterior, de aseme- 
nea, cu o culoare închisă pentru a favoriza 
absorbția razelor solare, 

În cazul zilelor înnorate poate fi fulosit pen- 
tru încălzit reşoul electric care se introduce 
In spaţiul liber de sub jgheabul colector. To- 
pitorul se procură de la unităţile A.C.A.. Ceara 
poate fi topită în gospodărie (folosind metoda- 
bain-Marie). Se pune o cratiţă cu apă la fiert 
în care se introduce o altă cratiţă cu faguri 
sfărimaţi şi se lasă pînă se topesc, după răcire 
se răstoarnă pe o planşetă. În timpul răcirii 
impurităţile (praf, nisip etc.) se depun la fund 
astfel că pot fi separate prin răzuire, iar ceara 
curată se păstrează la loc răcoros şi uscat. 

Cuţit pentru decăpăcit, confecţionat dintr-o 
lamă de oţel lungă de 220 mm, lată de 45 mm 
şi groasă de 3 mm, montată într-un mîner de 
lemn dur sau material plastic. La folosire cu- 
ţitul se încălzeşte în apă fierbinte. Se poate 
folosi şi un cuţit corespunzător de bucătărie. 

Furculiţa pentru decăpăcit, confecţionată din- 
tr-o placă din metal lată de cca 50 mm în 
care sînt fixate cca 20 bucăţi ace de oţel lungi 
de 30 mm dispuse în formă de pieptene şi un 
miner din lemn sau din nmterial -plastic. Fo- 

loseşte la decăpăcirea fagurilor care au supra- 
fața neuniform căpăcită. 

Ca şi cuțitul înainte de folosire se introduce 
în apă fierbinte. Se poate folosi şi o furculiță 
cu dinții bine ascuţiţi. 

Tava pentru decăpăcit fagurii este confec- 
ţionată din tablă cositorită de 0,5 mm cu pe- 
reţii oblici şi fundul prevăzut cu o plasă din 
sirmă zincată cu ochiuri de 2 mm (fig. 15). 


Fig. 15 — Tavă pentru decăpăcit fagurii : 


1 — suport sită; 2 — tavă colectoare; 3 — suport 
ramă ; 4 — sită; 5 — orificiul de golire 

Pereţii sînt întăriţi pe margini cu sirmă zin- 
cată, iar spre fund în interior are montate 
2-stinghii paralele pe care se sprijină ramele 
a căror faguri urmează a fi decăpăciţi. Se poate 
folosi și o tavă din material plastic, corespun- 
zătoare ca dimensiuni, procurată de la maga- 
zinele specializate pentru desfacerea articole- 
lor de uz casnic. Între sită şi fundul tăvii se 
colectează mierea ce eventual se scurge cu oca- 
zia executării decăpăcitului, care urmează a fi 
decantată şi separată de ceară. 


ACTIVITĂŢI PRIVIND 
ÎNTREȚINEREA ȘI ÎNGRIJIREA 
FAMILIILOR DE ALBINE 


Este bine ca stuparii începători să ţină evi- 
denţa activității şi evoluţiei familiilor de albine 
folosind un caiet. În prima parte a acestui 
caiet se înscriu planurile de lucru teoretic pe 
- familii pentru a avea în permanenţă un în- 
drumar care trebuie să fie respectat obliga- 
toriu. Este folositoare ţinerea unui asemenea 
caiet chiar şi de cei care posedă numai un sin- 
gur stup. În acest caiet se deschide cîte o 
partidă pentru fiecare familie, menţionîndu-se 
starea coloniei de albine şi intervenţiile făcute, 
în așa fel ca să se poată urmări etapă de 
etapă, schimbările intervenite în stup. Inter- 
venţiile făcute în stup, se vor trece în ordinea 
efectuării lor. Registrul are deci şi rolul de 
a aminti stuparului, mai ales celui începător 
să nu scape nici o intervenţie cît de mică, 

care neefectuindu-se la timp ar duce la pier- 
deri mari. Stuparii cu vechime în activitate 
cunosc amănuntele, privind lucrările de între- 
ţinere, precum şi măsurile ce vor trebui luate 
în funcţie de starea familiei. Totuşi pentru o 
bună disciplină ţin evidenţa strictă, mai ales 
dacă au în îngrijire un număr mare de familii. 
În acest fel, familia (colonia) este în evidenţă 
începînd din primăvară cind începe activitatea 
pină ce stupul se împachetează pentru iernat 

În caiet se ţine, de asemenea, și evidenţa 
produselor apicole rezultate (miere, ceară, po- 
len, propolis, lăptişor de matcă etc.). Caietul 
se ţine şi în anii următori (pînă cind familia 
se desfiinţează, se vinde etc.), deci trebuie să 
fie ţinut la adăpost pentru a nu se deteriora. 

Activitatea de primăvară. Prima grijă a stu- 
parului este să facă investigaţii asupra stării 
familiei din stup printr-un control autiditiv 
(prin ascultare) care se efectuează atunci cind 
timpul este rece şi nu se poate încă umbla în 
stup. Dacă în stup se aude un zumzet (biziit 
înfundat) accentuat și continuu înseamnă că 
matca a depus ouă şi cuibul este format. În 

coloniile (familiile) în care acest zumzet este 
greu perceptibil, înseamnă că matca încă nu 
a început activitatea. În cazul cînd nu se aude 
nimic chiar dacă se loveşte puţin stupul, în- 
seamnă că situația nu este bună şi se impune 
în acest caz o verificare mai amănunţită. 

După această verificare, urmează un control 
vizual în sensul că se trece prin faţa stupului 
şi se observă urdinișul, dacă este brumat în 
zilele friguroase înseamnă că familia este pu- 
ternică şi că în stup există o temperatură op- 
timă pentru viaţa albinelor. În momentul în 
care temperatura creşte peste 12°C, albinele 
apar la urdiniş şi încep zborul de curăţire. 
Dacă nu se semnalează aceasta, este necesar 
să se deschidă stupul şi să se observe direct 
care este situaţia întrucît s-ar putea întîmpla 
ca 'zborul de curăţire să fi avut loc fără să fi 
fost observat de către stupar. 

Dacă starea familiei de albine este mulţu- 
mitoare se încearcă forțarea zborului de cu- 
răţire ridicind podişorul şi lăsînd capacele ex- 
puse la soare. Astfel căldura pătrunde pînă la 
ghem şi activează albinele care se desprind 

şi încep să iasă pe urdinişul superior, zburind 
rotocoale cu o rază de cca 80 m, cu care ocazie 
îşi descarcă intestinele (de unde vine şi denu- 
mirea de zbor de curăţire). După acest zbor 
care nu durează mult din cauza temperaturii 
încă scăzute, albinele se întorc în stup și se 
prind din nou în ghem. În acest moment al- 
binele încep să consume mierea de la peri- 
feria fagurilor unde celulele sînt mai pline, 
transportind totodată mierea în centrul fagu- 
relui. Totodată se va observa dacă în preajmă 
nu sint pilcuri de zăpadă şi dacă sint se vor 
acoperi cu paie, fiind că s-ar putea ca albinele 
să fie slăbite şi unele din ele chiar să cadă 
pe zăpadă, nemaiputind să-și ia zborul, în 
care caz se înregistrează pierderi. Căzind pe 
paie după odihnă ele îşi reiau zborul revenind 
în stup. 

Pentru fortificarea organismului albinelor ie- 
şite din iarnă se administrează apă caldă mai 
ales că prin aceasta le stimulează ieşirea din 
stup favorizind zborul de curăţire. Se reco- 
mandă ca în apa caldă să se adauge cca 5 g 
sare de bucătărie (1 linguriţă de ceai) la 10 1 

apă caldă (C. L. Hristea). Se va ţine seama 
de faptul că sarea dată în exces albinelor de- 
vine toxică pentru organismul lor. Toxicitatea 
apare cînd soluţia trece de 10%. Apa caldă se 
administrează de obicei în adăpători obişnuite 
sau pentru a proteja albinele împotriva frigu- 
lui, scutindu-le să iasă din stup, se poate fo- 
losi hrănitorul din interiorul stupului care stă 
în permanenţă la dispoziţia albinelor pentru 
hrana suplimentară. Cu această ocazie stuparul 
va controla starea hrănitorului. Apoi la fiecare 
7 zile se ridică capacul stupului, se toarnă apa 
caldă printr-un orificiu existent în podişor, în 
doză de cca 50 ml apă caldă puţin îndulcită 
folosind o pîlnie cu scurgere directă în jgheab. 
Prin folosirea acestui procedeu se obţine re- 
ducerea consumului de hrană, concomitent cu 
creşterea vigorii familiei prin reducerea morta- 
lităţii, ceea ce impune aplicarea acestei măsuri 
în toate cazurile indiferent dacă familia este 
găsită puternică la controlul făcut după zbo- 
rul de curăţire. Unii specialişti arată că din 
cercetări a rezultat că folosind acest procedeu, 

cuibul înregistrează o extindere cu aproxima- 
tiv 45%0. 

După zborul de curăţire se va verifica pe 
rînd fiecare stup şi se vor lua măsuri de aju- 
torare şi reanimare mai ales a familiilor slabe, 
urmînd ca odată cu venirea căldurii să fie în 
stare de a se autoreface culegind nectar şi 
polen proaspăt bogat în vitamine şi principii 
activi. 

Familiile slabe pot fi identificate uşor obser- 
vind excrementele de pe scîndura de zbor 
care în această situație sînt rare. În acest caz 
se va aplica stimularea albinelor, prin hrănirea 
suplimentară cu sirop saturat din zahăr de 
consistenţa 1:1 cu 0,5 g acid citric la litru 
sirop, preparat din ceaiuri de plante medici- 
nale netoxice. 

Atunci cînd mai multe albine defecă înainte 
de a zbura, rămînind pe scîndura de zbor 
fără a se putea înălța în aer înseamnă că si- 
tuaţia este mai gravă, în care caz stimularea 
familiei trebuie făcută radical, luînd următoa- 
rele măsuri ; 

e în primul rînd stupul va fi transportat 
intr-o cameră caldă, ferită de zgomote. 

e Se va proceda la transvazarea familiei 
într-un stup curat, dezinfectat și aprovizionat 
cu faguri cu sirop acidulat (preparat ca mai 
sus) în care s-a adăugat Fumidil B sau cu alte 
medicamente indicate pentru Nematoză. 


e Albinele ce stau pe deasupra ramelor (la 
ridicarea podişorului) se vor pulveriza cu o 
soluţie diluată de apă îndulcită. 


e Albinele de pe podişor se vor scutura în 
stupul curat în spaţiul gol destinat salteluţei. 


e Fiecare ramă pe rînd se va scutura dea- 
supra ramelor din stupul curat. Pentru a nu 
se împrăștia albinele (prin scuturare), se aşază 
un stup gol deasupra stupului curat, unde sînt 
faguri cu miere. 

e Scuturarea fagurilor de albine se face 
brusc lovind rama cu pumnul, fiind ţinută în 
poziţia verticală. 

€ Pentru dirijarea albinelor căzute de pe fa- 
guri se va folosi puţin fum, pînă se adună 
toate în noul stup. 

* Multe albine stau cu corpul în celule în 
care caz se ţin ramele cîteva minute şi cînd 
ies din celule se loveşte rama așa cum s-a 
arătat pentru ca şi acestea să fie strămutate. 

e Stupul se va ţine cîteva ore în camera 
încălzită normal cu urdinișul închis pentru a-și 
forma ghemul, apoi a doua zi se va ţine în- 
tr-o cameră rece (la temperatura mediului ex- 
terior) şi numai după aceea se va scoate afară. 

După aceste operaţii stuparul va prinde cca 
50 albine care se vor trimite la laborator pen- 
tru precizarea diagnosticului şi pe baza rezul- 
tatului se va aplica tratamentul corespunzător. 

Familiile slăbite pot fi unite prin transva- 
zarea uneia din ele într-un singur stup şi se 
dotează cu o matcă de calitate (tinără), astfel 
se formează o familie mai puternică care pre- 
zintă o mai mare siguranţă de vindecare. 

Urmărind zborul de curăţire şi observind că 
albinele unor familii nu se îndepărtează de 
stup ci se învirtesc ca şi cum ar căuta ceva, 
se poate trage concluzia că şi-au pierdut matca 
în timpul iernării. 

Pentru confirmarea bănuielii, se va pune pe 
capacul acelui stup o colivie goală în care în 
anul precedent au mai fost mătci și în cazul 
cînd albinele se fac ghem peste colivia goală, 
este dovadă sigură că familia nu are matcă. 

Faţă de această situaţie familia va fi do- 
tată cu o matcă de rezervă, păstrată peste 
iamă într-un dulăpior special confecţionat. 
Matca atribuită ‘familiei va fi menţinută în 
colivia deschisă din care albinele o elibe- 
rează după aproximativ 40 ore. În cazul lip- 
sei mătcii de rezervă se va proceda la uni- 
rea a două familii din care una cu matcă. 
Unificarea familiilor va fi precedată de parfu- 
marea ambelor familii prin pulverizare cu un 
parfum oarecare sau chiar cu suc de ceapă 
(C. Hristea), în aşa fel ca ambele să capete 
acelaşi miros. Seara se aduce stupul cu fami- 
lia orfană, în apropierea familiei cu matcă. 

Familia gazdă se ridică provizoriu de pe 
fundul stupului, se aşează capacul întors, iar 
pe fundul rămas liber se pune familia or- 
fană.. Peste albine se întinde o foaie de hîr- 
tie perforată din loc în loc în aşa fel ca dea- 

supra să poată fi aşezată familia gazdă, care 
are acelaşi miros. Albinele de dedesubt (or- 
fane) aflind că sus se află matcă, îşi fac loc 
şi urcă la familia gazdă. Astfel dacă ziua se 
prevede a fi caldă şi frumoasă, albinele gazdă 
coboară printre fagurii familiei orfane ieşind 
împreună la activitatea care se desfăşoară nor- 
mal formînd de astă dâtă o singură familie. 
În acest moment matca este înconjurată de 
doicile tinere din stupul fost gazdă iar orfa- 
nele se adaptează tacit la noile condiţii. 

În cazul stupului orizontal cu fundul fix, 
după trecerea a 24 ore în gare mirosul orfa- 
nelor s-a unificat cu 'cel al gazdelor, albinele 
orfane se introduc seara în partea opusă fami- 
liei gazdă. După ce se orientează, albinele or- 
fane trec noaptea acolo, iar peste zi se gru- 
pează fagurii de la ambele familii într-un sin- 
gur spaţiu. Din acest moment spaţiul din stup 
devenind mai mare, fagurii fără miere se vor 
scutura de albine şi se vor lăsa numai cei 
cu miere. În cazul cînd în fagurele familiei 
orfane sînt clădite botci acestea se distrug 
înainte de introducerea lor în stupul gazdă, con- 

trolindu-se foarte atent acel fagure spre a se 
observa dacă între timp albinele au mai clă- 
dit vreo botcă şi în caz că da acesta se dis- 
truge, familia urmind să rămină cu o singură 
matcă în vederea începerii marelui cules. 

În luna mai stuparul trebuie să urmărească 
îndeaproape momentul roitului. Astfel dacă se 
observă intensificarea zborului trîntorilor fn- 
seamnă că momentul roitului se apropie. 

De asemenea, lipsa spaţiului din stup favori- 
zează roirea. Aceasta se poate observa atunci 
cînd albinele se grupează pe peretele frontal 
al stupului sau cînd albinele nu au aer su- 
ficient formează ciorchine sub scîndura de 
zbor. În aceste situaţii se impune urgentarea 
lărgirii spaţiului, altfel se produce roirea. 
Apariţia albinelor pe scîndura de zbor ba- 
lansind abdomenul către urdiniş, întorcind ca- 
pul spre zări înseamnă că se apropie timpul 
culesului. 

Dacă se sesizează că din stup emană un 
miros greu de cadavru, prin urdiniş sau prin 
orificii de aerisire, aceasta denotă existenţa 
atacului de Loca. 

În afara acestora, apicultorii începători mai 
pot observa şi alte mafifestări specifice aces- 
tor vieţuitoare, care le amintim în cele ce 
urmează chiar curiscul deane repeta, astfel : 

e Dacă albinele ies îmbulzindu-se din stup 
iar altele zboară vioi în jurul stupului este 
încă o dovadă că familia roiește. 

O Dacă atît ziua cît mai ales noaptea sint 
auzite zumzete ascuţite, urmate de altele mai 
profunde înseamnă că în cuib s-a născut o 
nouă matcă ce se agită pentru a omori în 
botci viitoarele mătci ce ar urma să apară 
în stup .Astfel că în ziua următoare în mod 
obișnuit familia roieşte cu matca tînără. 

0 În cazul grupării a 10—12 albine care 
se aşază jos în faţa stupului este o dovadă 
că matca a murit, cadavrul ei fiind eliminat 
din stup. 

@ Dacă albinele aterizează greoi pe scîndura 
de zbor, îndreptindu-se încet spre urdiniş fn- 
seamnă că în apropiere există un masiv bo- 
gat nectarifer. 

© Cind culesul este pe stirşite trintorii stau 
îngrămădiţi pe scîndura de zbor sau pe pere- 

tele frontal al stupului. În acest interval al- 
binele trec la distrugerea lor probabil avîn- 
du-se în vedere că sint numai consumatori, nu 
şi producători. 

e Intensificarea agitaţiei urmată de lupta 
albinelor în faţa urdinişului- denotă apariţia 
fenomenului de furtişag. 

Îndată ce temperatura aerului permite şi pri- 
măvara s-a instalat stuparul va trece la cură- 
țţirea fundului la stup, aceasta constînd din În- 
lăturarea rezidurilor căzute pe el în timpul ier- 
nii. Reziduul respectiv este format din: res- 
turi de ceară rezultate din decăpăcirea celu- 
lelor deschise ca urmare consumului mierei 
de către albine, eventuale cristale de zahăr 
sau miere, albine care între timp au murit pe 
timpul iernii şi au căzut din ghem etc. În 
acest scop se pregătesc un număr de 2—3 fun- 
duri spălate, dezinfectate, uscate, eventual cu 
crăpăturile lipite şi şlefuite. La ridicarea şi 
înlocuirea fundului murdar stuparul trebuie să 
fie ajutat de cineva întrucît se ridică mai în- 
tii corpul stupului şi după aceea se scoate 

fundul vechi introducîndu-l în loc pe cel cu- 
rat, peste care se reaşază corpul stupului. 

În acest timp urdinişul de jos rămine închis 
spre a nu se pierde bioxidul de carbon (re- 
zultat din respiraţie) care fiind mai greu decit 
aerul se lasă mai jos la baza stupului, către 
baza ghemului de iarnă. 

Înainte de a trece la curățirea fundului se 
vor face observaţii asupra reziduurilor: și după 
aspect se vor trage concluzii de felul cum 
a iernat familia. Constatările făcute cu această 
ocazie cît și toate celelalte, aşa cum s-a ară- 
tat la începutul acestui capitol, vor fi trecute 
în caiet la partida familiei respective. 

e Dacă pe fund se observă mult rumeguş de 
ceară în dreptul intervalelor dintre faguri, se 
deduce că familia a consumat peste normal, 
aceasta demonstrind totodată că în cuib se 
află mult puiet larvar care a fost hrănit din 
abundență de doici care, la rindul lor, au con- 
sumat şi ele cantități mai mari de miere şi 
păstură (polen plastifiat). 

e Apariţia acestor reziduuri în cantităţi ne- 
obișnuit de mari poate să ducă la concluzia 

ră în stup au intrat şoareci care au consu- 
mat mierea. Fecalele de şoareci găsite întă- 
resc certitudinea. 

O Existenţa şoarecilor în stup poate fi 
semnalată şi prin depistarea unor albine moar- 
te, lipsite de cap, acesta fiind mincat de res- 
pectivii intruşi. Odată cu observaţiile făcute 
asupra tuturor reziduurilor se va vedea dacă 
nu cumva printre cadavrele albinelor se gă- 
seşte şi cel al mătcii care se poate identifica, 
aşa cum s-a arătat, după marcajul toracelui 
şi mărimea corpului. În acest caz stuparul 
va căuta defecţiunea determinind cauzele şi va 
lua măsuri de remediere în iarna următoare. 

9 Se va aduna toată masa de albine moar- 
te pentru a vedea virsta albinelor intrate în 
iarnă. Normal, într-o iarnă mor un număr 
de albine cu care se umple un pahar de un 
sfert de litru. Dacă cantitatea este de două 
pahare înseamnă că familia a intrat în iar- 
nă cu multe albine bătrine, iar dacă canti- 
tatea este de trei pahare de albine moarte 
este semn rău. Se poate deduce fie că familia 
n-a avut destulă hrană pe timpul iernii (în 

acest caz albinele au limba scoasă afară cu 
vârful întors mult spre abdomen) fie că au 
existat anumite boli în stup. 

O Dacă se observă cadavre de nimfe în- 
seamnă că albinele au suferit de sete, din 
care motiv au supt limfa nimfelor ca să sal- 
veze larvele din cuib. 

e Cind toracele albinelor moarte au aspect 
lucios înseamnă că au fost intoxicate cu po- 
len poluat adunat în toamnă, din care au 
consumat în timpul iernii. 

e Existenţa în rumeguș a unor cristale de 
zahăr înseamnă că siropul dat ca hrană su- 
plimentară a fost preparat în condiţii neco- 
respunzătoare. Siropul este necorespunzător 
atunci cind se pune apa cu zahărul nedizolvat 
la foc şi este clocotită în timp ce se dizolvă 
zahărul, ceea ce face ca la primul ger za- 
hărul să se recristalizeze şi deci să nu poată 
fi consumat de albine. Corect este ca mai întîi 
zahărul să fie dizolvat în cantitatea de apă 
respectivă şi după dizolvarea completă să se 
fiarbă soluţia. În acest caz se vor lua măsuri 
imediate de înlocuire a fagurilor care conţin 

sirop necorespunzător cu alţii  umpluți cu _ 


miere provenită din sirop bine preparat sau cu 
miere naturală. Zahărul cristalizat poate să 
fie şi ca urmare a culesului de mană provenită 
de la zadă (Larix decidua} care creşte sus 
la munte și care produce o miere cu cristale 
destul de mari ce se simt cînd mierea este 
mestecată între dinţi. Şi în acest fel fđgurii 
vor fi înlocuiţi cu alţii care conţin hrană co- 
respunzătoare, întrucît se pot produce îmbolnă- 
viri prin intoxicare. 

9 În timpul iernii unii faguri situaţi către 

marginile stupului, unde umiditatea este prea 
mare, fermentează (absorbind apa în exces 
existentă în stup) ori mucegăiesc (colorîndu-se 
în cenuşiu-verzui) dacă în celule a existat păs- 
tură. Întrucît prin consumarea hranei din 
aceşti faguri albinele se pot îmbolnăvi de as- 
cosferoză, aceștia vor fi înlăturați și înlocuiţi 
cu alţii conținînd miere bună. 
_ Apariţia unor boli în stup se poate deter- 
mina prin observarea făcută odată cu controlul 
din primăvară, urmărind simptomele de mai 
jos: 

e Dacă cadavrele se desfac cind sint atinse 
cu degetul înseamnă că familia suferă de 
septicemie. 

e Existenţa cadavrelor murdare de excre- 
mente denotă în cel mai bun caz că este vorba 
de o diaree sau că a apărut boala numită 
nosemoză. 

e Cadavrele lipsite de aripi conduc la con- 
cluzia că a intervenit un atac de acarieni 
(Acarapis). 

O Cadavrele acoperite cu un mucegai gal- 
ben-verzui denotă îmbolnăvirea de aspergiloză. 

Aceste simptome precum şi altele au fost 
descrise mai în amănunt la capitolul respec- 
tiv. 

Unii apicultori emit ideea (fără să fie auto- 
rizată) că familiile de albine ar putea rezista 
mai uşor pe timpul activităţii la temperaturi 
mai scăzute, decit la cele ce depăşesc o anu- 
mită temperatură considerată ca optimă. 

Întrucît cititorul are nevoie de date deve- 
nite clasice în apicultură, se consideră că tem- 
peratura de cca 35° C permite creşterea şi 
dezvoltarea unui puiet viguros şi puternic cu 

o longevitate optimă şi cu rezistenţă mare la 
boli şi la temperaturi puţin scăzute în spe- 
cial cînd eclozionarea are loc în primăvară. 

Pentru a păstra căldura în stup primăvara 
sînt recomandate unele măsuri cum ar fi: 
controlul prin deschidera capacului să se facă 
numai cînd temperatura mediului este în creş- 
tere, stupii vor fi aşezaţi la adăpostul unei 
perdele de protecţie (un pilc de arborete, un 
gard viu și chiar o cabană) știut fiindcă la un 
vînt violent aerul din stup se primeneşte de 
cîteva ori timp de o oră, ceea ce face să su- 
fere cuibul iar consumul de hrană se mă- 
reşte. În acest caz aplicarea unui material 
izolant pe pereţii stupului (carton asfaltat, fo- 
lie de material plastic) rezolvă problema scă- 
derii temperaturii în stup protejîndu-l împo- 
triva vînturilor puternice şi reci (din direc- 
ţia nord, nord-est), frecvente primăvara. 

Seara cînd soarele dispare după orizont se 
așază pernele (salteluţele) deasupra pentru 
menţinerea temperaturii acumulate în cursul 
zilei cu soare. 

Căldura se păstrează în cuib cînd spaţiul 
din stup este ocupat iarna numai de faguri 
cu albine prin comprimarea lor cu ajutorul 
diafragmelor. Pentru cest motiv primăvara 
nu se va deschide urdihișul în zilele cînd tem- 
peratura aerului scade sub cca 15° C, cunos- 
cînd că o familie de albine normal dezvol- 
tată reface temperatura corespunzătoare abia 
în cca 3 zile. În consecință se comite o gre- 
şală mare dacă se-.lasă liber urdinişul pe vre- 
me nefavorabilă. Se va urmări de asemenea 
să nu pătrundă în stup apa din ploi (primă- 
vara fiind abundente). Dacă există crăpături 
în pereţii stupilor şi în special în capac se 
va proceda la astuparea lor cu chit de lemn. 
De altfel încă din toamnă de la împachetarea 
pentru iernat se astupă găurile, crăpăturile, iar 
primăvara se repară acolo unde peste iarnă au 
fost obşervate deteriorări, rozături de șoareci 
etc. 

Aprovizionarea familiei cu păstură este o 
altă operaţie obligatorie primăvara  întrucit 
cuibul apărut încă din ianuarie trebuie să se 
întărească, mai ales atunci cind toamna stu- 

pul nu a fost aprovizionat. Fagurii ce con- 
ţin păstură (polen plastifiat) sînt depozitaţi la 
adăpost de ger (în magazie sau cămara unde 
temperatura nu scade sub 09) pentru a-i feri 
de degradare. 

Aprovizionarea cu păstură se face cu cca 
o lună înainte de apariția primelor flori cu 
polen proaspăt. În condiţiile ţării noastre şi 
numai la cîmpie primele plante înfloresc în 
aprilie. 

Din cercetările făcute de specialişti 
(C. Hristea), rezultă că o familie care are 
un puiet cu cca '4500 larve, albinele doici 
şi larvele de peste 2—3 zile aflate în cuib 
consumă cca 0,5 kg păstură. Prin urmare cu 
1 kg păstură se pot creşte 10000 respectiv 
1 kg de albine. Cind începe culesul la pri- 
mele, plante înflorite (în luna aprilie) la pomi, 
arbori, rapiță etc., o familie trebuie să con- 
sume 3 kg păstură dacă are greutatea de 
3 kg. Păstura se dă fie în faguri, fie făcută 
turtişoare de către stupar. În cazul introdu- 
cerii fagurilor cu păstură în stup, se vor scoate 

cei pe care nu a fost clădit cuib şi cei fără 
miere. Această operaţie se face numai prin 
deschiderea stupului aşa încit se va aştepta 
pînă cînd se încălzește timpul. Dacă însă păs- 
tura! este dată sub formă de turtişoare atunci 
podișorul se ridică ușor şi într-un timp foarte 
scurt (citeva secunde) se introduce operativ 
turtița sub el. De aceea este de preferat pro- 
cedeul administrării păsturii sub formă de tur- 
tişoare. 

Prepararea turtei de păstură se face în luna 
ianuarie (pentru a fi proaspătă cînd se ad- 
ministrează) astfel : se scot fagurii de la păs- 
trare (cameră caldă) și se expun la ger, pen- 
tru ca ceara din fagure să-şi piardă elasti- 
citatea devenind casantă (sfărîmicioasă). Fagu- 
rii trataţi cu frig se taie pe lungime în fişii 
prin mijlocul celulelor cu păstură, după care 
fişiile se freacă între palme, astfel celulele 
se distrug răminind  păstura întreagă sub 
formă de hexagoane. Alveolele de astă dată de 
păstură (fără cămaşă de ceară) se dau prin 
maşina -de tocat carne, obţinîndu-se o pastă 
care nu este altceva decit polenul granule 

transformat. Această pastă se amestecă cu o 
cantitate egală de miere semicristalizată (care 
se obţine prin încălzirea mierei cristalizate). 
Prepararea acestui melanj de păstură se poate 
face cu mult înaintea folosirii în hrana albi- 
nelor, cu condiţia să fie păstrat în borcane 
în care se pune un strat protector de miere 
(peste păstură, la gura borcanului). 

Cind se dorește aprovizionarea stupului cu 
păstură se scoate din borcan o cantitate oa- 
recare (în funcţie de numărul familiilor) cu- 
noscină doza indicată, se trece din nou prin 
maşina de tocat după care se toarnă picu- 
vind peste ea 1 1 de apă caldă la 2 kg pastă 
de păstură amestecată în cantitate egală cu 
miere. În apa caldă mai întii se dizolvă 20g 
sare de bucătărie. Se ia o bucată de tifon de 
formă pătrată cu latura de 25 cm pe care 
se aşază 1 kg de păstură preparată pentru 
fiecare familie şi se introduce repede sub po- 
dişor aşa cum s-a arătat.. 

Administrarea păsturii durează pînă la apa- 
riţia culesului cînd albinele culeg aducînd în 
stupi cantități suficiente de polen şi în caz 

de nevoie (culesul polenului întirzie) opera- 
ţiunea se repetă după cca 10 zile de la prima 
tranșă. 

Se întimplă ca în urma administrării păs- 
turii să se reactiveze sporii de nosema (exis- 
tenţi în organele interioare ale albinei, în 
stare latentă) mai ales dacă în anul anterior 
familia a fost bolnavă de nosemoză, în care 
caz în amestecul de păstură se va introduce 
şi preparatul curativ Fumidil B amestecat în 
sirop în doză de : 1 flacon Fumidil la 20 kg sirop. 
Din acest sirop se administrează cîte 3 1 la fa- 
milie în 2 reprize la interval de 10 zile (vezi 
capitolul bolile albinelor). 

Păstura dată ca hrană albinelor trebuie să 
nu fie veche şi mai ales să nu fi fost înghe- 
tată. Păstura mai învechită pierde o ‘bună 
parte din principiile active mai ales cînd stă 
în fagure. De aceea este bine ca tot stocul 
rămas în plus să nu fie păstrat mult timp 
în faguri ci să fie preparată toată cantitatea 
disponibilă, aşa cum s-a arătat, şi să fie păs- 
trată în magazie sau cămară unde tempera- 

tura este aproximativ constantă şi mediul us- 
cat. 

Controlul de fond se face prin deschiderea 
stupilor şi completėază controalele auditiv şi 
vizual. Se -execută la fiecare familie şi în fie- 
care primăvară cînd începe activitatea albine- 
lor favorizată de creşterea temperaturii care 
trece de 14—15° C. Acest control este bine 
făcut împreună cu alți membri ai familiei pen- 
tru a scurta cit mai mult durata lui. În acest 
timp matca nu mai este agitată la vederea lu- 
minii ca în timpul cînd începe să depună ouă, 
astfel că se creează condiţii pentru verifica- 
rea amănunțită a stării coloniei, matca conti- 
nuiîndu-şi ouatul cu condiţia ca stuparul să 
lucreze liniștit, fără zgomot şi fără fum. 

În locul fumului va putea fi folosit un 
pulverizator cu apă îndulcită în care caz fa- 
milia se comportă în mod normal. 

Stabilirea celor trei categorii de familii 
(slabă, medie şi puternică) se face în funcţie 
de tipul de stup folosit. În general însă, așa 
cum s-a mai arătat, într-un stup vertical o 
familie care ocupă 4 intervale sau un stup 

multietajat cu 5 intervale va avea cel mult 
1,200 kg albină, find categorisită familie slabă. 
Dacă în stupul vertical familia ocupă 6 inter- 
vale, iar cel multietajat 7 inervale cantitatea 
de albină va fi de cca 2 kg considerindu-se că 
familia este de categorie medie. 

Familiile puternice vor avea în jur de 3 kg 
albină avind ocupate 10 intervale în stupul 
vertical, respectiv 12 intervale stupul multi- 
etajat. În cazul cînd o familie este dotată cu 
o matcă prolifică poate avea o greutate de 
3,5 kg fiind categorisită foarte puternică. 

Categorisirea familiei se poate face şi în 
funcţie de cantitatea şi calitatea rezervelor 
de hrană. 

Odată cu controlul de fond se stabileşte şi 
viitoarea categorie a familiei cunoscind că 
1 dm? de fagure are în jur de 850 alveole 
(celule). În felul acesta se calculează supra- 
faţa fagurelui, înmulţind suprafaţa cu numă- 
sul de alveole se obţine numărul de albine 
total pe care-l va avea. Numărul total se va 
împărţi la numărul albinelor ce au greutatea 
de 1 kg (cca 10000) aflindu-se astfel canti- 


155 


tatea de albine, care determină categoria fa- 
miliei. Astfel dacă familia respectivă are 
30000 albine iar 1 kg albine conţine 10000 
albine înseamnă că familia va fi categorisită 
ca puternică avînd 3 kg albină. 

Pentru a avea totuşi rezultate mulţumitoare 
şi de la o familie slabă, în primăvară vor fi 
ajutate cu puiet de la familii puternice cu 
care se face schimb de faguri (cu puiet că- 
păcit), în care se află și ouă depuse. În acest 
caz familia poate deveni de putere medie, în- 
rtucit matca din familia slabă deşi are instin- 
ctul să depună ouă multe dar neavînd albine 
clocitoare suficiente rămîn descoperite şi nu 
ajung în faza larvară. Folosind prilejul ivit 
se ia un fagure cu ouă proaspete, situat în 
mijlocul cuibului familiei puternice cu multe 
clocitoare (albinele îngrămădite pe celulele 
puiet care menţin temperatura optimă). 
Acestea clocesc (eclozionează) ouăle, iar doicile 
hrănesc larvele plină la căpăcire cînd fagu- 
rele se scoate din stupul puternic introducin- 
du-se în stupul slab. Repetind această opera- 
ţie de cîteva ori familia slabă devine de pu- 

tere medie sau chiar puternică. Procedind aşa 
se obţine creşterea puterii familiei slabe iar 
familia puternică care a ajutat-o scapă de 
frigurile roitului înaintea marelui cules, çu 
condiţia să 1 se mărească spaţiul pentru extin- 
derea cuibului, împreună cu asigurarea unei 
aerisiri optime. 

Controlul de primăvară se poate face şi în 
cîmp cu aceeaşi precauţie şi iuţeală pentru 
a evita pierderea căldurii din cuib. Se ridică 
capacul cu salteluţa şi se pune cu partea 
de sus în jos, apoi se ridică încet cu atenţie 
magazinul de recoltă cu podişorul fără a face 
zgomot. Atenţie la aşezarea magazinului pe 
sol fiindcă este plin cu miere. Se recomandă 
să fie mai întîi aşternută pe sol o folie cu- 
rată de material plastic pentru a recupera 
mierea care eventual s-ar scurge. Desprin- 
derea magazinului de pe corp se face cu aten- 
ţie pentru a observa dacă în acel loc se gă- 
seşte matca care de obicei se ridică sus la ve- 
derea luminii. 

Poziţia ocupată de stupar la începerea con- 
trolului este partea stingă a stupului stind pe 

scaun. Cu această ocazie se apreciază (în mină) 
greutatea ramelor cu miere şi în cazul cind 
unele au fagurii fără miere se retrag defi- 
nitiv din stup şi se pun în lădiţa portativă 
pentru rame. Pe măsura înaintării controlu- 
lui, fagurii controlaţi se acoperă cu un preș 
din postav astfel rămînind deschis numai un 
singur interval între fagurele verificat şi cel 
care urmează a fi ridicat pentru control. Ve- 
rificarea stupului continuă pînă se ajunge la 
ghemul cu puiet împineîndu-se grupul de 
faguri cu ghem în golul rămas (care apoi se 
acoperă) astfel ghemul nu este deranjat. Dacă 
se priveşte pe sus între intervale şi se observă 
ușor puietul căpăcit înseamnă că matca există 
în stup şi prin urmare verificarea s-a încheiat. 
Se întimplă uneori ca la un stup să fie ne- 
voie de un control mai amănunţit, iar sub 
cerul liber nu se poate face, în acest caz se 
foloseşte cortul protector, care este eonfecţionat 
din 4 rame de 1,50 X 1,50 m şi înalte de 1,80m, 
din şipci cu secțiunea de 3X4 cm prinse în 
4 colţuri, îmbrăcămintea fiind din folie de 

polietilenă. Cortul are o uşă metalică şi este 
mobil. Plafonul este acoperit cu un cearșaf. 

Un alt cort protector este confecţionat în 
formă de umbrelă de plajă ce se spriiină pe un 
ax metalic ascuţit la capătul de jos, pentru 
înfigerea în sol. 

Hrănirea stimulatoare se face în stup, pri- 
măvara, concomitent cu controlul de fond. 
Această operaţie constă din suplimentarea re- 
zervelor de 4 rame. Dacă în toamnă fiecărei 
familii i-a revenit cca 27 kg miere, consumul 
(dacă este iarna lungă) va fi de cca 11 kg şi 
deci mai rămin rezerve în stup 16 kg, care 
ar urma să fie consumate pînă là apariţia pri- 
melor flori (pomi fructiferi, arbori, rapiță etc.). 
Dacă însă în acest interval nu sînt semne că 
albinele au de unde să culeagă nectar sau po- 
len se intervine cu supliment de hrană în- 
trucit rezerva în stup nu trebuie să scadă 
niciodată sub 10 kg. Cînd în stup rezerva scade 
albinele sînt grijulii şi fac economie, încît 
puietul nu este hrănit şi se creează pericolul 
reducerii puterii familiei (aşa cum s-a mai 
arătat) în pragul marelui cules. Completind 

acum. stupii cu fagurii păstraţi din toamnă, 
albinele hrănesc suficient matca care stimulată 
depune ouă din belşug, așa că la începerea 
activităţii există formată rezerva de albine 
zburătoare. 

Dacă în intenţia stuparului este să producă 
lăptişor de matcă, hrănirea stimulatoare fn- 
cepe la sfirșitul lunii februarie, cel mai tirziu 
prima decadă a lunii martie pentru ca primele 
două generaţii de albine să fie capabile de 
cules pînă în 15 mai cînd începe perioada de 
extragere a lăptişorului. 

În cazul cînd stuparul doreşte să producă 
mai multă miere, va lua măsuri ca la fami- 
liile care între timp, prin stimulare, au de- 
venit puternice să evite roirea. 

Activitatea de vară. Aceasta începe aproxi- 
mativ în prima decadă a lunii mai, cînd de 
obicei înfloreşte salcîmul în care caz stupii 
sint pregătiţi pentru cules. Cum nu peste tot 
există suficienţi arbori cu potenţial nectarifer 
(melifer) cum este salcimul, teiul, precum şi 
o serie de plante anuale şi perene cunoscute, 
apicultorul este nevoit să folosească sistemul 

de cules așa-zis pastoral care nu este altceva 
decit deplasarea stupilor de la baza stabilă de 
reşedinţă în zonele cu masive de plante necta- 
rifere. 

Înainte de organizarea deplasării stupilor 
trebuie avut în vedere perspectiva apariţiei 
abundente și timpul exact a înfloritului, ştiind 
că salcîmul de exemplu înfloreşte în cîmpie 
cu cel puţin zece zile înainte de cel din zona 
de deal şi de asemenea perioada înfloritului 
acestui arbore bogat în flori este diferită în 
funcţie de expoziţia versantului în care se gă- 
seşte. Ținînd seama de aceste amănunte, stu- 
parul se decide să activeze, urmînd să depla- 
seze stupii aşa cum figurile sînt mutate pe 
tabla de şah, urmărind zonele melifere, timpul 
cind înfloresc plantele, astfel: de la salcîm 
la rapiţă şi muştare, de la muştare la tei, de 
la tei la coriandru, de la coriandru la floarea- 
soarelui etc. Important este de reţinut că 
înainte de înfloritul salcîmului încep a înflori 
pomii din livezi ca de exemplu caisul, cireşul, 
vişinul (sîmburoasele în general înfloresc în 
aprilie) şi că prin activitatea albinelor se face 


161 


o polenizare optimă în avantajul creşterii pro- 
ducţiei de fructe. Uneori, înfloritul mărului și 
părului se interferează cu înfloritul salcimu- 
lui, aşa că stuparul va decide în funcţie de 
masivul floral existent, distanța de transport, 
starea vremii etc. 

Activitatea de stupărit în pastoral implică 
luarea unor măsuri de pregătire, astfel: 

@ Dacă stuparul are un număr mai mare 
de stupi trebuie să posede un act în care să 
fie atestată sănătatea familiilor de albine, eli- 
berat de medicul veterinar din raza de reşe- 
dinţă, iar la sosire trebuie să-şi anunţe pre- 
zența în zonă la autorităţile locale, precum 
şi preferința locului de amplasare a stupilor 
în vederea evitării culesului pe loturile unde 
s-a executat sau se execută tratamente chimice 
care să ducă la îmbolnăvirea prin intoxicare 
a albinelor. 

5 În păduri stuparul are obligaţia cetăţe- 
nească de a nu deteriora vegetaţia şi mai ales 
să nu facă foc. 

= Stupii se împacheterză (vezi capitolul 
„inventarul apicol“) cu puţin timp înainte, 

dacă se poate cu 2—3 ceasuri, de încărcarea în 
mijlocul de transport întrucît prin agitația al- 
binelor se provoacă perturbații care favorizează 
ridicarea temperaturii în stup şi cu toată mă- 
sura luată de aerisire a stupului se poate pro- 
duce asfixierea parțială şi uneori chiar totală 
a albinelor. În consecință se va respecta cu 
stricteţe indicaţiile cu privire la  aerisirea 
stupului pe timpul transportului în pastoral. 

e Posesorul de stupi multietajaţi sau verti- 
cali RA-1001 nu va pleca de lu bază fără un 
număr suficient de corpuri şi magazine de re- 
zervă (intercalate în stupi), pentru ca astfel 
mărind spaţiul, albinele să se poată desfăşura 
şi să poată suporta călătoria care de multe 
ori poate fi făcută la distanțe mari și un timp 
mai îndelungat (15—20 ore). 

e Opririle pe parcurs se vor limita la stric- 
tul pecesar şi dacă se poate în locuri umbrite 
mai ales dacă temperatura mediului este în jur 
de 30°C. Legat de aceasta sînt cunoscute ca- 
zuri cînd un apicultor în deplasare pe distanță 
de cca 700 km care nu a respectat măsurile 
menţionate s-a ales cu asfixierea familiilor în 

proporţie de peste 50% din efectiv. Transportul 
se va face dacă se poate pe timp de noapte, 
cînd temperatura este mai scăzută şi zgomotul 
pe şosele mai atenuat. 

9 înainte de plecare, mijlocul de transport 
va fi oprit cca 15 minute pentru ca albinele 
în acest timp să se poată refugia în spaţiul 
de sub capac. 

e Ajunşi la locul de descărcare se caută lo- 
cul defintiv, se coboară foarte atent stupii 
fără să fie loviți sau balansaţi, după care se 
fixează pe locul unde vor rămîne pînă se ter- 
mină culesul. A doua zi stupul se va ridica 
pe picioare pliante aduse de la bază, dacă au 
fost confecţionate, în caz că nu, se improvi- 
zează la faţa locului. Scopul urmărit este pre- 
venirea intrării dăunătorilor în stup şi evi- 
tarea inundării lui în cazul ploilor torențiale. 

e În fața stupilor, indiferent de numărul de 
rînduri, se aşază adăpătorul (fig. 16), în faţa 
primului rînd, şi se umple cu apă din bidoane 
adusă ae la bază odată cu stupii. După ce s-a 
controlat stabilitatea stupului se deschide ur- 
dinişul şi se varsă o cană de apă asupra ur- 

dinișului deschis, în acest moment albinele sînt 
însetate şi se vor răcori. A doua zi se adaugă 
stupului elementele care au fost scoase cu 
ocazia împachetării pentru transport (podişo- 
rul, scîndurile de zbor, gratiile etc.). 

0 Se verifică capacul şi se scutură ghemul 
de albine pe un carton prin lovirea capacului 
cu mîna în care timp albinele scuturate se în- 
dreaptă spre urdiniş după mirosul specific fa- 
miliei din care fac parte. 

* întrucît albinele vara consumă multă apă, 
se va avea în vedere ca aşezarea aleasă să fie 
aproape de o sursă de apă potabilă. 

Ə De asemenea, se recomandă ca amplasa- 
mentul să fie stabilit la o distanţă corespun- 
zătoare de o altă stupină spre a se exclude 
apariţia  furtişagului. Distanţa minimă între 
stupine în masiv este de aproximativ 300 m 
cunoscind că 1 ha masiv de salcîm produce 
flori în anii normali din care se pot obţine 
aproximativ 1000 kg miere, iar 1 ha de tei 
în jur de 1400 kg miere, înseamnă că pot 
coexista în vederea culesului mare (existenţa 
simultană a plantelor nectarifere în masiv) 

cca 30 stupi pe 1 ha salcîm, respectiv 50 stupi 
pe 1 ha cu tei, considerind o producţie de 
30 kg pe stup. 

e În cazul în care se folosesc drept bază 
meliferă pomii din livezi, se vor amplasa stupii 
în grupe de cîte 5 pe ha, cu distanţa între 
grupe de cca 120 m una de alta. 

e Stuparii care se deplasează mai tirziu 
(după începerea culesului în masiv) vor așeza 
stupii la distanţa de cel puţin 1,5 km de am- 
plasamentul găsit la sosire, cu așezarea stupi- 
lor perpendicular cu direcţia de zbor a fami- 
liilor vecine. Această măsură este necesară 
pentru a evita rătăcirea albinelor, întrucît 
acestea pot fi derutate de albinele din stupii 
existenţi la sosire. 

0 Se reaminteşte importanţa pe care o are 
apropierea familiilor de albine de baza meli- 
feră .Aceasta fiind demonstrată practic prin 
aceea că producţia se dublează sau se triplează 
în funcţie de distanţa dintre stup și sursă. 
Astfel într-un masiv cu raza de 300 m, fa- 
miliile amplasate în mijlocul masivului vor 
culege o cantitate cel puţin dublă faţă de fa- 

miliile amplasate la distanță de 300 m de 
marginea masivului. 

e Cînd se urmăreşte culesul de mană (o sub- 
stanță zaharoasă eliminată de insectele care 
consumă seva unor arbori, ca: stejar, pin, 
ienupăr etc.), stupii se vor aşeza în locul unde 
se observă un număr mare de muşuroaie de 
furnici. 

Stuparii începători care nu au posibilitatea 
să se deplaseze în diverse zone cu plante me- 
lifere în masiv, din cauza numărului redus de 
familii, pot folosi din plin flora existentă în 
localitatea de domiciliu sau în jurul ei. 

În primul rind amplasarea stupilor poate fi 
făcută în orașe, inclusiv municipiul Bucureşti, 
destul de lesnicios (fără a stinjeni circulaţia) 
pe garaje, terase deschise sau pe platforme 
improvizate. Prin amplasarea stupilor în loca- 
lităţi se poate folosi eficient potenţialul necta- 
rifer existent în plantațiile de arbori, în spe- 
cial de tei care sînt cu miile pe străzi şi în 
parcuri. De asemenea, poate fi folosit poten- 
ţialul melifer atît de bogat existent în culturile 
floricole anuale şi perene care au o durată din 

primăvară pînă toamna tirziu, albina avind 
posibilitate să culeagă continuu fără perioade 
lungi de inactivitate. 

Roitul albinelor. Reprezintă divizarea (despăr- 
tiera) familiei în două sau mai multe părți 
(V. Harnaj). Această despărțire numită în 
limbaj consacrat, roire, se produce pe cale na- 
turală (roit natural şi pe cale artificială (roit 
provocat de către stupar). 

Roitul natural este o fază biologică normală 
în viaţa familiilor de albine care se manifestă 
cu o intensitate variabilă în funcţie de pu- 
terea familiei. Astfel, familiile mai puternice 
cu o matcă care depune în jur de 2000 de 
ouă în 24 de ore, va ajunge în situaţia cînd 
o larvă din puiet să fie hrănită de 7—8 doici 
în loc de 2—3 cît este normal. În acest caz 
familia se măreşte, iar o parte din albine ră- 
min inactive. Acestea se adună și se îndreaptă 
către ieşire aşteptind evadarea. Principalii fac- 
tori ce determină apariţia acestei faze sînt 
următorii : matca sănătoasă, prolifică şi bine 
întreţinută şi cuibul blocat cu hrană (să existe 
în stup mari rezerve de miere). 

Ca să se producă roitul trebuie să se fi 
început culesul şi ca urmare, albinele să 
crească aşa cum s-a arătat, cantităţi sporite 
de puiet, astfel, ca spaţiul din stup să devină 
insuficient. 

Odată cu depăşirea limitei de dezvoltare a 
familiei se produce dezechilibrul ei astfel că 
matca reduce numărul de ouă depuse iar al- 
binele lucrătoare manifestă neastimpăr, apă- 
rind frigurile roitului natural. Menţionăm că o 
familie puternică este în măsură să producă 
într-un an şi al doilea, sau chiar al treilea 
roi. Primul roi avind denumirea de primar, 
al doilea secundar şi respectiv terțiar. 

Momentul cînd se pregăteşte roitul unei fa- 
milii se poate aprecia după următoarele sem- 
nalmente : 

€ pe marginile laterale și inferioare ale fa- 
gurilor cu puiet încep să apară celule-botci în 
formare (celule care au forma unor cupe 
răsturnate). 

€ în zilele următoare creşte numărul botci- 
lor și pe măsură ce trec zilele apar larve de 
diferite virste, iar matca depune ouă zilnic. 

© Numărul botcilor creşte de la cca 40 în 
sus şi poate ca la o familie mai puternică să 
apară peste 100 de botci. Numărul de botci 
este în funcţie de rasă astfel matca crescută 
şi exploatată în ţara noastră (A. mellifera 
carpatica) este :cea mai prolifică, ceea ce o 
face să se deosebească de celelalte rase cu- 
noscute. 

O primele botci căpăcite indică faptul că 
sînt îndeplinite condiţii de plecare a primului 
roi şi numai dacă timpul este nefavorabil (ploi, 
vînt puternic etc.) sau intervine stuparul se 
poate amina roitul. 

O Matca este ușoară şi rezistentă fiind în 
stare să suporte un zbor mai îndepărtat etc. 

Roitul se produce de regulă către orele 
12—14, cînd la stupul respectiv se înregistrează 
mare zarvă datorită vitezei cu care albinele 
părăsesc stupul, concomitent cu albinele lucră- 
toare încărcate cu produs colectat ce caută să 
intre în stup. În acest moment roiul este gata 
format în interiorul familiei-mamă şi se com- 
pune din albine de toate virstele, împreună 
cu matca bătrină. Tot grupul aşteaptă sem- 

nalul de plecare şi cînd se apropie momentul, 
roiul iese grupat din stup, efectuînd un zbor în 
jurul stupului, iar după cîteva rotocoale carac- 
teristice se îndreaptă spre locul stabilit de al- 
binele „soli de cercetare“, unde se aşază for- 
mînd un ghem de formă alungită, aceasta spre 
a putea rezista împotriva intemperiilor. 

Ghemul format este dens către exterior şi 
mai rarefiat în interior unde matca este pro- 
tejată, avînd spaţiu mai mare. 

Interesant de ştiut este că în timpul roitului 
albinele nu mai sînt sperioase, din contră sînt 
paşnice şi nepăsătoare de ce se întimplă în 
jur şi chiar dacă ar fi atacate nu-și scot acul 
și nu înţeapă. 

După ce roiul s-a așezat, de obicei pe cîte o 
ramură de pom sau arbore, pleacă un nu- 
măr de albine făcînd investigaţii pentru a 
găsi o gazdă (scorbură de arbori, cuiburi de 
păsări în stînci, streașina unor clădiri etc.). 

În unele cazuri, ce-i drept, cam rar, al- 
binele îşi construiesc cuibul definitiv în lo- 
cul unde s-au instalat în mod provizoriu. 

După revenirea albinelor care au găsit 
gazda, roiul pleacă în cel mult două zile la 
locul definitiv. Dar stuparul grijuliu nu lasă 
să plece roiul de pe locul provizoriu ci îl ia 
şi-l introduce într-o lădiţă de transportat ro- 
iuri. În lipsă poate fi folosită orice ladă de 
dimensiuni mai mari care după introducerea 
roiului se acoperă cu o pînză deasă ce asi- 
gură transportul fără ca roiul să iasă afară. 
Prinderea roiului implică cunoștințe practice, 
el făcîndu-se ziua în amiezi deoarece dacă se 
întirzie cu introducerea in alt stup, începe 
să devină agresiv. 

Operația de prindere a roiurilor se face 
astfel: In cazul cînd roiul este aşezat pe o 
ramură. subţire aceasta se taie cu fbarfecele 
de tăiat, pomi sau cu un cuţit ascuţit (nu se 
folosește fierăstrăul) după care roiul se pune 
deasupra stupului pregătit dinainte şi se scu- 
tură direct în stup. 

In cazul cînd ramura pe care s-a aşezat roiul 
este groasă şi nu se poate tăia fără a deranja 
albinele, se foloseşte tolba (o plasă deasă în 
formă de sac confecţionată în casă) în care 


173 


se scutură cu atenţie, iar în cazul cînd roiul 
este aşezat mai sus, se introduce prin scutu- 
rare, în tolba legată în virful unei prăjini 
ajutat de altcineva care scutură ramura. Tolba 
cu roiul prins se lasă pe locul unde a fost, 
în vederea stringerii tuturor albinelor, care 
vin să se lege în ghem pînă seara. Stringerea 
tuturor albinelor din roi are ca scop să nu se 
piardă matca. Seara deci se trece roiul din 
tolbă în stupul pregătit dinainte cu 4—5 fa- 
guri artificiali peste care se scutură albinele 
folosind afumătorul, pentru a le dirija în fun- 
dul stupului, după care se aşază uşor podi- 
şorul şi capacul. Urdinișul se lasă deschis 
pentru aerisire. După aproximativ -o oră se 
completează stupul cu faguri pentru a cu- 
prinde întreg efectivul de albine. Dacă albi- 
nele nu au posibilitatea să culeagă nectar se 
administrează în hrănitor sirop în concentraţie 
de 50%/0. 


Cu introducerea roiului în stup operaţiunea 
de roire s-a încheiat. l 

O altă metodă de introducere a roiului în 
stup constă din întinderea unci pînze în fața 

stupului În care se găsesc faguri şi cu urdi- 
nișul deschis la maximum, pe care se răs- 
toarnă tolba cu. albine. Albinele după un mo- 
ment de neliniște, zburind în toate direcţiile 
încep să se îngrămădească fiind atrase de mi- 
rosul fagurilor şi pătrund în stup. După ce au 
intrat primele în stup, acestea cheamă şi res- 
tul și dacă se observă cu atenţie se poate vedea 
şi matca printre ele. În cazul roilor secundari 
sau terțiari pot fi descoperite mai multe mătci 
pe care stuparul le poate prinde şi le reţine 
după ce este sigur că una a intrat în stup. 


Familia de albine de la care a plecat roiul 
începe o viaţă normală, creşterea de puiet con- 
tinuă precum şi a larvelor din botci pînă la 
căpăcire, iar după aproximativ 7 zile din mo- 
mentul roirii, începe ecloziunea primelor mătci. 
Acestea ajunse la maturitate, nu pot ieşi din 
botci întrucît albinele specializate în produ- 
cerea cerii refac capacele celulelor roase de 
mătci. Din această cauză mătcile se dezvoltă 
În botcă pînă cînd ciclul de dezvoltare s-a 
încheiat în aşa fel încît la ieşirea afară din 
botcă sînt în stare să zboare. 

Prima matcă tinără ieşită are grijă să dis- 
trugă imediat pe rivale rozind cu ajutorul 
mandibulelor sale pereţii laterali ai botcilor şi 
înțepînd cu acul mătcile aflate încă în botcă, 
dar lipsite de apărare (V. Harnaj). Această 
acţiune este făcută cu îngăduinţa albinelor 
lucrătoare. Dacă acestea doresc să-şi păstreze 
un număr mai mare de mătci intervin împie- 
dicînd distrugerea lor. 

Roiul secundar, urmează celui primar şi iese 
din stup la aceleaşi ore ca primul, dar este 
mai slab, avînd o matcă mai tînără, neîmpere- 
cheată și zboară mai departe de stup aşezîn- 
du-se mai sus. 

Se întîmplă uneori ca odată cu roiul secun- 
dar să plece şi un număr de 7—8 mătci ne- 
imperecheate, față de numai o matcă în ca- 
zul roiului primar. 

întrucît roiul secundar stă timp mai redus 
în primul loc de aşezare după roire, va trebui 
grăbită pregătirea şi capturarea lui. Pentru 
stimularea reţinerii albinelor, în stup se va 
introduce un fagure cu puiet, cunoscînă că în 
prima noapte după instalare se produce de 

regulă o luptă aprigă între mătci, astfel că 
roiul în cel mai bun caz rămine cu o singură 
matcă, dar pot să fie omorite toate. În această 
situație stuparul va trebuie să doteze familia 
cu o matcă nouă. 


în ziua următoare, după plecarea roiului se- 
cundar, se poate produce o a treia roire şi 
Chiar a patra, ceea ce duce la epuizarea fa- 
miliei şi dacă nu se vor lua măsuri de pre- 
venire a roitului familia se distruge. 

îngrijirea roiurilor provenite de. la o roire 
naturală se face lesnicios dacă înainte de ie- 
şire din stup a existat un bogat cules şi al- 
binele au acumulat cantităţi îndestulătoare de 
hrană la faza pregătirilor de roit. Cu toate 
acestea stuparul va urmări dezvoltarea noilor 
familii, avînd în vedere următoarele : 

& Dacă după un interval de 1—2 zile de la 
instalarea în stup există matca şi dacă în ca- 
zul roiului primar se constată ouă depuse. 

@ În lipsa culesului determinată de condiţii 
naturale nefavorabile se va administra de două 
ori pe săptămînă cca 800 g sirop la o familie, 

în concentraţie de minimum 50%, (500 g zahăr 
la 1 litru apă). 

Prin stimularea familiei cu sirop concen- 
trat 100% (1 kg zahăr la 1 litru apă) se va 
urmări ca în cel mult trei săptămîni să se 
obţină la fiecare familie cel puţin 5 faguri de 
puiet, aceasta pentru compensarea morţii al- 
binelor ca urmare a crizei ce se declanşează 
în stup. 

%La începutul eclozionării masive, roiul de- 
vine mai numeros şi obligă stuparul să supli- 
menteze numărul de faguri și administrarea 
hranei stimulatoare,  cunoscind că roiul în 
prima jumătate a lunii iunie trebuie să po- 
sede minimum 8 faguri clădiţi din care cca 
5 cu puiet, precum și o parte din rezerve 
acumulate pînă la începutul lunii septembrie. 

Luînd aceste măsuri se consideră că fami- 
lia poate fi completată cu hrană şi este tre- 
cută în rindul stupilor pentru producţie. 

Din anumite cauze, după toate îngrijirile 
date, unele roiuri nu se dezvoltă normal din 
care cauză se vor uni două roiuri slabe pen- 
tru a obţine minimum 1,5 kg albină, după care 

se va urmări împerecherea mătcilor la un in- 
terval de 2—3 zile de la efectuarea unificării 
roiurilor. Mătcile pierdute la împerechere se 
vor înlocui sau roiul respectiv se va uni cu 
un altul. După cca 12 zile de la începerea de- 
punerii ouălor se va verifica calitatea împere- 
cherii mătcii prin modul de căpăcire a puietu- 
lui, care se constată după numărul mare de 
celule căpăcite. 

De priceperea stuparului depinde calitatea 
înmulţirii albinelor prin roit natural care fri 
general are avantaje dar şi dezavantaje faţă 
de roitul artificial. Principalele avantaje ale 
aplicării roitului natural sînt: 

8 Se obţin una sau mai multe familii fără 
ca stuparul să intervină. 

e Familiile obţinute sînt sănătoase fiind in- 
stalate în stupi noi sau dezinfectaţi şi cu fa- 
guri nefolosiţi. 

2 Familiarizarea stuparului amator (începă- 
tor) cu secretele, uneori miraculoase, ale vieţii 
albinelor. 


179 


Dezavantajele aplicării roitului natural se re- 
feră în special la partea economică a albină- 
ritului astfel : 


0 Roiesc şi familiile la care pentru mo- 
ment nu este indicată roirea, în vederea pro- 
fitării de existenţa unor mari surse melifere. 

e Imposibilitatea planificării numărului şi 
calităţii roirilor. 

@ Necesitatea supravegherii permanente a 
stupinei în perioada roitului, necunoscînd exact 
cind se va întîmpla aceasta. 

Hotărlrea prevenirii roitului natural este 
luată atunci cînd se urmăreşte o sporire a 
producţiei, valorificind baza nectariferă din 
timpul sezonului cald, cînd perioada marelui 
cules se suprapune de regulă cu apariţia pe- 
rioadei de roire naturală. 

Roitul natural odată declanşat nu mai poate 
fi oprit dar poate fi prevenit folosind mai 
multe procedee, astfel : 

0 Se face schimb de faguri cu puiet căpă- 
cit de la familiile puternice cu faguri con- 
ţinînd ouă şi larve tinere de la familiile slabe, 

aceasta cu scopul menţinerii unui echilibru 
intre albinele tinere şi cele culegătoare. 

€ Echilibrarea familiei de la care s-a ridicat 
faguri cu puiet destinat altei familii şi înlo- 
cuirea lor cu faguri liberi. 

€ Folosirea stupilor de mare capacitate care 
permit dezvoltarea familiei într-un singur spa- 
ţiu mai mare. 

E Lărgirea cuiburilor cu faguri în perioa- 
dele favorabile producţiei de ceară, folosind 
din plin zonele din fagure unde se clădeşte 
ceară, iar cuibul familiilor puternice se lăr- 
geşte cu faguri artificiali. 

Stupii vor fi umbriţi mai ales în zilele 
şi orele călduroase, acoperindu-i la nevoie cu 
umbrare, ramuri cu frunze etc. 

® Aerisirea optimă a cuiburilor pe timp de 
vară prin scoaterea cîtorva scindurele de la 
podişor, înlocuindu-le cu o pînză rară de 
bumbac. 

e Practicarea stupăritului pastoral, cînd cu- 
lesul este intensificat. 

Practicarea roitului artificial care poate fi 
planificat în perioadele dorite : 

Roitul artificial are avantajul că se poate 
executa în mod organizat, în condiţiile dorite de 
stupar. În funcţie de modul de obţinere (pro- 
ducere) se cunosc mai multe metode din care 
două uzuale în stupăritul amator: roiuri la 
pachet, denumire dată de faptul că roiul seam- 
balează într-o ladă specială (fig. 17) şi roitul 
prin despărţirea (divizarea) familiei (V. Har- 
naj). E 

Roiul în genere, indiferent dacă este pro- 
dus natural sau dirijat (artificial), este cu atit 
mai viguros cu cit este realizat mai de tim- 
puriu, în aşa fel ca noua familie să se dez- 
volte pe o perioadă mai lungă în timpul ve- 
rii. Astfel pînă la intrarea în iarnă poate 
deveni puternică şi va rezista în bune con- 
diții pînă primăvara. Datorită faptului că stu- 
parul cunoaşte din timp cînd va începe acţi- 
unea de roit poate să se aprovizioneze cu matc- 
„rialele şi ustensilele necesare (stupi, rame, fa- 
guri, rame cu puiet, hrană etc.). 

Roiul la pachet se aseamănă cu roiul natu- 
ral primar, în special sub aspectul greutăţii, 
avînd, aproximaţiv 1,5 kg albine şi matca tl- 

Fig. 17 — Lădiţă pentru transportul roiului : 


1 — pereţi laterali din scîndură ; 2 — pereţi laterali 
plasă ; 3 — capac şi fund din scindură ; 4 — perete 
despărțitor ; 5 — orificiul pentru introdus rolul 


nără împerecheată, respectiv hrana pentru 5 
zile. 

În „condiţiile de la noi roiul la pachet se 
poate produce între 20 mai şi 20 iunie, pe- 
rioadă considerată optimă pentru obţinerea 
unei familii puternice fără risc la intrarea în 
iarnă. 

Această operaţie presupune o pregătire tem- 
meinică şi o rezolvare operativă a următoa- 
relor probleme : 

@ Asigurarea materialului biologic — matcă 
împerecheată — la data fixată, care poate 
fi obţinută din stupii proprii sau procurată 
de la Asociaţia Crescătorilor de Albine (A.C.A.). 

@ Verificarea calităţii disponibilului de am- 
balaje, observind să nu aibă defecte. 

O Pregătirea şi verificarea  hrănitoarelor : 
dacă orificiile alimentatoare sint înfundate se 
destupă, apoi se toarnă siropul de zahăr în 
concentraţie de 1:1 (un litru de apă la 1kg 
zahăr), astupînd orificiul mare de la hrănitor 
(locul pe unde s-a turnat siropul). 

După ce s-a pregătit tot ce este necesar se 
fixează data începerii operaţiei, dar nu mai 
tirziu de momentul cînd albinele, încep să se 
agite pentru declanşarea roitului natural. 

Producerea roitului la pachet se face astfel: 

E Se caută matca familiei care va produce 
roiul şi se scoate din stup cu toate albinele 
de pe fagurele pe care se află, apoi se pune 
într-o lădiţă (pregătită din timp) (fie. 17). 

€ Cu ajutorul unei pilnii, confecţionată din 
carton, montată în orificiul lăzii pachet, se 
scutură albinele de pe fagurii familiei, tempo- 
rar lăsată fără matcă. 

E Se înlătură pilnia de pe orificiul prin 
care s-au introdus albinele şi se montează 
hrănitorul cu orificiile de alimentare îndrep- 
tate în jos, se pune apoi capacul peste hră- 
nitor şi se bate în cuie. 

Astfel roiul-pachet este format şi se pune la 
umbră, iar fagurele cu matca familiei din care 
s-a produs roiul se introduce în stupul -mamă, 
reorganizind cuibul. 

Menţionăm că un astfel de roi este produs 
atunci cîrid este necesar a fi transportat la o 
distanță mai mare. Transportul se face în 
timpul serii la locul amplasamentului, care 
trebuie să fie la cel puţin 3 km depărtare de 
locul producerii, provenind astfel depopularea 
stupului. 

La destinaţie roiul se păstrează noaptea 
într-un loc răcoros, dacă a fost transportat pe 
căldură sau într-un loc călduț, dacă a fost 
adus pe timp rece. Indiferent de starea vremii 

roiul va trebui să fie introdus în stup în 
timp cât mai scurt. În cazul cînd roiul impa- 
chetat sosește seara la destinaţie se păstrează 
24 de ore de la ora sosirii pînă la introdu- 
cerea în stupul în care urmează să fie găzduit. 
Introducerea în stup se face astfel: pachetul 
de roi va fi transportat uşor, seara, din camera 
unde s-a păstrat, aşezindu-l în apropierea stu- 
pului gazdă. Se înlătură capacul pachetului, se 
scoate hrănitorul, colivia cu matca, capacul 
acesteia şi se introduce în stup” împreună cu 
albinele din pachet. Albinele se aşază mai 
întîi pe pereţii stupului dar atrase de mirosul 
mătcii se adună pe fagurii artificiali. Se pune 
hrănitorul în stup care se umple cu sirop de 
concentraţie 1:1. Se așază podişorul şi se fn- 
chide stupul. 

Operația producerii roiului artificial şi for- 
mării unei familii noi se încheie cu spălarea 
şi dezinfectarea utilajelor folosite şi cu con- 
trolul existenţei mătcii şi adăugarea fagurilor 
artificiali în număr de 5. 

Introducerea roiului în stup mai poate fi 
făcută şi mai simplu, scoțind mai întîi hră- 

nitorul şi capacul coliviei mătcii care se trece 
între fagurii din stup, iar pachetul se intro- 
duce în spaţiul liber cu capacul deschis. Ur- 
mează aşezarea podişorului şi închiderea stu- 
pului. După 24 de ore se verifică starea fa- 
miliei şi se scoate pachetul în care a fost 
roiul. 

Tehnologia de îngrijire este aceeaşi ca pen- 
tru orice familie, indiferent de:* metoda de 
roire. 

Producerea roiului artificial cu transportul 
în Jada-pachet descrisă se poate face folosind 
şi alt model de ambalaj decit cel standardizat, 
mai ales de către stuparii amatori — înce- 
pători (ladă, sac, coş de nuiele etc.). 

Indiferent de metodele de roire folosite, ca- 
litatea roiului depinde de calitatea populaţiei 
virstă şi de cantitatea şi calitatea puietului 
căpăcit, dar mai ales. de vigoarea cu care 
albinele recoltează nectarul şi polenul şi de 
punctualitatea cu care se alimentează puietul. 
Totodată, şi nu în ultimul rînd, vigoarea ro- 
iului depinde de capacitatea de reproducere a 
mătcii care de altfel transmite urmaşilor apti- 

tudinile cu care a fost înzestrată genetic. Le- 
gat de aceasta specialiştii spun că o matcă 
bună nu este nevoie să fie tinără, iar calita- 
tea ei depinde în mare măsură de felul creș- 
terii şi îngrijirii pe care a avut-o în diversele 
stadii de dezvoltare. 

Întrucît, aşa cum s-a menţionat, stupăritul 
nu poate progresa dacă lipseşte materialul bio- 
logic de calitate, iar pentru rezolvarea acestei 
probleme apare necesară folosirea roitului prin 
divizarea unei familii care asigură apiculto- 
rului începător mătci de calitate pentru roiu- 
rile ce urmează a le forma. În acest scop se 
va proceda la divizarea familiei care în mo- 
mentul acela se găseşte în perioada „frigu- 
rilor roitului“. Ştiindu-se că în condiţiile din 
ţara noastră de obicei roitul natural are loc 
în a doua decadă a lunii iunie şi deci roiul 
format nu va putea fi de calitate, divizarea fă- 
cîndu-se cu întirziere. În acest caz se pur- 
cede la forțarea începerii de pregătire a ro- 
itului natural pentru a doua jumătate a lunii 
aprilie, în vederea obţinerii lui mai de timpu- 
riu. Imediat după zborul de curăţire şe alege 

o familie sau două, care se amplasează la o 
distanţă oarecare de alţi stupi. În funcţie de 
numărul de roiuri care se doreşte a se ob- 
ţine se ia numărul de familii pentru a fi ur- 
mărite şi îngrijite în mod special, cunoscind 
că o familie poate produce într-un sezon 
aproximativ 8—10 roiuri (V. Harnaj). Aceas- 
tă operaţie decurge după cum urmează. Mai 
întîi, familia aleasă va primi hrană ca stimu- 
lent iar în lipsa culesului cînd are în cuib un 
minim de 8 faguri cu puiet (începutul lui 
aprilie) se mai adaugă 2 faguri (cu puiet că- 
păcit şi albinele acoperitoare fără matcă) luaţi 
de la o altă familie. Aceşti faguri de întărire 
se așază la marginea exterioară a grupului 
de faguri existenţi în stup. Operația de în- 
tărire se repetă după cca 7 zile dar numai 
cu puiet căpăcit şi fără albine, de data aceas- 
ta fiind necesară reducerea spaţiului în stup 
prin aşezarea a două diafragme, închizind între 
ele cei 10 faguri cu puiet. În lipsa culesului 
cuibul se hrăneşte suplimentar de două ori 
pe săptămînă cu sirop de concentraţie 100%/0 
După cca 2—3 zile de la ultima hrănire mat- 

ca începe să depună ouă în botcile ce sînt în 
formare. Din acest moment familia pregătită 
pentru producerea roiului stă sub observaţie 
permanentă şi după ce pregătirea de roit se 
intensifică se procedează la organizarea fa- 
miliei. În același timp se pregătește un stup 
în care prin transvazare (mutare) se ridică din 
stupul-mamă şi se aşază în noul stup matca, 
2 faguri cu puiet şi albinele care se află pe el. 
Pentru ca noua familie să se poată dezvolta 
pînă la venirea toamnei se dotează cu încă 
2 taguri cu puiet şi albinele respective, luaţi 
de la un alt stup, formînd un prim roi cu 
4 rame de puiet, o matcă şi albinele respec- 
tive. 

Familia organizată se va menţine într-un spa- 
tiu restrîns prin mutarea diafragmelor, asigu- 
rîndu-i totodată hrana suplimentară pentru a 
stimula creşterea în bune condiţiurii a larve- 
lor viitoarei mătci. 

Producerea următoarelor roiri mai mici fo- 
losind aceeaşi familie urmează aceleiaşi etape, 
astfel : după căpăcirea primelor botci se scoate 
din stupul mamă cîte un fagure cu puiet şi 

albinele care sînt pe el (acoperitoare) şi cite 
un fagure cu puiet căpăcit de la altă familie, 
ambii introducîndu-se în stupii destinaţi a fi 
gazdă noilor familii (numărul lor fiind în func- 
ție de numărul roiurilor produse). Stupii se 
închid şi se transportă la o distanţă de apro- 
ximativ 2 km de la locul unde s-a produs, 

Creșterea mătcilor. În mod natural familia 
de albine îşi creşte matca fără intervenţia 
stuparului, în unele cazuri se impune însă in- 
tervenţia lui. În această situaţie, îndrumat de 
cunoscători stuparul amator poate să-şi crească 
singur mătci de rezervă. 

Faza de creștere naturală începe cu obţi- 
nerea botcilor în care se dezvoltă larvele ce 
sint hrănite în mod special cu lăptişor de către 
albinele doici, aşa cum s-a arătat. 

Cazurile cind familiile își cresc singure 
mătci sînt : cînd familia şi-a pierdut matca sau 
aceasta nu mai este corespunzătoare, ori fa- 
milia se pregătește de roit. Stuparul poate să 
intervină în una din aceste faze şi să di- 
rijeze creşterea mătcilor folosind mai multe 
metode. Cea mai simplă este atunci cînd stu- 


191 


parul posedă o familie cu o matcă de bună 
calitate dar virstnică, în acest caz va proceda 
astfel : în primul rind se îndepărtează matca 
familiei, pentru a forţa albinele să formeze 
botci, apoi dupăş2 zile se vor distruge botcile 
lăsînd doar 2 dintre ele care sint cele mai dez- 
voltate. 

Se poate întimpla ca botcile lăsate să fie 
de vîrstă necorespunzătoare în care caz se vor 
elimina şi vor fi înlocuite cu larve tinere de 
24—36 ore, ce se vor lua din celulele alătu- 
rate. 

Pentru transvazare se folosește o scobitoare 
îndoită la capătul subţire, formind un unghi 
de cca 80°. 

După cca 10 zile se verifică din nou fagurele 
şi se distrug eventualele botci apărute îm- 
preună cu botca care a crescut necorespunzător 
din cele două rămase. 

După 16 zile botca rămasă eclozionează, iar 
după încă alte 12 zile va începe să depună 
ouă. Această metodă de obținere a mătcilor 
poate fi utilizată de orice stupar, chiar și de 
către cei începători. 

în continuare, activitatea stuparului pe timp 
de vară nu reprezintă altceva decit o verigă 
dintr-un lanţ de activităţi începute devreme 
în primăvară şi terminate la începutul ier- 
nii. Astfel, după pregătirea familiilor pentru 
cules, deplasarea stupilor pentru culesul pas- 
toral stuparul se îngrijeşte de menţinerea efec- 
tivului de familii în stare activă, luînd mă- 
surile ce se impun pentru a preîntimpina unele 
cazuri de inactivitate ce s-ar datora lipsei de 
cules sau apariţiei frigurilor roitului. Astfel, 
stuparul va avea grijă în continuare să com- 
pleteze unele procese tehnologice începute în 
primele luni (aprilie-mai) de activitate sau pe 
cele apărute în sezonul marelui cules. De ase- 
menea, va continua să supravegheze familiile 
de albine şi dacă culesul se înteţeşte, va lua 
măsuri de înlocuire a fagurilor de producţie, 
cunoscind că producţia de miere-marfă ce se 
poate rtaliza la un stup în perioada culesului 
de salcîm, tei şi zmeuriș poate atinge une- 
ori 15—20 şi chiar 30 kg. O familie adună pe 
zi aproximativ 50 g miere la mia de albine 
cînd familia are 20000 albine, cca 70 g la o 

familie de 30 000, 125 g la o familie de 40 000, 
respectiv 160 g la 1000 albine atunci cînd fa- 
milia este formată în jur de 50000 indivizi. 
Urmărește, de asemenea, dacă este asigurată o 
ventilaţie optimă în stup, dacă aprovizionarea 
cu apă proaspătă şi potabilă a familiilor este 
asigurată şi ia măsuri de protecţie a familiilor 
în caz de ploi torențiale şi furtuni. Totodată 
se interesează de programul aplicării tratamen- 
tului la pomi, arbori şi culturi agricole pen- 
tru a închide urdinişurile, în perioadele trata- 
mentelor fitosanitare, prevenind astfel intoxi- 
carea albinelor cu pesticide. 

Stuparul trebuie să supravegheze în perma- 
nență familiile din punct de vedere al sănă- 
tăţii şi în caz de apariţia unor boli, să ia mă- 
suri de carantinizare a stupilor cu boli con- 
tagioase, urmărind în acelaşi timp prevenirea 
furtişagului şi dacă a apărut, să ia măsuri de 
combatere. 

Extracţia mierei provenite din culesurile de 
vară (salcim, tei, facelia, coriandru, floarea- 
soarelui) va fi făcută cu citeva zile înainte de 
sfirşitul culesului respectiv. La terminarea fie- 

cărui cules se procedează la extragerea cerei 
din faguri vechi sau cu defecte, iar cînd al- 
binele nu mai aŭ activitate intensă, spre sfir- 
şitul sezonului, se vor micșora  urdinișurile 
pentru a se putea lucra nestingherit în stup 
folosind masca, fumul şi pinza fenicată. Pînza 
fenicată se foloseşte ca şi fumul, la îndepăr- 
tarea albinelor din magazine sau corpul stu- 
pilor verticali şi constă din o bucată de pînză 
îmbibată cu un amestec de acid fenic concen- 
trat şi apă (80 g acid la 1 1 apă). Pinza se fn- 
tinde pe o ramă de lemn avînd o țesătură de 
strmă, apoi se umectează cu soluţia preparată 
şi se ţine deasupra stupului cca 2—3 minute. 
Stuparul care foloseşte ca protecţie pinza fe- 
nicată se va spăla cu puţin alcool după ter- 
minârea controlului în stup întrucît acidul fe- 
nic concentrat atacă pielea. 

În timpul verii stuparul, mai ales la culesul 
mare şi în timpul recoltării mierei, va fi îm- 
brăcat cu echipament de lucru (halat alb şi 
mască) iar ca unelte de strictă necesitate va 
folosi dalta și afumătorul. 

Operația de recoltare se poate executa în 
două etape. În prima etapă se aleg fagurii 
plini pentru extragerea mierei iar după 2—3 
zile se scot fagurii şi se transportă în cutia 
de transportat la locul extracției. Intervenția 
în stup se face cu mare atenţie pentru a nu 
deranja albinele de la activitatea obişnuită. 

La manipularea ramelor stuparul va efectua 
mişcări sigure iar operaţia se va face în timp 
foarte scurt evitind totodată strivirea albinelor 
de pe fagurii ce se scot din stup. Afumătorul 
va fi minuit cu atenţie, protejind fagurii de 
fum şi de praful care se ridică pe rînd din 
stup după îndepărtarea albinelor cu ajutorul 
fumului. Stuparul cu un număr redus de fa- 
milii nu va utiliza fumul ci va scutura rama 
în stupul de albine după care va îndepărta 
pe cele ce au mai rămas pe fagure folosind 
peria apicolă. În cazul cînd nu au căzut toate 
albinele de pe fagure în stup, la primul scu- 
turat se repetă operaţia pînă se îndepărtează 
toate albinele. 

La alegerea fagurilor cu miere pentru extrac- 
ţie nu se vor lua cei cu puiet, în special ne- 

căpăcit întrucit prezenţa puietului în această 
perioadă este de mare importanţă pentru dez- 
voltarea familiei în viitor. 

În cazul cînd se asigură mierea pentru apro- 
vizionarea de iarnă, stuparul va alege fa- 
gurii clădiți de culoare mai închisă şi cu 
mierea complet căpăcită, care fie că se vor 
lăsa în stup, fie că vor fi depozitaţi în con- 
diţii corespunzătoare pînă la folosire. 

Extracţia mierei se face în încăperi curate, 
aerisite, fără mirosuri greoaie, cu utilaj cu- 
rat, spălat cu apă fierbinte cu 50% sodă şi lim- 
pezit în 2—3 ape curate, expus apoi la soare 
cîteva ore. Pe timp de vară extracția se face 
uşor, mierea fiind fluidă, cu condiţia ca în 
încăpere să nu aibă acces albinele. Operația 
se începe de cu seară şi se termină dimineaţa 
înainte ca albinele să-şi înceapă activitatea. Fa- 
gurii aduşi în cutia de transport rame se scot 
pe rînd din lădiţe şi se sortează pe culori și 
greutate, asigurind astfel calitatea mierei. 

Extracţia mierei cuprinde două faze: descă- 
păcirea fagurilor şi extracția propriu-zisă. De- 
căpăcirea fagurilor se face la masa pentru de- 

căpăcit, scoţind din corpul cu rame cîte o 
ramă cu faguri pentru decăpăcit, care se spri- 
jină cu unul din leaţurile laterale în virful 
metalic deasupra tavei pentru colectarea căpă- 
celelor de ceară. În această poziţie rama este 
orientată pe masa de decăpăcit. După ce fa- 
gurii au fost decăpăciţi pe ambele feţe se 
așază în locaşul extractorului pentru extra- 
gere. 

Extragerea propriu-zisă a fost descrisă la ca- 
pitolul „Utilaje şi ustensile pentru apicultură“. 

Recoltarea polenului este determinată de fac- 
tori economici şi În prezent constituie o preo- 
cupare rentabilă pentru apicultori, el constitu- 
ind un subprodus apicol cules de albinele lu- 
crătoare în mai tot sezonul favorabil. 

Albinele sînt îndrumate la intrarea în stup 
să treacă prin aşa-numita placă activă (care 
poate fi confecţionată din plastic), avînd per- 
foraţii cu P de 5 mm. Placa poate fi din plasă 
de sirmă sau în formă de grătar cu condiţia 
ca orificiile să fie de 5 mm prin care să se 
reţină granulele de polen strînse în coşuleţele 
situate pe picioarele posterioare ale albinelor 

(vezi partea anatomică), care cad apoi într-un 
sertăraş colector. 

Greutatea granulelor de polen transportate 
de albine variază în medie între 5 şi 7 mg 
dar poate atinge şi cca 15 me la un transport. 
Polenul rămas pe picioarele albinelor este de- 
pus de lucrătoare în fundul! celulei, eliminin- 
du-se aerul din masa acestuia (vezi activita- 
tea culegătoarelor de polen). 

Factorii determinanţi care influenţează can- 
titatea de polen culeasă sînt : specia de plantă 
ca sursă de polen, condiţiile meteorologice din 
sezon, puterea familiei de albine și tipul de 
colector folosit. 

într-un sezon favorabil cu fenomene meteo- 
rologice prielnice o familie poate culege între 
15—40 kg polen şi chiar mai mult. O familie 
puternică consumă ea însăşi cca 1,5 kg polen 
la un kilogram albină, iar într-un an 20— 
25 kg (C. L. Hristea). 

Principala măsură ce se ia pentru sporirea 
culesului de polen va fi amplasarea `stupilor 
Într-o zonă bogată în plante polenifere pe o 
rază de cca 400 m. Temperatura ca factor in- 

fluenţabil asupra recoltei de polen determină 
albinele să culeagă în zonele de munte abia 
la amiază, iar cînd temperatura scade sub 10° C 
nici nu ies din stup. Lumina mai puternică 
în zilele senine chiar dacă temperatura este 
mai redusă favorizează culesul de polen. 

Familiile cu puiet în creştere necăpăcit sti- 
mulează culesul de polen, în schimb cele cu 
puiet căpăcit reduc cantitatea disponibilă de 
polen, aşa încît se vor monta colectoare nu- 
mai la familiile puternice cu suficiente rezerve 
de miere. 

Recoltarea propolisului se face de un mic 
grup de albine dintr-o familie, specializate 
anume drept culegătoare de poien şi propolis. 
Acest produs iniţial sub formă de rășină este 
cules de albine de la diverşi arbori: anin, 
conifere, castan, dar mai ales de la plop, pre- 
cum şi de la un mare număr de pomi: cireş, 
cais, piersic, prun, vişin etc. Timpul favorabil 
culesului acestui produs este în lunile august și 
septembrie cam între orele 10—15 cînd tem- 
peratura trece de 15°C, întrucît atunci este 
mai elastic şi ușor de cules, iar albinele sînt 

active numai cînd temperatura mediului este 
prielnică. Albinele extrag cu mandibulele par- 
ticulele din această răşină pe care o introduc 
în coşuleţe care sînt aceleași în care încarcă 
polenul. Întrucît produsul este lipicios, albina 
zboară spre stup cu picioarele posterioare de- 
părtate mult de corp, astfel că stuparul poate 
identifica după aceasta timpul cind se culege 
propolisul. Culegătoarele de propolis ajunseîn 
stup 1l depozitează la locul unde este nevoie 
de acest produs care serveşte ca un chit fo- 
losind la astuparea denivelărilor, crăpăturilor 
din pereţii interiori ai stupului, ajută la fixa- 
rea podişorului etc. Este depus de asemenea pe 
scaunul pe care se reazimă ramele în stup, 
fixează marginile fagurilor clădiți în scorbu- 
rile copacilor etc. Sporirea rezervelor de pro- 
polis pentru a mări şi producția propolis 
marfă se face lărgind la 2—3 mm distanţele 
dintre scîndurelele ce acoperă stupul orizon- 
tal. Astfel albinele sînt obligate să astupe go- 
lurile împotriva curenților (pe care nu-i su- 
portă) cu propolis (în realitate un amestec de 
propolis şi ceară). După cîteva zile stuparul 

rade de pe marginile scîndurelelor produsul, 
formînd niște cocoloaşe de forma unei mingi 
de ten:s pe care le pune la păstrat. Cu ocazia 
controlului de fond stuparul este, de asemenea, 
în măsură să obţină propolis prin înlăturarea 
lui de pe muchea ramelor, umeraşii de sus- 
tinere a ramelor etc. . 

Activitatea în sezonul de toamnă. Începe cu 
revizuirea cuibului, după culesurile din tim- 
pul verii pentru a stabili: prezenţa mătcii şi 
calitatea ei, numărul fagurilor cu puiet şi nu- 
mărul fagurilor cu miere şi păstură. 

Alte lucrări impuse după constatările sur- 
venite în urma revizuirii familiilor care au 
terminat culesul : 

„Înlocuirea neîntirziată a mătcilor neco- 
respunzătoare. 

9 Stimularea familiilor în vederea populați- 
ilor de albine intrate în iarnă. 

@ Reformarea şi îndepărtarea fagurilor cu 
defecte. 

© Revizuirea fagurilor cu păstură în stup. 

e Reducerea spaţiului din stup în vederea 
păstrării căldurii. 

æ Hrănirea stimulatoare toamna şi comple- 
tarea rezervei de hrană pentru iarnă, precum 
şi unirea familiilor slabe. 

Majoritatea lucrărilor semnalate sînt cunos- 
cute din lectura calendarului de activităţi des- 
crise pentru sezonul de primăvară—vară, cu 
toate acestea sînt necesare anumite completări. 
Astfel, cunoscîind că familiile cu mătci tinere 
înregistrează un consum mai redus de hrană, 
stuparul se va îngriji să doteze familiile cu 
mătci de un an. Existenţa fagurilor cu păs- 
tură în stup are influenţă binefăcătoare asu- 
pra rezistenţei albinelor la frig, aceasta avînd 
un potenţial energetic crescut. 

Se vor lua măsuri de împachetare a stu- 
pilor pentru păstrarea căldurii în condiţiile 
iernării în spaţiul liber (exceptind iarna 1984/ 
1985) cînd temperaturile scăzute cu persistenţa 
îndelungată a frigului a impus adăpostirea 
stupilor). 

Totodată, se vor avea în vedere hrănirile 
masive şi compleţarea rezervelor în cazul fa- 


203 


miliilor slabe, al roiului format în vară, cu 
faguri de miere insuficienţi. Administrarea hra- 
nei va fi efectuată în maximum 5—6 zile cînd 
se dă cca 5 kg sirop în concentraţie de 1:1, 
pentru ca albinele să-l poată transforma în 
miere în care scop au la dispoziţie 2—3 zile. 

Toamna se execută şi hrănirea suplimentară 
în care se poate adăuga substanţe proteice. În 
acest caz se administrează 200—300 ml sirop 
de familie şi zi. Adaosul de proteine va fi 
format din 100 ml lapte smîntinit la un litru 
sirop sau un pachet de drojdie uscată la 51 
sirop. 

Despre unirea familiilor slabe s-a vorbit cînd 
s-au descris activităţile din primăvară, trebuie 
însă precizat că această operaţie, avind ca 
stop o bună iernare, se va face numai după 
ce mătcile au încetat de a mai depune ouă. 

Activitate de iarnă. Acesta este sezonul în 
care contribuţia stuparului la îngrijirea albi- 
nelor este minimă, constînd mai ales din con- 
trolul prin ascultarea stupilor urmărind sune- 


204 


tele provenite din mişcările albinelor din 
ghem. Pentru a da posibilitatea familiarizării 
stuparului începător cu programul de lucru în 
stupină pe parcursul unui an dăm calendarul 
lucrărilor apicole întocmit după V. Harnaj: 


CALENDARUL LUCRĂRILOR 
APICOLE 


LUNA IANUARIE 


® Protecţia albinelor împotriva atacului șoa- 
recilor, păsărilor şi animalelor de curte, cio- 
cănitoare, piţigoi etc. 

Protejarea suplimentară a stupilor contra 
vînturilor şi curenților (în zonele unde este 
necesar) amenajîind perdele de protecţie co- 
respunzătoare, care pot fi de stuf, papură, co- 
ceni, tulpini de floarea-soarelui etc. 

O Supravegherea modului de iernare a fa- 
miliilor de albine prin controale auditive săp- 
tămiînale cu măsuri de îndepărtare a unor fe- 
nomene anormale constatate. 

© îndepărtarea fără zgomot a zăpezii neafi- 
nate şi a gheţei de pe scindurelele de zbor 
ale stupilor şi desfundarea urdinişurilor de al- 
bine moarte. 

” Repararea, curățirea şi dezinfectarea in- 
ventarului apicol, confecţionarea de utilaje şi 
dispozitive. 

®Īnrămarea şi fixarea fagurilor artificiali 
În ramele necesare pentru sezonul următor. 

9 Identificarea şi solicitarea amplasamente- 
lor în masive melifere preferate în vederea 
practicării stupăritului pastoral. 

9 Aprovizionarea cu utilaje şi ustensile api- 
cole. 

e Documentare asupra activităţii de stupă- 
rit. 


LUNA FEBRUARIE 


e Supravegherea mai atentă a modului de 
iernare a familiilor de albine prin controale 
uditive, cu măsuri de îndreptare a stărilor 
anormale sesizate. 
` @ Curăţirea şi pregătirea amplasamentului 
stupilor în vederea efectuării zborului de cură- 
tire. 

@ Stimularea şi supravegherea zbor_lui de 
curăţire al albinelor (dacă sînt zile însorite 
cu temperaturi favorabile zborului) cu măsu- 
rile de înlăturare a materialului exterior (cu 
care a fost împachetat stupul) şi chiar capacele 
şi salteluţele. 

e Continuarea rezolvării problemelor reco- 
mandate a se executa în luna ianuarie privind: 
curățirea. repararea şi dezinfectarea inventa- 
rului apieol, depozitarea fagurilor clădiți și cu 
rezerva stupinei, prin tratare cu fum de pu- 
cioasă sau alte preparate. 


LUNA MARTIE 


e Stimularea şi supravegherea zborului de 
curăţire (în zone cu primăvara timpurie). 
„e Efectuarea reviziei sumare de primăvară 
(în zilele însorite şi călduroase), în care timp 
se execută : curățirea fundurilor stupilor, re- 
facerea familiilor orfane, unirea familiilor 
slabe, completarea rezervelor de hrană la 6— 
8 kg cu sirop consistent sau miere de fiecare 

familie, uscarea materialelor izolatoare (cele 
care au fost folosite la protejare), strimtora- 
rea cuiburilor la familiile slabe şi mijlocii. 

e Aplicarea tratamentelor indicate pentru 
combaterea bolilor și dăunătorilor (dacă este 
cazul). 

0 Deplasarea stupilor pentru culesul de în- 
treținere și a dezvoltării timpurii (floră spon- 
tană de pădure, salcie căprească, comună, ar- 
tar, etc.). 

e Instalarea unei familii cu putere medie 
pe cîntarul de control, în stupinele mari. 

e Începerea hrănirii stimulatoare în zonele 
specifice culesurilor intense timpurii (salcîm, 
rapiță de toamnă). 

e Luarea măsurilor de prevenire a furtişa- 
gului între familiile de albine. 

e Asigurarea mijloacelor de transport pentru 
deplasarea stupilor la culesul pastoral. 

e Înrezistrarea observaţiilor fenologice șia 
evoluţiei culesurilor pe fișa familiei instalată 
pe cântarul de control (lucarea se execută în 
toată durata sezonului activ), în cazul stu- 
pinelor mari. 

LUNA APRILIE 


0 Efectuarea reviziei generale de primăvară 
cu care ocazie se execută: fortificarea sau 
unirea familiilor slabe de albine, completa- 
vea rezervelor de hrană prin administrare a 
cca 7 kg miere şi sirop la o familie, întărirea 
familiilor mijlocii pe seama puietului căpăcit, 
ridicat din familia puternică cu o dezvoltare 
mai timpurie. 

@Transvazarea familiilor în stupi curăţaţi 
şi dezinfectaţi, în cazul apariţiei unor boli şi 
dacă este necesar. 

O Lărgirea cuiburiler cu faguri clădiți şi 
apoi cu faguri artificiali (în special pe durata 
înfloririi pomilor). 

O Extragerea polenului de la familiile care 
au adunat prea mult. 

O Instalarea colectoarelor pentru recoltarea 
primelor cantităţi de polen necesare rezerve- 
lor în stup şi pentru vînzare. 

O Introducerea fagurilor cu celule de trîn- 
tori în familiile de prăsilă destinate creşterii 


210 


de trîntori pentru împerecherea mâătcilor ti- 
nere, în stupinele mari. 

@ Verificarea stării sănătăţii la tot efectivul 
da familii. 

e Depistarea, stringerea şi topirea fagurilor 
necorespunzători. 

9 Măsuri de prevenire a furtişagului. 

@® Tratarea fagurilor de rezervă contra gă- 
selniţei. ; 

® Extragerea şi condiţionarea cantităţii de 
ceară provenite de la stupii reformaţi (neco- 
respunzători). 

® Asigurarea şi efectuarea transportului la 
livezile de pomi în vederea culesului şi a po- 
lenizării. 


LUNA MAI 


O Continuarea lărgirii cuibului de puiet în 
raport de dezvoltarea familiei şi evoluţia cu- 
lesului. 

e Menţinerea familiilor puternice în stare 
activă prin scoaterea periodică a fagurilor cu 

puiet căpăcit (şi chiar cu albine tinere dispo- 
nibile) şi dotarea familiilor slabe pentru în- 
tărirea acestora. 

0 Folosirea întregului potenţial al albinelor 
privind secreția de ceară necesară asigurării 
numărului de faguri ciădiţi, în vederea valo- 
rificării culesurilor intense şi pentru produc- 
ţia de ceară-marfă din faguri naturali for- 
maţi în ramele clăditoare. 

e Pregătirea familiilor de albine pentru va- 
lorificarea optimă a culesului nectarului de 
salcim prin: asigurarea spaţiului şi a fagu- 
rilor neclădiți necesari la depozitarea necta- 
rului, unirea familiilor slab dezvoltate, luarea 
de măsuri pentru întărirea familiilor de pu- 
tere medie pe seama albinelor zburătoare din 
familiile ajutătoare, mărirea sistemului deven- 
tilaţie a cuiburilor. 

e Instalarea şi folosirea colectoarelor de po- 
len, în cazul cînd nu s-a făcut în luna pre- 
cedentă. 

e Începerea activităţii de creştere artificială 
3, mătcilor. 

O Instalarea şi alimentarea topitorului de 
ceară tip solar (activitatea de obţinere a ce- 
rei se continuă pe toată perioada secreției). 

® Efectuarea transportului stupilor pentru 
culesul de rapiță şi salcîm (transportul făcîn- 
du-se numai noaptea). 

® Extragerea mierei. 

® Dezinfectarea încăperii în care au fost 
adăpostiți stupii şi fagurii, uscarea şi condi- 
ționarea polenului. 

Urmărirea graficului de aplicare a trata- 
mentelor fitosanitare în zonă şi măsuri de pre- 
venire a intoxicaţiilor cu pesticide. 

Recunoaşterea căilor de acces şi pregă- 
tirea amplasamentului stupilor pentru cules 
pastoral. 

Organizarea transporturilor pentru culesul 
următor (de altfel stuparul îşi schimbă ampla- 
samentul de mai multe ori pe sezon în funcţie 
de perioadele de înflorit și locul masivelor 
nectarifere). 

® Urmărirea prevenirii intoxicaţiilor albi- 
nelor cu substanţe fitofarmaceutice prin închi- 
derea urdinişurilor -În timpul cît în zonă se 

fac tratamente contra bolilor şi dăunătorilor 
agricoli. 


LUNA IUNIE 


„9 Recoltarea şi extragerea mierei de salcîm 
asigurarea rezervelor de miere în faguri pen- 
tru iarna următoare. 

O Prevenirea roirii naturale, formînd fami- 
lii noi (familii cu mătci ajutătoare, nuclee cu 
mătci de rezervă). 

Control permanent privind puterea fami- 
ligi. 

Verificarea şi luarea de măsuri de com- 
batere a bolilor şi dăunătorilor. 

Întărirea familiilor nou formate pe seama 
puietului căpăcit de către albinele tinere din 
familiile puternice predispuse a intra în pe- 
rioada frigurilor de roire. 

Pregătirea familiilor pentru culesul de 
vară. 


° Investigarea, orientarea și găsirea ampla- 
samentelor stupilor şi efectuarea transpor- 

tului (numai noaptea) în vederea culesului de : 
zmeuriş, plantaţii de tei, culturi de coriandru 
şi floarea soarelui). 

O  Condiţionarea mierei şi extragerea de 
ceară. 


LUNA IULIE 


* întărirea familiilor formate în lunile pre- 
cedente. 

înlocuirea mătcilor necorespunzătoare, îm- 
bătrinite sau epuizate (nu mai depun ouă în 
mod normal şi sînt lipsite de vioiciune), din 
familiile de bază cu mătci tinere din nucleele 
formate în acest scop în luna iunie. 
O Recoltarea şi extragerea mierei din cule- 
surile de vară. 

Efectuarea unei revizii generale a cuibu- 
rilor. 
€ Reducerea deschiderii urdinişurilor în caz 
de nevoie. 

Pregătirea stupilor şi efectuarea transpor- 
tului (numai noaptea cu asigurarea aerisirii 

optime) pentru cules de întreţinere (bostănă- 
rii, dovleci în culturi intercalate, fineaţă în 
zona montană etc.). 

O Completarea rezervelor de hrană. 

9 Administrarea stimulentelor în cazul lip- 
sei culesului şi luarea unor măsuri de preve- 
nire a furtişagului. 

@ Condiţionarea şi valorificarea mierei ob- 
ținute. 

O Tratarea fagurilor de rezervă contra gă- 
sălniţei, dacă mai este cazul. 

O Recondiţionarea inventarului ce eventual 
s-a deteriorat. 


LUNA AUGUST 


0 Recoltarea şi extracția mierei din cule- 
surile tirzii. 


9 Scoaterea fagurilor plini din stupii ori- 
zontali. 


© Evacuarea corpurilor şi a magazinelor 
pline de pe stupii verticali. 

e Echilibrarea şi completarea rezervelor de 
provizii pentru iarnă. 

e Deplasarea stupilor la culesurile tirzii de 
întreţinere (din luncile riturilor şi deltă). 

e Înlocuirea mătcilor necorespunzătoare. 

e Eliberarea de provizii a fagurilor desti- 
naţi reformării (prin decăpăcire după dia- 
fragmă). 

e Controlarea calităţii proviziilor de miere 
cu scopul identificării mierei de mană în zo- 
nele în care sint posibile asemenea culesuri. 

e Efectuarea reviziei generale a familiilor 
care nu s-a efectuat în luna iulie, 

© Stimularea cu hrană a familiilor pentru 
identificarea creşterii puietului: în cazul defi- 
citului de cules tirziu. 

e Condiţionarea şi valorificarea produselor 
apicole provenite de la ultimele culesuri. 

9 Tratarea fagurilor de rezervă contra gă- 
selniţei. 

e Identificarea surselor de cules tirziu, fn- 
treținerea şi organizarea transportului stupilor 
la cules. 

LUNA SEPTEMBRIE 


e Continuarea culesului tirziu pentru stimu- 
area activităţii albinelor. 

9 Reducerea spaţiului şi rinduirea corectă 
si definitivă a fagurilor din cuiburi în vederea 
iernării. 

O Completarea rezervelor de hrană pentru 
iarnă cu faguri de rezervă. 

© Identificarea şi reformarea fagurilor ne- 
corespunzători (goliţi de provizii în luna pre- 
cedentă). 

O Unirea familiilor temporare sau ajutătoare 
cu familiile de bază (după încetarea creşterii 
puietului) şi iernarea mătcilor de rezervă după 
metoda adoptată. 

e  împachetarea cuibului împotriva schimbă- 
rii bruște a temperaturii (prin aplicarea sal- 
teluţei deasupra podişorului, reducerea spaţiu- 
lui în stup cu ajutorul diafragmelor, reduce- 
rea închiderii urdinişului etc:) şi măsuri co- 
respunzătoare privind eliminarea umezelei din 
stup pe timpul iernii. 

O Efectuarea reviziei generale a familiilor la 
care În luna precedentă nu s-a efectuat. 

Confecţionarea adăposturilor (din snopi de 
coceni, baloturi de paie etc.) improvizate pen- 
tru protejarea stupilor cu albine pe timpul 
iernii. 

Condiţionarea şi valorificarea mierii şi ce- 
rii-marfă rezultate de la pregătirea definitivă 
pentru iernat. 

'Tratarea fagurilor de rezervă împotriva 
găselniţei. 

Completarea registrului (caietului) de evi- 
denţă cu datele economice pentru sezonul ex- 
pirat. 
® Revizuirea utilajelor şi ustensilelor şi pre- 
gătirea lor pentru sezonul următor cu mă- 
suri de conservare (păstrare). 


LUNA OCTOMBRIE 
® Prevenirea atacului de rozătoare prin 
instalarea grătarului sau a unei fişii de plasă 


metalică la urdinișul stupului. 

® Stimularea şi supravegherea zborurilor de 
curățire ale albinelor. 

e Confecţionarea  adăposturilor improvizate 
pentru protejarea stupilor pe timpul iernii, 
dacă nu au fost făcute în luna precedentă. 

O Confecţionarea şi instalarea perdelelor 
(din stuf, papură, coceni, tulpini de floarea- 
soarelui etc.) de protecție împotriva vînturilor 
şi a curenților reci. 


® Sortarea şi curățirea fagurilor de rezervă 


® Extracţia şi condiţionarea mierei şi a 
cerei. 


» Curăţirea şi dezinfectarea stupilor elibe- 
raţi de albine şi de la rezervă. 


© începerea reparării utilajelor şi ustensi- 
lelor cu pregătirea lor pentru sezonul următor. 


© Adăpostirea și depozitarea utilajelor și ma- 
terialelor. 


® Efectuarea ultimului control în stup, in- 
tervenind cu remedieri acolo unde este cazul. 

LUNA NOIEMBRIE 


e Efectuarea ultimului control la stupii ne- 
controlaţi în luna precedentă, cu rezolvarea 
unor eventuale deficienţe. 

e Așezarea stupilor în adăpostul: improvizat 
(dacă este cazul). 

e Supravegherea şi controlul stării stupilor 
în adăpostul improvizat. 


E Supravegherea şi stimularea zborurilor 
tirzii (dacă este cazul). 

e Extragerea şi condiţionarea produselor 
apicole rămase din lunile precedente. reforma- 
rea ultimilor faguri, extragerea de ceară şi 
propolis, continuarea reparațiilor la stupi şi 
ustensile apicole. 

e Aprovizionarea cu utilaje şi ustensile ne- 
cesare sezonului următor. 


e Documentare asupra noutăţilor, schimb de 
idei cu alţi stupari vechi sau începători. 

E Înregistrarea şi analiza eficienţei activi- 
tăţii pe fiecare familie şi pe total, analiza 
lipsurilor constatate şi înregistrarea lor în ca- 

iet ca părţi negative, pentru ca în sezonul ur- 
mător să fie prevenite. 


LUNA DECEMBRIE 


e Supravegherea și controlul săptămînal pri- 
vind starea stupilor împachetaţi pentru iernat. 

e Înlesnirea și supravegherea zborurilor tîr- 
zii dacă este cazul. 

@ Îndepărtarea (fără zgomot) a zapezii şi a 
gheții de pe scîndurelele de zbor. 

e Măsuri de protejare, suplimentară a` stu- 
pilor, împotriva vînturilor și a curenților reci. 

® Continuarea reparării utilajului și usten- 
silelor. 

O Aprovizionarea cu ustensile apicole, va- 
lorificarea produselor apicole. 

e Conceperea unui plan de acţiune pe anul 
următor. 

e Continuarea documentării şi schimbul de 
experiență, participare la cursuri legate de 
activitatea în apicultură etc. 

Din cele arătate rezultă importanța calen- 
darului lucrărilor care se adresează în special 
celor care posedă mai multe familii, dar în- 
trucit el cuprinde majoritatea proceselor teh- 
nologice aplicabile în practică, poate folosi 
şi stuparilor începători (cu mai puţine familii), 
cu condiția să fie adaptat la condiţiile con- 
crete pentru fiecare caz în parte. Calendarul 
avînd menirea să amintească celor interesaţi 
ce trebuie şi cînd trebuie să efectueze anu- 
mite operaţii şi cu ce mijloace pot fi gcestga 
duse la îndeplinire. 


PLANTE NECTARIFERE 


După cum s-a mai menţionat, există în țara 
noastră o bogată floră cu plante care sînt 
deosebit de utile pentru apicultură (tabelul 2). 
Acestea au fost denumite de către specialiști, 
plante melifere sau nectarifere. Unele din ele 
au denumirea de plante polenifere (alunul, mà- 
cul, porumbul) de la care albinele culeg nu- 
mai polen. 

În cele ce urmează vor fi prezentate pe scurt 
cele mai importante și mai uşor accesibile din 
punct de vedere al stupăritului. 

Plantele nectarifere (melifere) sînt împărțite 
în patru grupe: arbori și arbuşti, pomi fructi- 
feri, plante din flora spontană şi plante de 
cultură. 

Arbori și arbuşti meliferi. Din această grupă 
prezintă importanţă următoarele specii: Ar- 
ţarul tătărăsc, Castanul sălbatic, Jugastrul, 

Paltinul, Păducelul, Porumbarul, Salcia, Sal- 
cimul, Salcimul japonez, Teiul şi Zmeurul. 

Arţarul tătărăsc (glădiş) este un arbust de 
talie mai mare putind ajunge la înălțimea de 
1—8 m, are tulpina netedă, mult ramificată, cu 
frunze simple, ovale şi crestate, iar florile de 
culoare gălbuie, decorative. Este răspîndit în 
pădurile de cîmpie, dar creşte și în cele de 
deal. Înflorește în luna mai cu puţin timp 
înaintea salcimului. Florile au potenţialul ri- 
dicat de nectar şi polen. Perioada înfloritului 
durează 10—12 zile. 

Castanul sălbatic creşte pe aliniamentele şo- 
selelor şi mai-ales pe bulevardele din locali- 
tăţi, fiind un arbore decorativ. Înflorește la 
sfîrşitul lunii aprilie, începutul lunii mai. Du- 
rata înfloritului este de 10—12 zile. 

Jugastru are înălțimea de peste 15 m, cu 
trunchiul drept, scoarța solzoasă şi frunze pal- 
mate, cu 3—5 lobi care, spre toamnă au o 
culoare galbenă. Florile au culoarea galben- 
verzuie. Înflorește la cîmpie în luna mai și în 
zonele de deal în luna iunie. Durata înflori- 
tului este de 20—25 zile. 

Tabelul 2 


Principalele plante nectarifere și producţia 
maximă de miere 


Denumirea plantei | Kg/ha 


Anghinarie 400 
Cimbrişor 200 
Coriandru 500 
Mătăciune 400 
Mentă 200 
Păpădie 200 
Răchitan 200 
Roiniţă 200 
Salcie albă 200 
Salcim 1 100 
Salcim japonez 400 
Salvie 300 
Scaiul dracului 300 
Sulfină 300 
Talpa giştii 400 
Tei cu frunză mare 600 
Tei pucios 1100 


226 


Tabelul 2 (continuare) 


Denumirea plantei Kg/ha 
Tei argintiu 1 400 
Trifoi alb 300 
Zmeur 200 
Lucernă irigată 300 
Facelia 1 000 


Paltinul (de cîmp şi de munte) are înălțimea 
de 30—40 m, creşte atit în păduri, asociat cu 
alţi arbori, cît și în parcuri și aliniamente pe 
străzi și şosele. Are coroana largă, cu frunze 
palmat lobate (5—7 lobi). Înfloreşte în luna 
aprilie cel de cîmp, respectiv luna mai cel de 
munte. Florile sînt de culoare galben-verzui. 

Păducelul este un arbust ce creşte în zonele 
de cîmpie și de deal, are coroana rară, iar pe 
ramuri este prevăzut cu ţepi de 3—5 cm, cu 
frunzele mici lobat-crestate. Înfloreşte în luna 
mai, florile au culoarea alb spre roz. Durata 
înfloritului 10—15 zile. 

Porumbarul este un arbust pitic, crește în 
cîmpie și în zone de deal. Înflorește înainte 


227 


să apară frunzele, la începutul lunii aprilie. 
Culoarea florilor alb spre roz. Durata înflo- 
ritului cca 10 zile. 

Salcia albă este răspîndită în luncile rturilor 
şi crește înaltă de pînă la 20 m, are o mare 
longevitate, putind atinge 100 de ani. Înfloreşte 
în lunile aprilie-mai. Florile au inflorescențe 
în formă de amenţi de culoare galbenă cele 
bărbătești şi verzui şi puţin mai lungi cele fe- 
meieşti. înfloreşte în luna aprilie şi durează 
aproximativ 10—15 zile. 

Salcia căprească crește înaltă de 9—10 m, nu 
preferă marginea apelor ca salcia albă. Flo- 
rile au inflorescențe în formă de amenţi (miţi- 
şori), avind perioada de înflorire timpurie în 
martie şi aprilie. Într-o singură zi cu soare al- 
binele unei familii pot culege de la un singur 
arbore nectar proaspăt și polen pentru 2—3 
rame de cuib. Durata culesului este de 10—15 
zile. 

Salcîmul alb (obișnuit) este arborele ale cărui 
flori au conţinutul bogat în nectar, iar mierea 
preparată din aceste flori este, după părerea 
multor specialişti, de cea mai bună calitate. 

Arborii cresc atit răzleţi (cînd nu prezintă 
prea mare importanță), cît şi în masiv unde 
se poate realiza miere în proporţie de aproxi- 
mativ 90% numai de salcim, cu condiţia ca 
în zonă să nu existe plante cu o perioadă de 
înflorire în acelaşi timp. Masivele compacte de 
salcim care prezintă importanţă pentru stu- 
părit, sint cele din sud-estul Olteniei (Poiana 
Mare, Calafat, Dăbuleni, Corabia), nord-estul 
Munteniei (Bucureşti, Periș, Ploiești), sudul 
Moldovei (Hanul Conachi, Valea Bîrladului, 
Huși), nord-vestul Transilvaniei (Aiud, Blaj, 
Alba Iulia). Suprafaţa ocupată de masivele 
menţionate este de aproximativ 75000 ha. În- 
florește la sfîrşitul lunii aprilie, începutul lunii 
mai în zonele de șes şi în a doua decadă a 
lunii mai, în zona de deal (podişul Transilva- 
niei). Durata înfloririi în masiv este de aproxi- 
mativ 12 zile. 

În condiţii favorabile se pot obţine 10—14 kg 
miere pe zi şi familie. Secreţia de nectar este 
intensă şi variază între 1—4 mg pe floare, cu 
un conţinut ridicat de zahăr (40—70%/0). 

Salcimul japonez creşte în parcuri şi alinia- 
mente, are înălțimea medie de 20 m şi este 
mai viguros decît salcimul alb, are coroana ro- 
tundă, ramurile lipsite de ţepi, frunzele impari- 
penate compuse ca și la salcîmul alb însă au 
culoarea verde-închis. Florile sint mai mici, 
grupate în panicule mari de 15—30 cm, de cu- 
loare albă-verzuie. înfloreşte mult mai tîrziu 
decit salcîmul alb şi anume în lunile iulie- 
august cu o durată de 15—20 zile. 


Teiul argintiu sau teiul alb, creşte înalt de 
20—25 m, frunzele sint mari, de culoare ar- 
gintie pe partea dorsală (inferioară). Are flo- 
rile mari, galbene şi foarte parfumate, grupate 
cite 5—10 la bază cu o bractee (o frunzuliță 
falsă) . 

Din nectarul cules rezultă o miere de foarte 
bună calitate preferată de mulţi consumatori. 
Prezintă importanţă plantațiile masive în ve- 
derea obținerii unui produs omogen cu gust 
şi aromă specifică. Cel mai mare masiv de tei 
din ţara noastră (după unii specialişti, cel mai 
mare din Europa) este situat în triunghiul Ni- 
culiţel—Tulcea—Babadag. 

Prezintă importanţă alte două specii din care 
teiul pucios (Tilia cordata) şi cel cu frunza 
mare (Tilia platyphyllos) a căror producţie 
disponibilă de nectar transformabil în miere 
intrece pe toate plantele hectarifere (vezi ta- 
belul 2). înfloreşte la sfîrşitul lunii mai, în- 
ceputul lunii iunie. Speciile de tei înfloresc 
la, intervale de aproape 10 zile, aşa încît pe- 
rioada culesului se prelungește la 25—30 zile. 
Producţia estimată la un hectar de tei poate 
atinge în anii favorabili 1200—1 400 kg. 

Zmeurul este arbustul cu cea mai mare 
răspîndire în special în zonele de deal şi de 
sub munte. Are tulpiniţa şi ramurile prevă- 
zute cu ţepi, frunzele penat-compuse şi trifo- 
liate, acoperite cu, perişori albicioşi pe partea 
inferioraă. Florile sînt mici, grupate în inflo- 
rescenţe şi au culoarea albă. Prezintă mare 
importanţă pentru apicultură. Înflorește în lu- 
nile iunie-iulie şi are o perioadă de 20—25 zile. 

Pomii fructiferi. Speciile din această grupă 
sînt relativ sărace în nectar şi polen în com- 
paraţie cu arbarii, dar prezintă totuşi impor- 
tanţă avînd în vedere că pomii sînt situaţi în 

localităţi sau în apropierea lor încît nu se 
impune deplasarea stupilor deriît în unele ca- 
zuri şi atunci la distanţe mici. Pe de altă parte 
livezile oferă primul cules mai important în 
primăvară, fără ca labinele să facă efort prin 
deplasarea la mari distanţe. Totodată agricul- 
tura beneficiază de aportul albinelor la creşte- 
rea producţiei de fructe. 

Pomii fructiferi înfloresc mai mult sau mai 
puţin în aceeaşi p'rioadă, totuşi există pe- 
rioade relativ difer:nţiate astfel: caisul fn- 
florește imediat č „pă desprimăvărare, florile 
apărînd înainte de înfrunzire, iar piersicul fn- 
floreşte cu 5—7 zile mai tirziu. Urmează după 
cca o săptămină să înflorească cireşii şi vi- 
şinii, apoi merii, perii şi prunii, urmind a se 
termina perioada înfloritului pomilor cu nucii 
şi gutuii. 

Plante din flora spontană. Sint cele care 
cresc şi se înmulţesc fără intervenţia omului 
(nu se plantează, nu se seamănă) în pajişti, li- 
vezi, parcuri etc. Din acestea prezintă impor- 
tanţă pentru apicultură următoarele: Ceara 
albinei, Cimbrişor, Iarba şarpelui. Limba mie- 

lului, Păpădie, Răchitan, Sulfină, Talpa gtştii, 
Trifoiul alb, Zburătoare etc. 

Ceara albinei creşte în pajişti, foarte rar se 
cultivă ca plantă decorativă, avînd florile par- 
fumate, de culoare alb-roz, grupate în inflo- 
rescenţe. Perioada iniloritului începe în luna 
iulie și durează plină în august, florile deschi- 
zindu-se una după alta, începînd de la baza 
inflorescenței, astfel culesul la această plantă 
durează 40—50 zile. Cantitatea de nectar la o 
floare este de 1;5—3,6 me. 


Cimbrişorul sau cimbrul de cîmp, creşte prin 
pășuni, are talie mică, cu flori de culoare 
roz-purpuriu. înfloreşte aproape în tot cursul 
verii începind din luna mai. 

Iarba șarpelui este răspindită de la cîmpie 
pină în zona de munte. Are florile la început 
de culoare roşie, apoi devin albastre. Înflo- 
rește în lunile iulie-august. Are un conţinut 
destul de bogat în nectar, astfel că în zonele 
unde are densitate mare, unele familii pot zu- 
lege nectar pentru 10—12 kg miere pe sezon. 

Limba mielului are tulpina ramificată şi îm- 
preună cu frunzele este acoperită cu perişori. 

Florile au culoare, albastră. Înflorește în lunile 
iunie-iulie şi durează o perioadă de aproxima- 
tiv 30—40 zile. 

Păpădia creşte în formă de rozetă, cu frun- 
zele aproape paralele cu solul. Este răspîndită 
peste tot, de la cîmpie pînă în zonele de sub 
munte, în pajişti, livezi, parcuri şi margini de 
drumuri. Planta are o singură floare în formă 
de rozetă de culoare galbenă şi se deschide 
numai dimineaţa cînd primeşte vizita albi- 
nelor. Plantele înfloresc în etape şi durează 
aproape toată vara. 

Răchitanul are talie mare, poate ajunge înalt 
de 1,5 m, cu tulpina în patru muchii, ramifi- 
cată numai spre virf. Are frunzele asemănă- 
toare cu cele de răchită, de unde şi denumirea 
populară de răchitan. Florile sînt grupate în 
inflorescențe de forma unui spic, au culoarea 
roşie-violaceu, uneori roz-purpuriu. Înfloreşte 
din iulie pînă în septembrie. 

Sulfina este. de două feluri: albă (cu flori 
albe) şi galbenă (cu flori galbene), creşte înaltă 
de pînă la 1 m şi foarte ramificată, avînd 
frunzele trifoliate asemănătoare celor de lu- 

cernă. Florile conţin pe lingă nectar şi polen 
un ulei eteric numit cumarină cu miros plă- 
cut. Planta uscată la umbră poate servi la par- 
fumarea stupului, putind fi pusă deasupra sal- 
teluţei cînd se împachetează pentru iernat. Atit 
sulfina albă cît şi cea galbenă sînt bogate în 
nectar şi polen şi înfloresc toată vara. 

Talpa giștii are talia de la medie la înaltă 
(50—150 cm), cu tulpina în patru muchii, puţin 
ramificată, cu frunze de forma labei de giscă, 
de unde şi denumirea populară. Florile sînt 
grupate la baza fructelor, de culoare roz. În- 
floreşte toată vara. Planta are un miros greoi: 

'Trifoiul alb are talie mică (20—30 cm), se 
aseamănă cu trifoiul cultivat, deosebindu-se 
prin faptul că are frunzele mai mici şi florile 
albe, de unde şi denumirea de trifoi alb. Creşte 
în toate zonele ţării în toate pajiștile. Înflo- 
reşte din primăvară pină toamna tirziu. 

Zburătoarea crește în zonele de deal şi de 
munte prin poieni şi tăieturile de pădure, are 
tulpina dreaptă, de înălţime variabilă 50— 
200 cm. Florile au culoarea roşie-violaceu şi 
sint grupate în inflorescențe. Fructul este o 

capsulă cu seminţe mici, cu perişori care le 
face să zboare şi datorită acestei însușiri po- 
porul i-a dat denumirea. Înfloreşte în luna iu- 
lie şi durează pină în august, în funcţie de 
altitudine. 

Plante cultivate anuale sau perene. Plantele 
anuale se seamănă în fiecare an şi cele perene 
odată la mai mulţi ani, formează un singur 
grup din care unele din ele prezintă mare in- 
teres pentru apicultură, avînd un conţinut bo- 
gat de nectar şi polen. Dintre acestea au o 
pondere mai deosebită următoarele: Anghi- 
naria,  Coriandrul, Facelia, Floarea-soarelui, 
Isopul, Isma bună, Levănţica, Lucerna, Mâtă- 
ciune, Muştarul, Porumbul, Sparceta, Rapiţa 
şi Roiniţa. 

Anghinaria este o plantă de origine medite- 
raneană şi se cultivă în scop medicinal (con- 
ţine printre altele un principiu amar — cina- 
rină). Are tulpina înaltă (60—180 cm), păroasă, 
cu frunze prevăzute pe margini cu ţepi de cu- 
loare verde-deschis pe faţa superioară şi albi- 
cioasă pe cea inferioară. Florile sînt tubuloase, 
în formă  globuloasă, avind diametrul de 


236 


4—5 cm, de culoare roşie-violaceu, iar la baza 
globuleţului are 4—5 rînduri de frunzuliţe 
ghimpoase. Înflorește numai începînd cu anul 
al doilea de la semănat, fiind perenă poate să 
dureze 3—5 ani. Înflorește în luna iulie şi du- 
rează aproximativ 20 zile. Este bogată în 
nectar. 

Coriandrul este, de asemenea, de origine me- 
diteraneană, are talie medie (30—60 cm) cu 
tulpina ramificată numai în partea superioară. 
Este cultivată ca plantă aromată, dar în plină 
vegetaţie are un miros greu de ploşniţă. Flo- 
rile sint grupate în umbele de culoare albă 
spre roz-violet. Înflorește la sfîrşitul lunii iu- 
nie şi începutul lunii iulie, florile apărînd în 
etape mai întîi cele de la bază, apoi progre- 
siv, pînă înfloreşte toată planta, astfel că pe- 
rioada de cules se prelungeşte pină la aproxi- 
mativ 20 zile. Conţinutul în nectar este foarte 
ridicat. 

Facelia este plantă anuală cu tulpina de 
30—70 cm, ramificată în partea superioară, 
fiind acoperită ca şi frunzele cu peri aspri. 
Florile au culoarea albăstruie. Este cultivată 

în mod special ca plantă producătoare de nec- 
tar. Are o durată scutră de vegetaţie, înflo- 
reşte la 45—50 zile de la data semănatului. 
Înfloritul începe în luna mai şi durează în 
jur de 35—50 zile. Această plantă face parte 
din grupa celor mai valoroase din punetul de 
vedere apicol. 

Floarea-soarelui reprezintă planta de cultură 
de nectar şi polen, fiind cultivată în masive 
mari, mai ales în zonele de cîmpie în care de- 
plasarea stupilor se poate face fără dificul- 
tăţi. Familiile amplasate într-un masiv cu raza 
de 2—3 km pot culege 5—6 kg miere pe zi şi 
familie, cu condiţia ca timpul să fie favorabil. 
Culesul la floarea-soarelui începe la sfîrşitul 
lunii iulie şi durează aproximativ 20—25 zile. 
Producţia de miere este apreciată în medie la 
60 kg pe hectarul cultivat. 

Isonul are tulpina de înălţime medie (30— 
80 cm), jumătate lemnoasă şi jumătate jier- 
bcasă. Florile au culoarea albastră, roz, uneori 
sînt albe. înfloreşte în iulie şi durează pînă 
în septembrie. 

Isma bună (menta) este o plantă perenă, de 
talie medie (30—60 cm), puternic ramificată. 
Atit tulpina cît mai ales frunzele conţin un 
ulei eteric, cu miros plăcut, motiv pentru care 
se cultivă ca plantă aromată. Florile au cu- 
loarea violacee. Înfloreşte din iunie pînă în au- 
gust, fiind una din plantele cu perioada eu- 
lesului cea mai lungă. În flora spontană mai 
cresc unele specii destul de valoroase printre 
care menta broaştei, menta creaţă, care au 
aproape aceleaşi caracteristici cu isma bună, 
avînd şi timpul de înflorire aproximativ ace- 
laşi. b 

Levănțica este plantă perenă, avînd o înăl- 
time medie (40—80 cm), are forma de semi- 
arbust, fiind ramificată de la linia solului. Flo- 
rile au culoarea albăstruie, plăcut mirositoare. 
În ultimul timp s-a extins cultura şi în ma- 
rile parcuri urbane, fiind folosită pentru extra- 
gerea unui ulei eteric foarte valoros folosit în 
industria chimică. Înfloreşte în luna iunie şi 
durează pînă în luna august. 

“Lucerna este plantă perenă, cultivată pen- 
tru furaj, avind un conţinut mare de substanţe 

proteice. Prezintă importanţă pentru apicul- 
tură, aviîndu-se în vedere perioada lungă a 
înfloritului, mai ales în cazul loturilor semin- 
cere şi cînd culturile sînt irigate. 

Mătăciunea are înălţime medie (30—70 cm), 
cu tulpina bogat- ramificată, avînd miros ase- 
mănător roiniţei. Florile sînt grupate la sub- 
soara frunzelor de la nodurile superioare din 
ce în ce mai apropiate spre vîrf, formînd spice 
alungite de culoarea albastră-violaceu. Înflo- 
rește începind din luna iunie şi durează pină 
la sfîrşitul lunii iulie. Planta creşte şi in flora 
spontană. Este cultivată ca plantă aromată da- 
torită conţinutului în ulei eteric. 

Muştarul alb şi negru (după culoarea semin- 
telor) se cultivă pentru a fi utilizate la extra- 
gerea uleiului eteric. Ambele specii au florile 
asemănătoare şi înfloresc în luna mai sau 
prima decadă a lunii iunie. Durata înfloritului 
este relativ scurtă (6—10 zile), dar prezintă 
importanţă pentru apicultură, făcînd parte din 
grupa plantelor ce înfloresc mai de timpuriu 
și ocupă suprafeţe mari în zonele de cîmpie. 

Porumbul este o plantă de la care albinele 
culeg polenul, fiind cea mai valoroasă plantă 
din acest punct de vedere. Este cultivat în 
masive mari, avînd o producţie de polen prac- 
tic inepuizabilă. Înflorește la începutul lunii 
iulie şi durează pină la sfirşitul lunii septem- 
brie. 

Sparceta este o plantă perenă cultivată pen- 
tru furaj în zonele de cîmpie şi de deal, are 
talie înaltă (100 cm) cu numeroși lăstari care 
poartă în vîrf flori grupate în inflorescențe cu 
cîte 50—100 flori fiecare. Florile au culoare 
roz şi se deschid începind din luna mai şi du- 
rează 20—25 de zile. Planta crește şi spontan. 

Rapiţa de toamnă are aceleași caracteristici 
ca muștarul, cu deosebirea că înfloreşte în- 
prima decadă a lunii mai, înainte de a înflori 
salcimul, din care cauză prezintă interes pen- 
tru apicultură. 

Roiniţa este plantă perenă, are talie medie 
(40—70 cm) cu tulpina ramificată de Jos, are 
miros pronunţat de lămiie asemănător cu cel 
de mătăciune. Florile sînt situate pe ramurile 
laterale şi în virful tulpinii. Înfloreşte din 

luna iunie şi durează pînă în august. Datorită 
mirosului puternic şi plăcut iarba de roiniţă 
(ca şi cea de mătăciune) este folosită la parfu- 
marea stupului (se freacă interiorul stupului 
cu un mănunchi de iarbă proaspăt recoltată) 
pentru a atrage roiul (cînd jse introduce roiul 
în stup), favorizind astfel fixarea acestuia în 
stup. De aici şi denumirea de roiniţă. Planta 
creşte şi spontan. 

Arborii cu un conţinut de substanțe răşși- 
noase. Din aeastă categorie prezintă interes 
pentru apicultură : Bradul, Frasinul, Mestea- 
cănul şi Pinul. 

Bradul creşte înalt de aproape 50 m, cu 
profil cilindric, are florile bărbăteşti grupate 
în amenţi de formă mai groasă (faţă de cele 
femeiești), de culoare gălbuie, iar cele fe- 
meieşti sint dispuse în conuri cilindrice lungi 
de 10—20 cm, avind culoarea brun-roşiatică, 
de unde şi denumirea populară de brad roşu. 

Arborele prezintă importanţă pentru culesul 
de mană în lunile iunie şi iulie, precum şi 
pentru culesul substanţelor răşinoase, pe care 
albinele le transformă în propolis. 

Frasinul, arbore înalt de pînă la 35 m, cu 
frunze compuse din foliole în număr mediu 
de 11, avind florile grupate în panicule care 
apar înaintea frunzelor, de culoare negru-vio- 
laceu. Conţine substanţe rășinoase. O specie 
numită Mojdrean produce mană (Fl. Cră- 
ciun). 

Mesteacănul, arbore de 30 m înălţime, are 
tulpina cu scoarţa albicioasă, frunzele rombo- 
idale, de culoara verde mai deschis pe partea 
inferioară. Florile bărbătești sint grupate în 
amenţi în număr de 2—3 pe virful lujerilor 
care se formează în vara precedentă şi amenţi 
femeieşti care apar primăvara şi au formă co- 
nică. Mesteacănul înfloreşte în lunile aprilie- 
mai în funcţie de altitudine, de la care albi- 
nele culeg polenul. De- asemenea, uneori, în 
aprilie, în anii favorabili produce importante 
cantități de mană. Mugurii secretă substanţe 
răşinoase. 


Pinul este un arbore care ajunge la înăl- 
ţimea de 50 m, are mugurii lungi de cca 
3 cm, de formă ovoidă, groşi de cca 0,5cm. 
Frunzele cresc cîte două de fiecare mugu- 

raş, au forma aciculată (ace) şi sînt Jungi, 
de culoare verde-albăstrui. Prezintă importan- 
ţă pentru culesul de mană şi substanţe răşi- 
noase. De menţionat, că secreția maximă de 
mană la conifere are loc la sfîrşitul lunii iu- 
nie şi începutul lunii iulie, iar în zonele cu 
altitudine mare aceasta este întîrziată cu cel 
puţin 25—30 de zile. Secreţia rășinoasă se pro- 
duce în momentul apariţiei mugurilor şi du- 
rează pînă la desfacerea completă şi transfor- 
marea acestora în frunze sau flori. 

Plante dăunătoare (toxice) pentru albine. 
Unele plante din flora ţării conţin nectar şi 
polen, cu un conţinut de substanțe toxice, de 
care stuparii, în special acei care utilizează 
culesul pastoral trebuie să țină seama, oco- 
lindu-le ori de cîte ori va fi cazul. Dintre 
acestea, cele mai toxice sint: Degeţelul roșu, 
Degetarul, Stirigoaia, Omagul etc. 

Degeţelul roşu are tulpina înaltă de 60— 
90 cm. Atiît tulpina cît şi frunzele sint pre- 
văzute cu perișori, cu flori grupate spre viîr- 
ful tulpinii într-o singură direcţie. Culoarea 
florilor este roşie-purpurie la exterior şi roză 

la interior, cu peri şi pete în formă de punct 
de culoare brună, înconjurată de un cerculeţ 
alb. Floarea durează cca 5 zile. Planta se cul- 
tivă în scop medicinal. 

Degetarul este plantă asemănătoare cu de- 
geţelul roşu, deosebindu-se prin culoarea gal- 
benă, fiind destul de răspîndit în flora spon- 
tană. 

Stirigoaia creşte înaltă, putind ajunge pînă 
la 1,5 m, cu frunze în primii ani în formă 
de rozetă, lungi de cca 30 cm. Florile situate 
spre virful tulpinei, de culoare albe-verzui. 
Înflorește în lunile iulie-august. 

Omagul sau omeagul crește în zona mon- 
tană în locuri umede şi margini de păduri. 
Are conţinut mare de zlcaloizi şi este folosit 
ca plantă medicinală. Florile sint albastre- 
violet. Înfloreşte începînd din luna iulie pînă 
în septembrie. Datorită conţinutului în alca- 
loizi (1—3%0) planta este foarte toxică. 


PRODUSE APICOLE 


Munca stuparului de creștere şi îngrijire a 
albinelor, împreună cu activitatea acestora pe 
timpul culesului, se concretizează prin canti- 
tatea şi calitatea produselor apicole obţinute. 
În capul listei produselor apicole se află mie- 
rea, care nu este altceva decit nectarul sau 
alte substanţe dulci (mana, diverse sucuri) 
transformate prin prelucrarea lor de către al- 
bine. Această prelucrare are la bază trei eta- 
pe: transformarea zahărului din nectar sau 
alte substanţe dulci, reducerea cantităţii de 
apă conținută de acestea şi îmbogățirea lor 
în enzime, acizi organici etc. 

Nectarul brut (principala materie primă api- 
colă) așa cum se găseşte în flori este format 
din cca 70—80% apă, zahăr sub formă de za- 
haroză, fructoză, dextrină etc. 

Odată cu căpăcirea celulelor, procesul de 
transformare a nectarului în miere se consi- 
deră încheiat. În funcţie de plantele de la 
care s-a făcut culesul, mierea poate fi: 

e  Monofloră, cînd culesul s-a făcut în ma- 
rea majoritate de la o singură specie (salcîm, 
tei, floarea-soarelui etc.). 

9  Polifloră, cînd albinele au cules nectar de 
la mai multe plante nectarifere cu perioada 
de înflorire simultană. 

e  Extraflorală (numită şi miere de mană) 
provenită din diferite sucuri dulci secretate de 
alte organe ale plantelor şi arborilor (frunze, 
peţioluri, ramuri etc.), precum şi sucurile pro- 
venite de la unele insecte mijlocitoare (afide, 
lachicide etc.), care transformă seva unor ar- 
bori (brad, molid, zadă etc.) în zaharuri. 

Mierea de salcim. (monofloră) este incoloră 
pînă la galben-deschis şi conţine minimum 
300%, polen granule şi zaharoză 7/0 la recol- 
tare, respectiv 5% după 15 iunie (V. Harnaj. 
1979). Mierea de pădure (polifloră) are culoarea 
brun-deschis pînă la negru, cu reflexe verzui 
şi un conţinut de maximum 10% zaharoză. 

Micrea de mană (extraflorală) are diverse cu- 
lori după arborii de la care provine sucul 
dulce, verde-închis, galben-portocaliu pînă la 
brun. Are un conţinut de 10% zaharoză. 
Micrea conţine pe lîngă zahăr sub diverse 
forme (glucoză, fructoză, dextrină etc.) care 
este principalul component, substanțe azotoase, 
fosfat de fier și calciu, acid formic, diverşi 


fermenţi, precum şi vitaminele : By, Ba, Be C, 
K, PP etc. 


Greutatea specifică (densitatea) mierei na- 
turale este : 


Apă Densitate Apă Densitale 
%/0 kg/l t/o kg/l 

14,0 1,4453 18,0 1,4171 

15,4 1,4356 18,6 1,4129 

15,8 1,4344 19,0 1,4101 

17,0 1,4239 20,2 1,4020 

17,4 1,4212 21,0 1,3966 


Aşadar, cu cît conținutul de apă din miere 
scade cu atit densitatea creşte şi invers dacă 
procentul de apă creşte densitatea scade, ast- 

fel mierea cu 14% apă are densitatea de 
1,4453, pe cînd la cca cu 21% apă densitatea 
se reduce la 1,3966. Cunoaşterea densităţii 
este utilă pentru a se determina calitatea 
mierei care pe lingă componentele menţionate 
trebuie să conţină maximum 20% apă. 

După modul de obţinere a mierei aceasta 
poate fi: miere extrasă din faguri prin cen- 
trifugare, cu ajutorul extractorului sau prin 
scurgere liberă. De asemenea, poate fi extrasă 
din faguri sfărimaţi, prin presarea lor cu sau 
fără căldură. 

În funcţie de consistenţa sau forma de pre~ 
zentare mierea poate fi: fluidă (lichidă), vis- 
coasă fără cristale vizibile în masa ei, cum 
este cazul cu cea de salcîm şi cristalizată, în 
diferite stadii cu cristale de diverse mărimi 
(miere de rapiţă, floarea-soarelui etc.). 

Cristalizarea este un proces natural :şi de- 
pinde de raportul dintre glucoză şi fructoză 
din componenţa mierei şi de temperatura me- 
diului. 

Lichefierea mierei cristalizate se face simplu 
folosind metoda bain-Marie. Se încălzeşte o 


249 


cratiţă cu apă la temperatura de 45° C, în care 
3e pune vasul cu mierea cristalizată şi se ține 
pînă se lichefiază. Se recomandă ca mierea 
să nu fie lichefiată ci să fie consumată așa 
cum este. 

Mierea fiind foarte higroscopică nu se va 
păstra decît în recipiente (bidoane, borcane) 
bine închise şi numai în camere uscate, la 
temperatura camerei. În cazul păstrării mierei 
în faguri, aceștia se vor ţine în camere u3- 
cate, dar cu o temperatură scăzută (în jur 
de 14* C). 

Datorită conţinutului în principii activi (mai 
ales cea care provine din nectarul unor plante 
medicinale), mierea naturală poate fi consu- 
mată şi ca medicament. Astfel, printre altele 
este recomandată în tratarea tusei şi a ră- 
celilor în general. Se consumă o linguriţă de 
miere cu sau fără ceai dimineaţa sau seara la 
culcare, la nevoie se repetă de 3—4 ori pe zi. 
De asemenea, consumată cîte o linguriţă seara 
la zulcare favorizează apariţia somnului şi 
“ușurează respiraţia la cej fumători. Consumul 

de miere naturală ajută organismele slăbite 
să se fortifice, întrucît aşa cum s-a arătat, 
conţinutul de zaharoză este scăzut (maximum 
10%), iar glucoza şi fructoza (principalele com- 
ponente), fiind direct asimilabile, ajută la re- 
facerea organismului. 

Mierea poate fi produsă de albine şi din 
zahăr industrial pe care-l consumă sub formă 
de sirop. Aceasta este însă un produs inferior 
calitativ (are o aromă naturală scăzută, gust 
şi aromă de caramel mai ales are un con- 
ţinut mare de zaharoză). Legat de aceasta unii 
specialişti arată că viaţa albinelor însăși se 
reduce în raport de cantitatea de zahăr pre- 
lucrat şi transformat în miere. Pentru a putea 
deosebi mai uşor şi mai exact cele două cate- 
gorii de miere (naturală şi artificială) se face 
o simplă analiză de către oricine în gospo- 
dărie, amestecînd 60 ml apă cu 20 ml alcool 
rafinat (alimentar), care apoi se toarnă în- 
tr-un pahar cu 20 g miere. După ce ameste- 
cul se agită se lasă să se limpezească. Dacă 
pe fundul paharului apare un mic sediment de- 


251 


notă că mierea este falsificată. Cînd însă nu 
apare sedimentul, iar lichidul din pahar devine 
lăptos înseamnă că mierea este naturală. 
Ceara reprezintă al doilea produs apicol ca 
valoare economică, fiind folosită în diverse ra- 
muri ale economiei, în special în electronică. 
Din cercetările specialiştilor rezultă că în 
prezent se obţin în medie cca 900 g ceară 
mixtă (din faguri clădiţi şi din adaosul la 
fagurii artificiali) pe fiecare familie şi sezon, 
din care 520 g provenită din ramele clădite 
de albine, 200 g din completarea de către 
albine a fagurilor artificiali, respectiv 180 g 
din căpăcelele celulelor, curăţiri de faguri etc. 
Cantitatea de ceară ar putea să crească dacă 
s-ar urmări aceasta de către stupari, stimu- 
lînd albinele în acest scop, pecum şi prin 
strîngerea tuturor resturilor de ceară cu oca- 
zia reviziilor şi recoltării produselor din stup. 
Stimularea albinelor în vederea creșterii pro- 
ducţiei de ceară se face reducînd numărul de 
rame în magazinul stupului de la 12 la 11 sau 
chiar la 10. În acest caz culesul fiind bogat 
albinele vor înălța pereţii celulelor pentru a 

mări rezervele de miere şi astfel indirect 
crește producţia de ceară. De altfel, cercetători 
din ţara noastră citați de C. Antonescu în 
cartea „Albinele şi noi“, A. Mălaiu şi V. 
Florea, arată că familiile cărora li s-au 
creat condiţii să producă mai multă ceară, au 
realizat în medie cîte 29,3 kg miere şi între 
0,83—1,45 kg ceară, faţă de 28,8 kg miere și 
0,33 kg ceară, obţinută de la familiile martor. 

Ceara naturală (nefalsificată) este clasificată 
în patru categorii : ceară superioară, ceară de 
calitatea I, ceară de calitatea a Il-a şi ceară 
de calitatea a III-a. 

Ceară superioară se obţine din prelucrarea 
(topirea şi filtrarea) capacelor de celule obţi- 
nute la extracția mierei, şi a adaosurilor de 
ceară de pe fagurii din ramele clăditoare de 
ceară în care albinele au crescut puiet. Are 
miros plăcut, caracteristic, frămîntată între de- 
gete devine plastică, puţin lipicioasă şi nu 
lasă urme de grăsime. 

Ceară de calitatea I se obţine prin prelucra- 
rea fagurilor reformaţi (scoşi din uz). Are mi- 

-ros caracteristic, plăcut şi celelalte caracteris- 
tici reprezentative pentru calitatea superioară. 


Ceară de calitatea a II-a este obţinută prin 
topirea şi filtrarea fagurilor vechi şi a rezi- 
duurilor de faguri. Are culoarea galbenă, 
brună, brun-închis, cenuşiu-deschis, galben- 
portocaliu, uniformă cel puţin pînă la jumă- 
tatea superioară a calupului. 

Ceară de calitatea a III-a se obţine din pre- 
lucrarea reziduurilor de faguri prin presare sau 
dizolvare cu solvenţi organici. Are culoarea 
galben-portocaliu cu reflexe roşietice, pînă la 
brun-inchis spre negru. 

Ceara se poate falsifica cu parafină, stea- 
rină, seu, propolis, diverse răşini etc. Ceara 
falsificată cu parafină poate fi uşor identi- 
ficată întrucît are o duritate mai scăzută, iar 
la răcire suprafața calupului devine concavă 
(se lasă în jos), subţiindu-se grosimea pe mij- 
loc .Dacă se loveşte calupul cu ciocanul se 
sparge în bucăţi, iar pe calup nu apare for- 
ma ciocanului. 

Ceara falsificată cu stearină şi seu poate fi 
identificată - dacă se freacă între degete, ea 
devine unsuroasă, albicioasă, transparentă şi 
are miros de stearină sau de seu. Cind este 
introdusă sub formă de tăieţei în apă de var 
încălzită apare o tulbureală. 

Ceara falsificată cu propolis sau răşină poate 
fi constatată fierbind o bucăţică într-un ames- 
tec de două părţi spirt rafinat şi o parte apă. 
După ce a dat în clocot se lasă la rece, apoi 
se toarnă puţină apă rece deasupra şi se lim- 
pezeşte. Dacă rășinile apar la suprafaţă: iar li- 
chidul devine lăptos, înseamnă că ceara este 
falsificată. 


Indiferent de calitate, ceara se păstrează to- 
pită, limpezită, sub formă de calupuri, în ca- 
mere uscate cu temperatura de 20-25* C. 

Polenul reprezintă partea bărbătească a plan- 
tei şi este produs de majoritatea plantelor en- 
tomofile a căror polenizare se face cu po- 
lenul transportat de la una la alta cu ajuto- 
rul insectelor. Legat de aceasta unii specia- 
lişti arată că, dacă prin absurd ar dispare 

toate albinele de pe glob, odată cu ele ar dis- 
pare zeci de mii de specii de plante. Plantele 
cu un conţinut mare: de polen sînt: porumbul, 
al cărui panicul (floarea bărbătească) conţine 
aproximati» 50 milioane grăunciori de polen, 
respectiv 3 g şi Satia cu peste 12 milioane de 
grăunciori în greutate de 0,8 g. Pentru a pu- 
tea face o comparaţie precizăm că floarea 
de măr conţine în jur de 100 mii grăunciori, 
adică numai 54 mg. Grăunciorul de polen 
este învelit într-o membrană dură numită 
exină, de culoare începînd de la alb-gălbui 
pînă la negru  predominind însă culoarea 
galben-verzui. Mirosul este corespunzător flo- 
rilor din specia de la care provine. 

Polenul constituie singura sursă proteică pen- 
tru albine, al cărui conţinut variază între 13— 
1400, fiind în același timp elementul esenţial 
pentru dezvoltarea puietului. În afară de pro- 
teine mai conţine: aminoacizi 55/0, grăsimi 
1,8—17%/0, hidraţi de carbon de la 7 la 40%, 
precum şi diferitele enzime şi vitaminele By, 
B, Bg, A, C şi E. Substanțele minerale va- 

riază în general mai puţin decît grăsimile şi 
hidraţii de carbon fiind între 2,5 și 6,5% 
din greutatea polenului uscat. 

Polenul colectat de albine este depozitat în 
faguri unde se transformă în păstură. De- 
pozitarea lui în stup duce de multe ori la blo- 
carea cuibului, mai ales în cazul culesului 
mare şi depozitarea mierei, fapt ce impune fo- 
losirea colectoarelor de polen care rețin o 
parte din el. Polenul astfel reținut este adunat 
de stupar în vederea valorificării ca produs 
secundar. 

Păstura este, aşa cum s-a menţionat, poienul 
plastifiat (transformat în pastă) şi se obţine 
prin extragerea ei din celulele fagurilor vechi 
(unde a avut loc transformarea polenului), des- 
tinaţi reformării, după ce mai întîi a fost ex- 
trasă mierea. Polenul depus de albine în ce- 
lulele fagurilor împreună cu secreția lor glan- 
dulară suferă transformări biochimice şi o 
serie de modificări structurale, astfel încît păs- 
tura rezultată are însuşiri superioare polenului 
proaspăt. 

Fagurii cu păstură vor fi păstraţi pînă la ex- 
tragere în spaţii uscate, fiind foarte alterabili 
în condiţii de umiditate. De asemenea, fagurii 
vor fi feriţi de ger spre a nu se degraăa. 

Extragerea păsturii din faguri -se face foarte 
uşor, folosind un băț de chibrit ascuţit cu 
care se detașază cite puţin din celulele sec- 
ţionate mai întii longitudinal. 

Lăpiişorul de matcă este, aşa cum s-a mai 
arătat, un produs preparat de către albinele ti- 
nere, cu ajutorui secreţiilor glandelor fiind fo- 
losit în hrana larvelor din botcile. viitoarelor 
mătci. Are un miros caracteristic, de consis- 
tenţă viscoasă, puţin aromat, gust acidulat (as- 
tringent). În soluţie de 1:10 cu apă se tulbură 
şi face spumă cînd este agitat. Are densita- 
tea de 1,1 și aciditatea apropiată de cea a su- 
cului gastric. Majoritatea autorilor au ajuns 
la concluzia că lăptișorul de matcă prelevat 
din botci cu larve de 3—4 zile are următorul 
conţinut : 65,5% apă, respectiv 34,5% subsanţă 
uscată din care 12,3% proteine. 6,5% grăsimi, 
12,5% zahăr invertit, 0,8% cenușă şi 2,4% alte 
substanțe de tip hormonal, substanţe antibio- 

tice, bactericide, ceea ce-i conferă proprietăţi 
deosebite. Mai conţine, de asemenea, vitami- 
nele B; şi Ba. 

Pentru apicultură lăptișorul de matcă îm- 
preună cu lăptişorul comun (hrană destinată 
larvelor” din care ies lucrătoarele şi trintorii) 
ca secreţii glandulare sînt deopotrivă impor- 
tante fiind de neînlocuit la dezvoltarea puie- 
tului de albine. Singurul lăptișorul de matcă 
comportă însă interes deosebit datorită unor 
factori vitali. pe care îi conţine avînd efecte 
tonifiante, revitalizante etc. Datorită acestui 
fapt este recomandat celor în vîrstă precum 
şi celor anemici, cu diferite afecţiuni indife- 
rent de virstă, copiilor sportivilor etc., de ase- 
menea şi în cosmetică. 

Propolisul a fost descoperit şi folosit de om 
din antichitate. Este considerat produs apicol 
minune, el reprezentind un medicament în pri- 
mul rînd pentru albine şi apoi pentru om, da- 
torită însuşirilor antibiotice, cicatrizante, cu ac- 
{iune imunologică şi antiseptică. N. N. Mi- 
hăilescu arată că numeroşi constituenți ai 
propolisului sînt încă neidentificaţi, caracte- 

rizînd acest produs astfel: „o substanţă cle- 
joasă, puternic aromată, divers colorată, foar- 
te complexă, prezentată sub diferite forme fi- 
zice, chimice şi biologice, avind diferite funcţii 
în diferite locuri din stup, substanţă făcută 
de albine, pentru a apăra viaţa comunităţii lor 
sub raport fizic, chimic şi biologic“. După ace- 
laşi autor propolisul este de două categorii: 
propolis superior şi propolis inferior. Cel su- 
perior avind o consistență mai moale, este 
folosit de albine la lăcuirea celulelor, a solzi- 
şorilor de ceară folosiţi la clădirea fagurilor 
şi căpăcelelor, precum şi la legarea fagurilor 
de rame, formind şi mici depozite. Acest sor- 
timent äre cca 70% sucuri protective provenite 
de la mugurii de brad, secreţii faringiene, in- 
clusiv poleina rămasă în gura albinelor de la 
polenul recoltat şi cca 30% ceară şi polen. Cel 
inferior este de o consistenţă mai dură, fiind 
folosit la acoperirea diverselor resturi, crăpă- 
turi, reducerea intrării prin urdiniş, depune- 
rea în partea inferioară a ramelor etc. Este 


format în proporţie de 70% din ceară şi po- 

len şi numai 30% din sucuri de pe mugurii 
de arbori şi din secrețiile glandulare. 

Propolisul, indiferent din ce categorie face 
parte, are culoare verde-brun sau cafeniu, cu 
aromă plăcută de muguri de plop, miere, ceară 
etc. Conţine aproximativ 55% răşini şi bal- 
samuri, 30% ceară, 10% uleiuri eterice, 5% 
polen cu conţinut vitaminic (A, B, C şi P), plus 
diverse microelemente. Are punctul de topire 
între 70—120° C, iar densitatea este de 1,112 
pînă la 1,136, ceea ce îl face separabil de ceară 
cînd este topit împremnă cu aceasta. După unii 
autori se poate obţine de la o familie apro- 
ximativ 100 g propolis pe an. Se păstrează în 
calupuri în greutate de 100 g plnă la 1 kg 
pus în pungi de material plastic, în camere 
uscate, la temperatura camerei. 

Veninul a fost şi mai este încă folosit de om 
pentru tratarea unor forme de reumatism, stări 
alergice etc. Este un lichid incolor, dens, cu 
gust amărui şi miros caracteristic, avind den- 
sitatea de 1,313, cu reacţie acidă. Are în con- 
ţinut cca 46% carbon şi 13%% azot, hidrogen, 
cenușă etc. (C. Antonescu). Este secretat de 

glanda cu venin fiind eliminat de albina lu- 
crătoare cu reflexe musculare. Iniţial este 
îluid, dar în contact cu aerul se cristalizează 
după 20 de minute. 

Recoltarea veninului este anevoioasă attt din 
cauza irascibilităţii albinelor, care durează 5— 
6 zile după extracţie, cît şi cantităţii infime de 
venin care se recoltează (15 mg) de la o fa- 
milie timp de 15 zile. Menţionăm că albina 
elimină în jur de 3 mg venin la o singură 
înţepătură normală. Metodele de extragere a 
veninului sînt multiple, dar toate se bazează 
pe excitarea albinelor, cu menţinerea lor în 
stare să înţepe. Pentru excitare se pot folosi 
un număr de procedee printre care: presiune 
mecanică, încălzire cu aer cald, enervare cu 
vapori de eter, cu ajutorul curentului electric 
etc. 

Cea mai simplă metodă constă din prinderea 
albinei de aripi sau torace cu două degete 
sau folosind o pensetă, după care la apariţia 
veninului în virful acului, veninul se absoarbe 
cu un tub capilar sau hirtie de filtru. Pi- 
cătura de venin se atinge de suprafaţa apei 

distilate dintr-o eprubetă, obţinîndu-se astfel 
o soluţie apoasă de venin. Se mai poate utiliza 
un geam de ceas pe care se lasă picătura să 
curgă pentru a se cristaliza. După această ope- 
raţie se colectează fie soluţia, fie cristalele 
care se ambalează în sticluţe închise ermetic 
şi se păstrează în frigider pînă la livrarea 
produsului la centrul A.C.A. 


NORME 
DE PROTECŢIA MUNCII 


Ca în orice domeniu de activitate şi În sec- 
torul apicol trebuie cunoscute și aplicate anu- 
mite norme obligatorii de protecţie a muncii. 
Aceste norme au menirea de a preveni unele 
accidente ce s-ar putea produce în timpul ac- 
tivităţii, mai ales dacă stuparul este începător 
şi lipsit de experienţă. În primul rind trebuie 
cunoscut că intrarea persoanelor şi animalelor 
în incinta stupinei sau în alt loc unde sint 
amplasați stupi cu albine în activitate, consti- 
tuie un mare pericol deoarece pot fi atacate 
de albine. Cunoscînd că atacul albinelor este 
destul de periculos stuparii vor lu unele mă- 
suri preventive astfel : 

e Stupii nu se vor amplasa la margini de 
drumuri şi în general aproape de cele cu o 

frecvenţă mare de circulaţie pentru oameni și 
animale. 

@ Se va interzice pătrunderea oamenilor şi 
animalelor în apropierea amplasamentului stu- 
pilor cu familii în activitate. 

e Stuparul va avea în amplasamentul stupi- 
lor o trusă sanitară dotată cu aparatură şi me- 
dicamente specifice, necesare acordării primu- 
lui ajutor. p 

e Stuparii vor fi îmbrăcaţi cu echipament 
de lucru curat, fără urme de miere sau ceară, 
lipsit de miros de parfum, alcool, transpiraţie 
etc., care irită albinele. 

€ Cu ocazia efectuării controlului în stup se 
va lucra cu mare atenţie, evitind mişcările 
bruşte, loviri în stup sau strivirea albinelor. 

e Ramele cu miere sau cuib se vor trans- 
porta numai în cutia de transport rame, evi- 
tind contactul cu albinele din afara stupului 
controlat. 


e Transportul stupilor cu albine se face nu- 
mai noaptea sau dimineaţa pe răcoare, cu mij- 


locul de transport auto, evitindu-se folosirea 
atelajelor. 

e În cazul cînd totuşi se impune folosirea 
transportului hipo, animalele se vor îndepărta 
atît pe timpul încărcării cît şi la descărcarea 
stupilor, iar înhămarea cailor să fie în așa 
fel făcută încît dehămarea să poată fi ușor 
realizată, în caz de pericol, deoarece înţepă- 
turile albinclor sînt foarte periculoase și pen- 
tru cai. i 

e Transportul se va face pe drumuri bune, 
fără denivelări şi pe o durată cît mai scurtă. 
9 În timpul transportului, stuparul va avea 
uneltele strict necesare pentru eventualele re- 
paraţii la stupi, care s-ar deteriora în acest 
interval. 

e Dacă stupii prezintă crăpături în pereţi, 
funduri sau capace, acestea se vor astupa îna- 
inte de încărcare în mijlocul de transport. 
e  Stupii vor fi bine fixaţi în mijlocul de 
transport încît să nu cadă sau să se răstoarne 
în timpul deplasării. 

m În cazul transportului pe calea ferată, stu- 
pii vor fi marcați cu un înscris prin care se 
atenționează manipulanţii pentru evitarea Jovi- 

rii stupilor, atit pe parcurs cît şi în timpul 
descărcării lor în staţia de destinaţie. 

* La culesul pastoral în păduri se vor res- 
pecta normele de prevenire şi combatere a in- 
cendiilor. 

e Se vor respecta strict normele privitoare 
la tratarea și dezinfectarea familiilor de albine, 
folosind cu precauţie produsele respective, care 
de cele mai multe ori sînt toxice pentru om 
şi pentru celelalte vieţuitoare cu sînge cald. 

® La extragerea mierii, ramele se vor in- 
troduce şi scoate din extractor numai cînd 
acesta este oprit. 

